
UVOD 


Ova knjiga imađe za cilj da nacrta malu, popu- 
larnu skicu velike, grandiozne osobe. Osobe, koja 
mora uistinu postati popularna. Cilj je postignut, ako 
uspijem da koji čitatelj ovih redaka, posegne za bo- 
ljom knjigom o ličnosti, koja mu je malo poznata. 

Otuda dvostruka neprilika: morao sam govoriti 
o ličnosti ljudima koji su je poznavali toliko koliko 
ja poznam na pr. Konfucija i Muhameda; a često sam 
morao u izgrađivanju profila ove ličnosti — koja je 
bila čista misao — zaći u misli koje drugi neće ili 
možda nisu djelili sa mnom. 

To je isto tako, kao kad bi htio Neenglezima po- 
dati skicu admirala Nelsona, pa bi mogao ili napisati 
o njemu stotine sitnica poznatih Englezima, ili, radi 
kratkoće, ispustiti mnoge stvari, koje bi Englezi mo- 
rali poznavati. No, s druge strane, ne razumijem, 
kako bi mogao podati uzbudljivu i impetuoznu histo- 
rijsku fotografiju Nelsonovu, ako bi prešutio njegovu 
borbu s Francuzima. I mogu reći samo to, da se na- 
dam i da vjerujem da me neće niko koriti radi iskre- 
nosti, kojom izlažem svoje osvjedočenje. 

Samo još jednom želim podvući svoje duboko 
uvjerenje, koje sam višeput izrazio, da je shizma šest- 
naestog vijeka uistinu bila nenadani revolt na pesi- 
mizam trinaestog vijeka. Reakcija starog augustini- 
janskog puritanizma na aristotelovsku liberalnost. Bez 
toga bi bilo nemoguće u historiji umetnuti ovu moju 
historijsku sliku. 


Uostalom, nisam se ni mogao mnogo zaustaviti 
kod filozofa. A nastojao sam samo pokazati da je 
Akvinac imao filozofiju, koje sam se, osim par slu- 
čajeva, takoreći, jedva dotakao, dok sam o njegovoj 
teologiji naprosto šutio. Nadam se da se mojim čita- 
teljima neće dogoditi kao onoj gospođi, koja je 
naumila da čita djela sv. Tome, popraćeno komenta- 
rom, pa se udubila u razmatranje o »Božjoj jedno- 
stavnosti«, te nakon kratkog vremena odložila knjigu 
glasnim uzdahom: »Ako je to jednostavnost, rado bi 
znala što je zamršenost«. 

Uza sve moje osobito poštovanje koje imam pre- 
ma onom odličnom komentaru, ne želim da se isto 
dogodi s mojom knjigom. Dakle, ova kratka biografija 
obit će samo uvod u Akvinčevu filozofiju, a filozofija 
uvod u teologiju. Što se pak tiče teologije, mogu čita- 
telja dopratiti jedva do praga. 

Izbjegavao sam da se nabacujem s demonološkim 
paragrafima srednjeg vijeka, kako su to činili mnogi 
kritici, koji su uživali u nadi da teroriziraju publiku 
neuobičajenim jezikom. Kulturnom čovjeku je poznato 
da ni sv. Toma nije bio iznimka, kao što ni svi nje- 
govi savremenici i pristaše i protivnici, od vjerovanja 


u demona i obične stvari. Na to imaju obzir i kato- 


lički i protestantski teolozi. 

Prešao sam preko svega toga, ne da to sakrijem, 
već radi toga jer mi te sitne točke nisu ni u jednom 
slučaju bile potrebne za opis figure. 

A prostor je i prekratak da bi od njega mogao 
napraviti okvir za takvu sliku. 


G. K. Ch. 


DVA REDOVNIKA 


Pred kratko sam vrijeme napisao knjižicu, sliku 
i priliku asiškog siromaha. Obećao sam zatim — do- 
duše ne znam gdje, kada i zašto — da ću nešto sliš- 
no napisati i o svetom Tomi Akvinskom. 


Odlučio sam se naglo — baš franjevački, no što 
se tiče logike, nimalo tomistički. Jer, prilično je lako 
publici prikazati crtež sv. Franje, no kod svetog 
Tome jedva da možeš naslutiti neku skicu i to kao 
neki plan labirintskog grada. 


S onim što znamo o njegovu životu, može se ispu- 
niti nekoliko stranica, jer njegov život nije kao onaj 
sv. Franje koji nalazimo u stotinama ličnih anek- 
dota i popularnih legenda. 


Drugo je nešto s njegovim djelima. Proučavanjem 
tih djela možemo puniti biblioteke u budućnosti, kao 
što su ih punili u prošlosti. 

Crtež lika sv. Franje je uspio. Nekoliko crta i... 
evo Božjeg siromaha. No za crtež sv. Tome nemaš 
dovoljno crta, Obrisi »nijemog vola« nisu dovoljni... 
treba ispravljanja i crtkaranja unutar obrisa... na- 
prosto, ne možeš mantiju debelog redovnika jedno- 
stavno navući na kolac. 


Stvarni kontrast upada još jače u oči. 

Na pozadini plavog južnog neba pojavile se dvije 
spodobe u redovničkim mantijama. Debeli i mršavi, 
veliki i mali, Don Quihot i Sancho Panza, Pat i Pa- 
tachon, Smiješan kontrast. 


Evo ih,,., Sveti Franjo, živahni čovuljak, tanak 
kao konac, gibak i brz kao strijela puštena s nape- 
tog luka, Čitav mu je život dugi niz skakanja i bje- 
žanja, Što sve ne radi. ,,!? Bježi za prosjacima, ska- 
če gol u studenu vodu, upada na strani brod... Bane 
pod sultanov čador.., nudi mu se da će sam skočiti 
u vatru i t. d. 

U prvi nam mah izgleda Franjo kao jesenji list, 
koji vječno treperi pod udarcima vjetra. Pod udar- 
cima vjetra? Međutim, taj vjetar bio je on sam... 

A Toma? Golem i težak čovjek, cijelo tijelo pod- 
sjeća na vola, Debeljko, spor, miran i blag, kojemu 
nije stalo do društva, Šutljiv i plašljiv unatoč ponizne 
svetosti; rastresen premda u kontemplaciji sabran do 
maksimuma, 

Sveti je Franjo bio tako vatren, a ujedno nemiran 
i nestrpljiv, da su ga svećenici, pred kojima bi izne- 
nada osvanuo, držali ludom. A sveti Toma je izgle- 
dao tako bešćutan i nehajan, da su ga njegovi pro- 
fesori smatrali glupanom. No Toma je bio od one 
vrsti đaka, koji je više volio da ga smatraju glupa- 
nom, nego da mu drugi, aktivniji glupani prodru u 
dušu i otkriju njezine snove, 

Kontrašt između ove dvojice očevidan je u sva- 
kom pogledu, Paradoksalno je kod Franje to, što 
taj nježni i strastveno zaljubljeni pjesnik nije volio 

čuti ni miris knjige, Toma se naprotiv, upravo hra- 
nio knjigama. On je bio poput onog đaka iz »Can- 
terberških priča«, koji je volio imati stotinu Aristo- 
telovih knjiga, nego najveće bogatstvo. 

Na pitanje, zašto najviše zahvaljuje Bogu, odgo- 
vorio je: »Zato zahvaljujem, što sam razumio svaku 
stranicu, koju sam pročitao«, 

Sveti Franjo je bio živahan pjesnik i nije si mno- 
go razbijao glavu da nešto dokaže, dok je sveti Toma 
sav svoj život posvetio dokumentiranju poganske i 
kršćanske literature, 

Sveti Franjo je mislio da je dovoljno da razgali 
svoje srce pred Muhamedancima, i da ih tako odvra- 
ti od njihove krive vjere; sveti Toma je razbijao 
glavu sa cjepidlačarskim distinkcijama i dedukcija- 
ma o Apsolutnom i Akcidentalnom, da predusretne 
njihovo krivo shvaćanje Aristotela. 

Cijeli život sv. Franje — trgovčeva sina i malo- 
građanina, bio je revolt protiv merkantilizma, Ipak 
je nešto zadržao od onoga meteža i užurbanosti trž- 
nice i kraj te njegove hitrosti »trava nije dospjela 
da raste ispod njegovih nogu«. 

Američki milioneri i gangsteri nazvali bi ga »živim 
brzojavom.« ' 

Sveti Toma je i u tom pogledu opreka sv. Franji. 
On je rođeni aristokrata. Potekao je iz krugova, ko- 
ji ne poznaju potrebe rada, Njima je rad samo jedan 
način zabave. 

Sveti Toma je radio i to teško radio. No baš 
stoga je od njegove osobe odsjevao neki neodređeni 

čar, koji je markantan za sve one koji kada a nisu 
prisiljeni da rade. 

Bio je aristokrata. No taj statutom je do- 
lazio do izražaja samo u njegovoj ljubežljivosti i ne- 
prisiljenoj učtivosti. 

Uostalom svetac je čovjek, prije nego je postao 
svetac, a svecem može postati član bilo kojeg dru- 
štvenog sloja, a svaki neka bira između tih raznih 
tipova svetaca po svojem ukusu. 

Romantička aureola u kojoj uvijek gledam svetog 
Franju, nije se nimalo umanjila u mojim očima. Ali 
moram priznati da sam jako mnogo počeo osjećati 
za ovog čovjeka, velikog srca i velikog mozga, tako 
da se osjećaj i nesvijesno nastani u tom srcu i mozgu 
i ćuti se prijatno, kao kod bezgranično gostoljubivog 
domaćine, koji je baštinio golemu kuću sa prostra- 
nim odajama. Sveti Franjo u tom momentu postaje 
previše aktivan, da ga ne mogu slijediti, 

Nedavno se Toma Akvinski ponovno pojavio na 
universama, Provalio je i u salone. Da je ovako 
banuo prije desetak godina, svijet bi se bio prepao. 
Pažnja, koju mu je društvo posvetilo sasvim je druga 
od onog osjećaja kojim je dočekan dvadesetak go- 
dina prije Asiški siromah, 

Svetac nije ništa drugo nego lijek za ljudsko dru- 
štvo. On je protuotrov. Svetac je stoga često muče- 
nik, Uništi ga društvo, u kojem živi, jer ga smatra 
otrovom. A on je protuotrov. Stoga on ne unosi u 
društvo ono, čega već imade u tom društvu i previše, 
već nastoji u društvo unijeti mnogo toga, što društvo 
zanemaruje. Svaka generacija, prema tome, traži već 

po svom nagonu svoga sveca. A taj neće biti samo 
nešto, što toj generaciji samo onako zgodno dođe. 
Nikako. Taj će biti ono nešto, što je toj generaciji 
prijeka potreba. 

Prvim svecima je rečeno: »Vi ste sol odikes. Sol 
na pr. čuva govedinu, da se ne pokvari. No ne čuva 
je zato, jer je slična ili jednaka govedini, nego jer je 
sasvim različna od govedine. 


Svetac popravlja pokvareno društvo, jer se raz- 
likuje od tog društva, 

Krist nije pozvao apostole, da budu neki uzvišeni 
članovi ljudskog društva, nego da budu izuzetak, 
Stoga je i čitava ova Kristova rečenica trpka, gorka 
i ljuta kao okus soli. Ali to mora biti. Jer, ako sol iz- 
gubi svoju trpkost, gorkost i ljutost, čim će se osoliti. 

Ako svijet postane previše »svjetski«, Crkva 
(papa, biskupi...) će ga opomenuti. No, ako Crkva 
(...) postane »svjetska«, kako će »svijet« prigovarati 
svijetu. 

Upada nam stoga u oči povijesni paradoks, da se 
pojedine generacije obraćaju baš onome svecu, koji 
je sušta njihova oprečnost. 

Tako je Asiški siromah postao neki izvanredni 
kuriozitet i atrakcija u doba kraljice Viktorije. De- 
vetnaesti vijek, vijek trgovačkih poslova, kapita- 
lizma, socijalizma i drugih materijalnih izama, vijek 
naglašavanja »zdravog razuma«, bacio je najednom 
pogled natrag u srednji vijek — i zadivljen ostao 
pred »mističnom pričom«, koju je došarao Giotto u 
svojim svetačkim freskama. 

Ima nešto u Franjinoj povijesti, što se kao klin 
zabilo u sve osebine Engleza, bile one izvrsne, glupe, 
skrovite ili općečovječanske, A to nešto jest: tajna 
nježnost srca i pjesnička neodređenost duha; ljubav 
prema živopisnom pejsažu i životinjama. Sveti Franjo 
je jedini sredovječni katolik, koji je postao popularan 
u Engleskoj. Evo: engleski srednji stalež uzeo je sebi 
za misionara jednoga od onih tipova, koje je prezirao 
prije više nego išta na svijetu — tip talijanskog 
prosjaka, 

Pa kao što je devetnaesti vijek prihvatio Franjinu 
romantiku, i to baš radi toga, što je zanemario ro- 
mantiku, tako je i dvadeseti vijek sve pripravio, da 
prihvati Tominu racionalnu teologiju, jer je danas 
zanemaren razum, 

Kad je svijet postao ohol (19. vijek), kršćanstvo 
se vratilo Skitnici (Franji), Danas, kada svijet većim 
dijelom naginje modernom divljaštvu, kršćanstvo se 
vraća učitelju logike, 

Pošto je osamnaesti vijek sam sebe proglasio »vi- 
jekom uma«; devetnaesti opet sam sebe vijekom 
»zdravog razuma«, dvadesetom vijeku ne preostaje 
ništa drugo, nego da sam sebe proglasi vijekom »bo- 
lesnog bezumlja«. 

Jasno je, da prema tomu i danas nužno trebamo 
sveca i taj mora biti filozof. Spomenuti vjekovi su 
pokazali, da svijet instinktivno pokazuje, kakve 
svece treba. 

Za one, iz doba kraljice Viktorije, koji su uporno 
naglašavali, da je zemlja okrugla« bila je zapravo 
ravnica, a iz te se ravnice uzdizao Franjin Alverno. 

Za nas (koji smo upućeni na Newtona zajedno sa 
Ptolomejom) nema danas ni okrugle ni ravne zemlje, 
već vrtoglava strmina, neprestani haos i potres, 
tako da nemamo čvrstog dijela zemlje, kamo bismo 
nogu postavili. 

Sasvim je naravno, da se u toj nuždi hvatamo 
za dasku spasa — u prilici sv. Tome. 

Ulogu, koju su odigrala naša dva sveca u vijeku 
romanticizma i skepticizma, igrali su već davno prije. 
U svoje doba. Ta igra je promijenila lice zemlje. 

* 

Možda sam upotrijebio i lošu usporedbu, pošto 
ova dva muža nisu pripadala ni istoj generaciji, niti 
su u istom nizu historijskog zbivanja. 

Ako ih gledamo kao olimpijske blizance (Kastor 
i Poluks), onda nam je bliža usporedba između sv. 
Franje i sv. Dominika. Tada bi bili Franjo i Toma 
kao ujak i nećak. Jer, ako su Franjo i Dominik du- 
hovni blizanci, tada je Toma prvi veliki sin sv. Do- 
minika, kao što je njegov prijatelj Bonaventura sv. 
Franje. 

«Ipak sam imao potpuno pravo da usporedim sv. 
Tomu sa sv. Franjom, jer sam time izbjegao epskoj 
opširnosti. Kratkim udarcem u srce čitave ove histo- 
rije izbacio sam realno pitanje o životu i djelima sv. 
Tome, te uštedio vrijeme i druge naslove. 

Trebalo je, naime, ići sa poznatoga u nepoznato. 

= Velika većina ljudi pozna život sv. Franje, makar 
u dosta neizgrađenim, ali dražesnim slikama i prizo- 
rima iz njegova života. Pa kad ja sada jednostavno 
reknem, da je sv. Toma bio živi kontrast sv. Franji 

skoro u švim crtama, to sam najbržim putem rekao 
sve. Dabome, da su kontrasti bili i njihova djela. 
Jedan je usavršavao društvo, drugi razum. No to je 
zapravo bio jedan jedinstveni sredovječni pokret, 
daleko zamašniji nego kasnija Reformacija. Zapravo 
to je bila Reformacija, 


Svakako moramo uočiti dvije činjenice sredo- 
vječnog gibanja. Prva predstavlja sveudđiljno strem- 
ljenje prema svjetlosti i sve većoj slobodi duha, 
makar se danas neznam koliko naklapalo o »mrač- 
nom vijeku« i neplodnosti skolasticizma, Druga je 
bila prva Renesansa, ortodoksno-bogoslovna rene- 
sansa čovjekove nutrine, makar što se govorilo o 
napretku kasnije Renesanse. 

No to gibanje nije bilo pozajmljeno ni od pogana 
ni od heretika. Niti kompromis s modernim svije- 
tom, Nipošto. Korijen se toga gibanja nalazio u pra- 
vom pravcatom kršćanstvu. To je bilo ono, što bi se 
tehnički nazvalo »razvojem (kršćanske) nauke«, 

E, ovdje pazi! Ova riječ »razvoj« ne znači po- 
puštanje ili prilagođivanje, da od onoga što se »raz- 
vija«, »postane nešto drugo«, 

Kritičari katoličke teologije viču, da to nije raz- 
voj, nego prilagođivanje. Oni fantaziraju, da se kod 
proširenja ili razvoja nauke mora nešto nadodati od 
nečega drugog. No, to je nenaravno natezanje riječi 
»razvoj«, Kad kažemo da se »dječak razvio«, to 
znači, da je taj isti dječak postao jači i veći, i nitko 
od nas ne misli da ga je netko natrpao kao jastuk 
ili da sada hoda naokolo na hoduljama, da bi izgledao 

veći, Kad kažemo, da se štene razvilo u psa, ne znači 
da je to štene sada dobilo nešto mačjega, nego znači, 
da je dobilo nešto više pasjega. 

Razvoj jedne doktrine je zapravo ekspansija svih 
njezinih mogućnosti i implikacija, produbljenje i stu- 
dija svih njezinih elemenata, koje ona sadržaje za 
sva vremena, Naglasujem ovlje, da razvoj teologije 
srednjeg vijeka nije bio ništa drugo nego potpuno 
shvaćanje teologije. 

Velika je važnost za činjenicu ovoga razvoja, da 
se dogodio u vrijeme velikog Dominikanca i prvog 
Franjevca. Jer doktrina, koja se razvila pod njiho- 
vim utjecajem, bila je zavito najviša Nauka, Dogma 
nad Dogmama. 

Popularna poezija sv. Franje i skoro racionali- 
stička proza sv, Tome zajedno su jedan jaki dio rasta 
katolicizma, poput žive biljke, koja raste u materiji 
različnoj od sebe, ali kad je absorbira, asimilira je u 
sebi (pretvara je u sebe, a ne sebe u nju). Budhista i 
komunista mogu samo sanjati, kako dvije stvari 
proždiru u isto vrijeme jedna drugu i stvaraju sa- 
vršenu formu unifikacije. No kod živih stvari nema 
toga, Sveti Franjo je bio zadovoljan, da ga zovu 
Božjim trubadurom, no nije nikako bio zadovoljan 
S trubadurskim idolom. Sveti Toma nije vodio Krista 
do Aristotela, već je Aristotela doveo Kristu. Za- 
mislite ovaj očiti i komični kontrast: usporedbu de- 
beljka i mršavog, dugonje i patuljka, prosjaka s ver- 
glecom i studenta medicine, šegrta i kneza, čovjeka, 
koji nije nikada ni pomirisao knjige i učenjaka-knjigo- 
žđera, najdivljeg od svih misionara i najblažeg pro- 

fesora, Kontrast Tome i Franje. A ipak stoji velika 
činjenica u sredovječnoj historiji, da su ta dva čo- 
vjeka tvorila jedno te isto djelo; jedan na katedri, a 
drugi na ulici među svjetinom. 

Nisu unijeli ništa nova u kršćanstvo. Ne, a pogo- 
tovo ništa poganskog ni krivovjerskog; oni su samo 
kršćane vratili kršćanstvu. 

Vratili su ih unatoč svih tadanjih struja i mnijenja 
raznih škola i auktoriteta, a upotrijebili su takovo 
oruđe, te su mnogi mislili da je to vraćanje u herezu 
i poganstvo. 

Franjo sa svojom Prirodom i Toma s Aristotelom 
izgledali su kao miljenici poganskih božica i grčkih 
mudraca. Evo, tim ćemo se poslom (pogotovo s To- 
minim) pozabaviti u ovoj knjižici. Možda će se tko- 
god i začuditi, kad ustvrdim, da su nas ova dva sveca 
očuvala od čistog spiritualizma. Možda će netko 
mahnuti glavom, kad mu došapnem, da nas je sveti 
Franjo, uza svu svoju ljubav prema životinjama, 
spasio od Budhizma, i da nas je sv. Toma s grčkom 
filozofijom zaštitio pred navalom Platona. Uostalom, 
da se dugo ne natežemo, recimo jednostavno: Oni su 
obojica ponovno utvrdili Inkarnaciju time, što su 
Boga doveli natrag na zemlju. 

Ova (ne baš prebliza) analogija, možda je uistinu 
najpraktičniji uvod u filozofiju sv. Tome. 

* 

Mistična i spiritualistička strana Crkve bila je u 
premoći u prvim vjekovima kršćanstva npr. u Augu+ 
stinovo vrijeme. On je bio platonik, a možda nije ni- 
kada ni prestao biti. K tome je nadošao još bizantski 

utjecaj i sve je to zajedno napravilo neku tendenciju, 
koju su nazvali zapadnom. Ne bi imali ništa protiv, 
da su je nazvali i »kršćanskom«, jer je to i bila, po- 
kazujući veliku familijarnost sa Riječju, koja je tije- 
lom postala. 

A sveti Toma se nije bojao osloniti na Aristotela, 
uza svu svoju evanđeosku poniznost, da se pomoću 
njega pozove na Razum i autoritet osjeta. (O tom ću 
pisati u slijedećim redcima), Uostalom držim, da fun- 
damentalna nauka, koja se oslanja na egzistenciju 
funkcioniranja Razuma, kojega informiraju pet osje- 
tila, jest zapravo kršćanska nauka par excellence. 

Radi toga što je gore rečeno, vidimo, da moderni 
autori često pišu toliko budalaština, da ne mogu 
više, jer zauzimlju krivo stanovište, da mora svaka 
emancipacija odvesti od religije i upraviti korake 
k ireligioznosti. Zaboravili su, kao da su zaslijepljeni, 
koja je bitna osnovka religioznosti. 


Ne može se sakriti, da je Toma Akvinski bio 
jedan od velikih oslobodilaca ljudskog duha, kad je 
pomirio razum i vjeru. On je pokazao (vjeri) put 
k eksperimentalnoj znanosti i rehabilitirao osjetila, 
da su postala prozori duše. Pokazao je, da je dao 
Bog pravo razumu, da se hrani utvrđenim činjeni- 
cama, te da je dužnost vjere da prožvače tvrdu hranu 
onog najpraktičnijeg u poganskoj filozofiji U tome 
je Tomina pobjeda slična Napoleonovoj. Prevrnuo je 
konzervativnu anarhiju. Toma je bio zapravo refor- 
mator, a reformatori su iza njega obični reakcionarci, 
Dok oni na pr. kopaju po knjigama i cjepidlačare o 
dostatnosti hebrejskog Svetog Pisma, dotle se već 

2 

Toma nagledao Duha, koji sipa milost, i to kroz 
grčku filozofiju. Dok su se raspričali o duhovnoj duž- 
nosti vjere, on je već dokazao socijalnu 
dužnost rada 

Srž njegove nauke (ili kako se danas kaže — 
tomizma) je povjerenje u razum. Dočim je luteranski 
nauk otkazao razumu povjerenje. 

Treba opreza da ne bi Tomina opozicija pala u 
protivan ekstrem, pa da ga nebi sada oni, koji su ga 
držali Dogmatistom, proglasili Modernistom., Da ga 
ne bi okitili »naprednjačkim« vijencem, te ga pred- 


stavili kao čovjeka »napredka« svoga vijeka (prema . 


današnjem shvaćanju) i naprtili mu na leđa odgovor- 
nost za današnje »moderno mišljenje«, 


Doduše, to nije tako nemoguće, jer se nešto 


slično dogodilo i s Franjem Asiškim. No nitko nije 
mogao — pa čak ni slobodoumni Rćnan — tvrditi 
ozbiljno, da je Asiški Siromah bio što drugo, nego 
pobožni kršćanin, te da ga nije privlačio nijedan 
drugi motiv osim »imitatio Christi«, 

Nitko ne tvrdi, da je Franjo razvezao snop za- 
kona. Naprotiv, on ih je opasao kao fratarskim ko- 
nopcem mantiju, 

Nitko ne može reći, da je »pjesmu Suncu« pisao 
radi toga, što se oduševio Homerovim Apolonom, niti 
je ljubio ptice, da imitira rimske Augure. 

Tko će reći, da je sveti Franjo inspirirao Ovidija? 
No isto je takva ludost reći, da je Tomi prvu inspi- 
raciju dao Aristotel. Čitav njegov životni zadatak, 
čitava povijest njegova djetinjstva, izbor zvanja i t. d. 

pokazuju, da je ljubio katolicizam prije nego se za nj 
borio. 

Zašto da se zaboravi, da su ova dva kršćanina, 
katolika, dva diva Crkve, imala pred sobom sasvim 
jedan drugi model i slijedili sasvim drugog učitelja, 
neslućeno većeg od Ovidija i Aristotela, 

Tko ovo gubi ispred očiju, taj gubi ispred očiju 


i pitanje religije (vjere, pa i praznovjerja), Šta više, 


time ne razumije onu glavnu točku naše vjere, koja 
izgleda praznovjernija od ičesa, tj. povijest iznena- 
đenja — povijest Boga — Čovjeka u Evanđelju, 

Mnogima se to dogodilo, I to se baš tiče svetog 
Franje i njegova otvorenog, čistog a i neukog pozi- 
vanja na sv, Pismo. 

U njihovoj je mašti dobivao Bog, koji je čovjekom 
postao, sliku poganskog Boga, makar ih je bola u 
oči frapantna činjenica, da je to najjača, najmoćnija i 
opet najnevjerojatnija dogma u Credu, 

Sveti je Franjo bio sličniji Kristu nego Budhi, 
kad je motrio ljiljana u polju i ptice u zraku, A sveti 
Toma, dok je tvrdio, da je Bog i Njegova slika došla 
u kontakt sa tvarnim svijetom kroz tvar, bio je pravi 
kršćanin, a ne peripatetik, . 

Sav taj nazovinaturalizam i nazovimodernizam 
naših dvaju svetaca išao je za tim, da ojača i uspo- 
stavi onu najnematerijalniju srž i dubinu definiranog 
Vjerskog članka; karika, bez koje bi se čitavi lanac 
raspao, Franjo i Toma, sa svojim »naturalizmom« 
i >modernizmom« utvrdili su božanstvo Kristovo, 


*k 

Slučaj sv. Tome i sv. Franje ispostavio je, da je 
za katolika svejedno: biti racionalan, naravan ili or- 
todoksan. Jer samo s takvom ortodoksnošću mo- 
žemo biti prirodni i racionalni. Drugim riječima: ono 
što se uistinu može nazvati liberalnom teologijom, 
crpi tu liberalnost iz originalnog katoličkog mišljenja. 
No ta liberalnost nema ništa zajedničkog s libera- 
lizmom* 


Ovo mi se čini tako važnim, da ću navesti par 
specijalnih Tominih misli, da ilustriram što mi- 
slim reći. 

Osobita je npr. misao sv. Tome, da čovjeka treba 
promatrati u čitavom njegovom čovještvu. Čovjeka 
nema bez tijela i duše. Pa kao što lješina nije čovjek, 
tako ni duša sama nije čovjek. To je ranija škola Au- 
gustinova i Anselmova pomalo bila zanemarila i 
raspravljala o duši kao jedinoj vrijednosti kod čo- 
vjeka, koja je samo za neko vrijeme navukla na sebe 
ovo — ni spomena vrijedno — odijelo (tijelo). 


U tom su, uza svu svoju spiritualnost, bili pre- 
malo ortodoksni. Zar nije tu zamirisao put u istočne 
pustinje, u zemlju transmigracije, gdje duša, bitni 
dio čovjeka, može da seli od nebitnoga do nebitnoga, 
kroz životinje i ptice. 


Zar nije bio, dakle, divan momenat, kad je Toma 
skočio na noge, lupio šakom po stolu i kliknuo: moje 


* Upotrebljavam ovdje riječ »liberalizam u striktnom teo- 
loškom smislu. Inače u popularnom ili političkom smislu, osobito 
u doba sv. Tome, ne može se Tomu smatrati reakcionarcem već 
(dapače) vrlo liberalnim. 

tijelo je moje, kao što je i moja duša moja i 
samo ja sam ravnoteža i ujedinjenje obojega. 

Da se nije možda u tom Toma primakao moder- 
nom materijalizmu, glorifikaciji i naglašivanju kulta 
tijela (po Whitmanu ili Lawrencu)? 

Ne! Toma je samo ljudima u pamet dozvao naj- 
materijalnije, a stoga i najčudnije čudo — uskrsnuće 
tijela. 

Njegovo dokazivanje Objave je sasvim razumsko, 
a opet sasvim demokratsko i popularno. Dokazi za 
Objavu nisu nimalo protivni razumu. Baš naprotiv, 
Čini se, da je on bio uvjeren, da se do istine može 
doći čisto razumskom procedurom, 


Iz njegovog karaktera je odsjevao zbilja velik 
optimizam, da je bio skoro i pretjeran u tom, kad je 
mislio, da je svaki čovjek spreman za naučne disku- 
sije, On je upravo zanosno vjerovao u mogućnost da 
možemo nekoga osvojiti s argumentima, ako dotični 
čeka kraj tih argumenata. Samo njegovo zdravo 
shvaćanje mu je šaptalo, da argumentima nema nikad 
kraja.., 

(Ja npr, mogu nekoga da uvjerim, da je materija 
kao izvor duha sasvim bez značenja, ako sam u to 
zaljubljen, pa mlatimo jedan po drugomu argumen- 
tima kakvih 40 godina. Pa kad mi uspije da mu na 
smrinoj postelji ipak dokažem, kroz to vrijeme (od 
40. godina) rodilo se već tisuću drugih materijalista, 
i,,, nijedan ne može drugome da što dokaže, , ) 

Duša težaka je isto tako važna kao i duša naj- 
suptilnijeg teologa ili filozofa, i Toma samo ne zna, 

kada će taj težak naći vremena da traži i proučava 
istinu. Toma zaključuje radi toga, da će taj težak 
ove najviše istine morati da primi na jedan čudno- 
vati način. Inače će siromah ostati bez njih. 


Kako se iz svega vidi, njegovo dokazivanje je 


potpuno naravno, ali je rezultat svega toga vrhu- | 


naravan. I to sve izgleda tako razumljivo i jedno- 
stavno, da ne bi drugačije ni sv. Franjo zaželio. 
Dakle: glas s neba, povijest, koju je nebo propovije- 
dalo, istinska priča, Objava. 


Tu dolazi otvoreno do izražaja slobodna volja. U 
tom je bio pravi autonomaš, Branio je »nezavisnost 
zavisnih stvari«. Insistirao je na tom, da neka stvar 
mora imati svoja vlastita prava u vlastitom rejonu. 
Prema poslovici: »U roditeljskoj kući sam kćerka, ali 
u svojoj sam gospođa.« Ona se, kod Tome, nalazi u 
nizu, koji je kao neka hijerarhija strogog suvereni- 
teta podlaganje jednog drugomu, 

On nije odijelio čovjeka od Boga, već razlučio. 
Ovaj kolosalni smisao za čovječje dostojanstvo i slo- 
bodu, ocijenjen je danas i simpatično primljen kao 
plemeniti »humanistic liberality«. 


Samo ne smijemo zaboraviti, da je posljedica 
svega toga bila slobodna volja, što znači i moralnu 
odgovornost čovjeka, a to baš moderni liberalci to- 
liko niječu. Na toj uzvišenoj, ali i pogibeljnoj slobodi 
visi: nebo i pakao. I cijela misteriozna drama duše. 
Doduše, čovjek se ne odvaja nego luči od Boga, ali 
je strahota u tom, što se čovjek može da odijeli 
od Boga i time napravi katastrofalnu distinkciju... 

Dotaći ćemo se kasnije pitanja, o kojem su mnogo 
stari filozofi diskutirali, tj, rasprave o »Jedinstvu i 
Množini«, 

Da li su stvari tako različne, da ih ne bismo 
mogli strpati ni u jednu kategoriju ili su pak tako 
ujedinjene, da ih ne možemo razlikovati? 

 Tomin je odgovor jednako važan i za »različnost« 
i za »jedinstvo«, On se često emancipirao od velikih 
grčkih filozofa, koji su mu bili neko vrijeme uzorom, 
a pogotovo od svojih orijentalnih protivnika. I u 
ovom pitanju kao i u srodnim pitanjima,'Za njega 
nija bila razlika između krede i sira, ili svitije i ka- 
narinca, samo neka mozgovna iluzija ili optička var- 
ka, nego je ta razlika bila nešto, što je odgovaralo 
stvarnosti, što ćutimo pomoću naših osjetila. 

Malo prozaički, zar ne, da je na pr. svinja svinjom 
a ne nešto drugo. Možda aristotelizam vezan sa zem- 
ljom. Ali zapamtite, da se u tom pitanju susreću dva 
ekstrema: zemlja i nebo. Drugim riječima: to je pi- 
tanje povezano sa kršćanskom dogmatskom idejom 
o Stvoritelju, koji je stvorio tu svinju, za razliku od 
Cosmosa, koji je samo razvija. 

To je sve zapravo onoj o čemu smo i na početku 
govorili, Tomističko gibanje u metafizici, kao što i 
franjevačko u ponašanju # ćudoređu nije bilo ništa 
drugo nego razvijanje i cvjetanje dogmi... , 

. Franjevac je izašao iz kloštra, ali zato da bude 
više nego katolik, više nego asketa. 

Dominikanac se oslobodio a jek ali slike 
da bude više nego teolog, ortodoksni teolog, jači 

dogmatičar..., koji je kod Aristotela našao vezu 
Boga s čovjekom i materijom. 

Nitko ne može razumjeti veličinu trinaestog sto- 
ljeća, ako ne opaža da je u njemu poraslo nešto novo, 
što je stvorilo život, (Stvaranje živoga u živim stva- 
rima), Živo je stvorilo živo. To je bilo (u tom smi- 
slu) nešto snažnije i jače nego sve ono što zovemo 
Renesansom, Renesansa, to je bila samo uskrsnuće 
staroga u mrtvim stvarima, Prema Renesansi sred- 
njevjekovlje je bilo zapravo »Nesansa« tj. porođenje, 
koje nije svoje hramove kopiralo sa grobnica, niti je 
pozivalo mrtve bogove iz Hada, 

To je arhitektura, Baš tako moderna kao i da- 
našnji drednoti, avijonski hangari, štoviše ostat će i 
nadalje najmodernija građevina. Što to i znači: po- 
pravljati starine?! To nije Renesansa nego Ponov- 
ni Pad, 

Zar bi možda i Tomin pokret mogli nazvati pa- 
dom?! Ne! To je bio mladi, svježi, gigantski zanos, 
koji je oštricom zasjekao u nebo poput veličajne 
gotske katedrale, Jednom riječi: Akvinac je samo još 
jače pokršćanio kršćanstvo, time što je u nj uvukao 
Aristotela. To nije paradoks nego — činjenica i isti- 
na; samo treba upoznati preko Aristotelovog učeni- 
ka — učenika Kristovog. 

Kad bih htio Židova, Muslimana, Budhistu ili De- 
istu upoznati s imenom kršćanin, označio bih čovjeka, 
koji vjeruje da se božanstvo (odnosno svetost) pri- 
družilo materiji tj. ušlo u svijet osjetila. 

Neki moderni pisci misle, da se prihvaćanjem 
Aristotela čini neka koncesifa Arapima, kao što mo- 

dernisti čine Agnosticima, Zašto ti ne kažu da sui 
Križari učinili koncesije Arapima, ako je Toma spa- 
sivši Aristotela iz Averočsovih ruku učinio isto. 

Križari su pošli u rat, da oslobode mjesto, gdje 
je ležalo tijelo Kristovo, misleći — s pravom ili ne- 
pravom — da je to mjesto kršćansko. 

Toma je osjetio također potrebu da oslobodi ono 
što je u biti samo Kristovo tijelo, posvećeno tijelo 
Sina Čovječjega, koji je unio čudesno posredništvo 
između neba i zemlje. On je trebao Njegovo tijelo i 
to u pravom smislu riječi, sa svim njegovim osje- 
tilima, jer je držao — s pravom ili nepravom — da 
je to stvar kršćanska, 

Toma je bio najponizniji tada, kada je zakoračio 
Aristotelovim stazama. Taj mu je put pokazao sam 
Bog, dok je tesao daske u Josipovoj radionici. 

*k 

Ova su dva velika muža odskočila i bila odije- 
ljena od ostalih suvremenika, a spajala ih je veza 
revolucije, koju su podigli, 
= Kastiljanac Dominik Guzman osnovao je godine 
1215 red vrlo sličan Franjinom, a skoro i u isto vri- 
jeme, kada i Franjo. Prvotna mu je svrha bila da 
propovijeda katoličku filozofiju među hereticima 
Albigezima, čija filozofija je bila jedna od prerazličnih 
forma Manikejizma. Radi toga Dominikanci daju 
dojam filozofskog bratstva, dok nam se franjevci po- 
javljuju kao pjesničko bratstvo, 

U Englesku nije Dominik mogao prodrijeti sa svo- 
jim sljedbenicima. U našoj (engleskoj) atmosferi se 
već nalazilo nešto, što je djelovalo tako na engleske 

dogmatsko argumentiranje, ' 

Protestanti su zapazili kod Dominika značajke 
intelektualne neovisnosti i idealno mjerilo kreposti 
i istinitosti. O njemu su kružile pripovjedke, koje bi 
bile i te kako upalile u Engleskoj, kad bi slučajno 
bile protestantske. Pripovijedalo se da mu je papa 
rekao, uprvši prstom u svoju gorgonsku palaču: »Pe- 
tar ne bi više mogao reći: Srebra i zlata nemamo«, 
a španjolski redovnik da mu je spremno odvratio: 
»Ne, no ni ti ne bi više mogao reći: Ustani i hodi«. 

Makar da su Franjo i Dominik pojave, koje hi- 
storija pokazuje kao dvojicu radnika na istom po- 
slu, Engleska ih ne gleda u istoj slici. 

U njihovim domovinama oni stoje kao Nebeski 
Blizanci, okruženi zajedničkom aureolom. Tamo 
izgledaju kao slike svetog Siromaštva, prikazane kao 
dva viteza na jednom konju, U našim (engleskim) le- 
gendama imaju ta dvojica toliko zajedničkog koliko 
Sv, Juraj i zmaj. 

Dominika Englezi zamišljaju kao Inkvizitora, koji 
je izumio spravu za gnječenje palca, dok im je sv. 
Franjo tako milosrdan čovjek, koji se i nad mišolov- 
kom rasplače. 

Možemo nekog voljeti više, ali a priori naći kon- 
trast, više je nego usiljeno. Vidi se, da je nešto u 
pozadini toga mišljenja. 

Oni koji, makar samo površno, znaju o Dominiku 
znaju da je on bio misionar, a ne progonitelj i da je 
on svijetu poklonio krunicu, a ne spravu za mučenje, 

Znadu također, da je sva njegova trka bezna- 
čajna za onoga tko ne razumije, da je njegova glaso- 
vita pobjeda bila pobjeda uvjerenja, a ne sile i pro- 
gona. 

Vjerovao je u opravdanost progona, no samo u 
tom smislu, da svjetovna vlast suzbije vjerske ne- 
rede, kao što su vjerovali i drugi njegovi suvreme- 
nici. Pogotovo elegantni bogohulac Fridrik II, koji u 
drugo što nije ni vjerovao. Taj si je umišljao da je 
njegova dužnost i privilegij da pali heretike. 

Prigovarati i pričati da je to bio i Dominikov 
posao, značilo bi istu glupost, koju bi počinio netko 
tko bi prigovarao kakvom predsjedniku apstinent- 
skog udruženja, što taj nagovara pijance po ulici 
neka ne piju, jer će ih pijane policija pohvatati. 

To znači, ništa manje nego promašiti sam cilj. 
A taj je u tom što je naš Dominik bio ženijalan u 
obraćanju krivovjeraca, ne gledajuć na pritisak 
koji su činile na njih svjetske vlasti. 

U tom je razlika i između Dominika i Franje. 
Njegovo polje rada i njegovi problemi bili su drugi 
nego Franjini. Prvi se našao u ogromnom polju da 
obraća heretike, dok je drugoga zapala mnogo suptil- 
nija dužnost, da obrati samo čovjekovo biće. I tako je 
nastala poznata pripovijest: Kad nam treba nekoga 
kao Dominika, da obratimo pogane kršćanstvu, osje- 
timo još veću potrebu nekoga kao što je bio Franjo 
da obrati kršćanstvu i kršćane. 

Svetog Franju su proglasili moji zemljaci (Engle- 
zi) humanim, jer je pokušao obratiti Saracene — bez 

uspjeha; a svetog Dominika psuju kao fanatika što 
je obraćao Albigeze — i uspio. 


Što ćemo, višeput nam je horizont zaista preuzak. 


Doduše, mi se danas nalazimo na jednom sretni- 
jem povijesnom brežuljku, te vidimo prilično dobro 
i Asisi i umbrijske brežuljke, ali nam ispred očiju 
isčezavaju mnogi prevažni događaji, pa tako i oni 
najvažniji, koje je odigrao sv. Dominik, 

Postoji još jedna ranija i bitnija veza između Do- 
minika i Franje, Kad ih sada gledamo ujedinjene u 
zajedničkoj slavi ne smijemo zaboraviti da su u 
svoje vrijeme bili ujedinjeni u zajedničkom beščašću 
i bruci, Time su počeli, Puk ih je mrzio, jer su ga 
pokrenuli, Čovjek, koji se usudi da pozove puk na 
Pokret za boljitak tog istog puka, stekne čitavu se- 
riju neprijatelja, a prvi su mu oni koje je pozvao na 
dobro tj. puk. A kad konačno masa uvidi, da im je 
htio dobro, podiže se na njega onih gornjih 10.000 
u strahu, da je taj pokret uperen protiv njih. Bogati 
u strahu da ne izgube novce, mudraci u strahu za 
svoju znanost, a ljenčine u strahu da ne budu bačeni 
u sredinu kakve akcije, 


Taj strah i nije bio tako neprirodan, jer su Do- 
minik i Franjo zaista podigli revoluciju. Mi, koji ži- 
vimo u velikoj udaljenosti od te revolucije ne osje- 
ćamo njezinu svježinu, 

Uzmimo za primjer Francusku revoluciju, U to su 
se vrijeme orili zvukovi Marseljeze kao riganje vul- 
kana, kao strašno bučanje potresa. Monarhi su drh- 
tali, kad bi začuli njene divlje zvukove. 

Danas se pak kraljevi sa miljarderima veselo za- 
bavljaju na banketu, dok zrakom plove oni isti zvu- 
kovi nekad strašne Marseljeze, koja nije danas ni 
malo revolucionarnija od pjesme »Lijepa naša do- 
movino«, 

Ide vrijeme, nosi breme. Od revolucija postaju 
institucije. Revolte stvaraju od starog društvenog 
poredka novi, a novi postaju pomalo opet stari. 


* 


Kako je to drugačije bilo u ono vrijeme. Moramo 
si zato oživiti u fantaziji, što se ćutilo pri koncu 
jedne kršćanske ere i kakav sukob promjena i iza- 
zova je nastao kad su se potresle ceste pod snažnim 
koracima Prosjaka, koji su počeli marširati. Jedna 
nam dječja pjesmica karakterizira atmosferu toga 
vremena: 

»Čujder, čuj ... 
Kako psine u dvorištu laju, 
jer prosjaci u grad marširaju...« 

Gradovi su osigurali svoje kuće oštrim psima, 
koji strahovito laju na prosjake, koji dolaze. Glasno 
laju psine, no još glasnije se ori pjesma Prosjaka, koji 
Pjevaju Pjesmu Suncu. Glasno laju gradski psi, no 
nadjačava ih lajanje Nebeskih Pasa. Domini Canes 
laju jače. 

Iz neobičnih događaja života sv. Tome vidjet ćemo 
Svu realnost i lom jedne revolucije, koja kida sa 
prošlošću... 





OPAT NA BIJEGU 


Toma otskače iz sredine svoga doba. Na jedan 
neobičan, upravo simboličan način, Iz one sredine, 
koja je bila kao neka geometrijska proporcija kon- 
trolirajućeg kršćanstva, On je bio nekako povezan 
sa svim tim društvom, ali jednako i s onim nečim 


što bi to društvo moglo i razoriti, Moramo razumjeti, ' 


da je sva vjerska svadja kao i internacionalna borba 
njegovog vremena, bila za njega ujedno i njegova 
obiteljska svadja. 

Toma je rodjen u purpuru i to skoro na rubu car- 
skog grimiza, Njegov rodjeni bratučed bio je Sveti 
Rimski Car, Toma je mogao polovicu Evrope smje- 
stiti na svome šitu, da ga nije bio odbacio, Bio je 
Talijan i Francuz i Nijemac, no svaki put Evrope- 
jac. Naslijedio je s jedne strane nešto od one ener- 
Sije, koja je stvarala normanske epizode. Od one 
energije, koja je stvarala organizirane nasrtaje, da 
su zvečili putevi Evrope do kraja zemlje i koja je 
prešla zemljom kao zuj brze strijele. Od one energije, 
koja je Duku Wiliamsa gurnula kroz blještavi snijeg 
do Chestera i drugog jednog vodila stopama Grka i 
Puna kroz sicilijansko ostrvo do vratiju Sirakuze, 

Druga krvna veza ga je vezala sa velikim carem 


na Rajni i Dunavu, koji si je utvarao da nosi krunu 


Karla Velikog. Crveni Barbarossa, koji sniva ispod, 

bučeće rijeke bio je njegov prastric, a Fridrik II, 


Čudo Svijeta, njegov drugi bratić. Uza to bio je po- 
vezan sa stotinama intimnih veza sa svojim skromnim 
duhovnim životom, lokalnom živahnošću, malim obzi- 
danim narodima i sa tisućama talijanskih oltara, 

Fizičko srodstvo s carevima je naslijedio, ali je 
zadržao daleko čvršće i jače duhovno srodstvo sa 
Papom. On je razumio značenje Rima, Razumio je 
onaj smisao, prema kojem Rim još uvijek vodi i 
upravlja svijetom i nije bio te misli, da bi germanski 
imperatori bili realni Rimljani, usprkos Rima. Ovom 
naslijedjenom razumijevanju, zapravo kozmopolit- 
skom razumijevanju on je kasnije dodao mnogo svoje 
vlastitosti, I sve to što je učinio za medjusobno ra- 
zumijevanje među ljudima, dalo mu je nešto od ka- 
raktera jednog ambasadora i tumača, 

Putovao je vrlo mnogo. Nije bio dobro poznat 
samo u Parizu, već je, gotovo stalno, posjećivao 
Englesku. Po svoj prilici je dolazio u Oxford i Lon- 
don, Govore da bi mogli stupati stopama njegovim 
kao i njegove Dominikanske družbe, svaki put, kad 
silazimo niz rijeku do željezničke stanice (današnje) 
koja nosi ime »of Black-friars« (Crnih fratara). 

Putovalo je njegovo tijelo, ali je putovao i njegov 
duh putovima, koje je gradila istina. On studira lite- 
raturu protivnika i to još sa radošću i nepristrano 
kako baš nije bio običaj onoga vremena, On je 
Stvarno pokušao, da razumije arapski aristotelizam 
muslimana i pisao ije raspravu o postupku sa Žido- 
Vima sa širokim shvaćanjem i neobičnom humanošću, 
Općenito je i uvijek nastojao da prodre u suštinu 

stvari, ali je sigšurno bio sretan da je i sam rodjen 
baš u centru i srži onoga sistema koji je vladao u 
njegovo doba tj. u krugu visokih tadašnjih političara. 


Prema tome bismo mogli lako posuditi Tomino ime 
da posluži kao naslov jednoj modernoj knjizi. Ime 
jednog internacionalca, No, to je sve lijepo i dobro 
i istina, da je on živio u internacionalnom vijeku, no 
to je bila internacionalnost, koja ne može sugerirati 
ni jedan moderni čovjek u jednoj modernoj knjizi, 


Koliko se sjećam moderni kandidat za Internacio- 
nalnog Čovjeka bio je Cobden, koji je bio upravo 
abnormalan nacionalist. Usko narodan čovjek, fini 
tip. Mogao si ga zamisliti kao kretnju između Mid- 
hurst i Manchestera, Posjedovao je neku internacio- 
nalnu razboritost, putovao je kroz države itd., bio je 
internacionalac.., ali je ostao uvijek osoba svoje na- 
cije tj, bio je normalan čovjek, No u trinaestom sto- 
ljeću nije to bilo tako. Tada je nacionalnost i interna- 
cionalnost tako koincidirala, da je taj vijek bio vijek 
internacionalne nacionalnosti. Imena nacija, gradova, 
mjesta itd., nisu označivala takvu razdiobu i granice 
kao danas. Akvinca su još kao studenta nazivali sici- 
lijanskim volom, premda je rodom iz nekog mjesta 
kraj Napulja. Ništa nije smetalo na pr. Pariz da ga 
smatra Parižaninom, ta on je bio slava Sorbonne. Od- 
lučili su da će u Parizu sahraniti njegove kosti kad 
umre. Ili uzmimo još jači kontrast toga vremena sa 
današnjim. Zamislite jednog današnjeg njemačkog 
profesora i tada si dozovite u pamet činjenicu, da je 
najveći od svih germanskih profesora, Albert Veliki 


pr 

bio takodjer u ono doba — slava pariške univerze ... 
Što bi danas polučio njemački profesor u — Parizu? 

Tako na pr. ako je bio rat u kršćanstvu, tada je to 
bio internacionalan rat u onom specijalnom smislu u 
kojem govorimo o internacionalnom miru. To nije bio 
rat izmedju dvije nacije, nego rat izmedju dva inter- 
nacionalizma: dvije svjetske države: Katoličke Crkve 
i Svetoga Rimskog Carstva. 

Politička kriza u kršćanstvu pogodila je zemaljski 
život svetoga Tome već na početku, Direktno i indi- 
rektno. U njoj je bilo više elemenata: Križarske vojne; 
žeravica albigenškog pesimizma, koji je dva puta po- 
tučen argumentima sv. Dominika i mačem Simona od 
Monforta. Zatim dubiozni eksperimenat inkvizicije 
koja je tu počela i mnogo još drugih stvari. No, široko 
govoreći, to je bila perioda velikog duela izmedju 
pape i Hohenstaufa, Izmedju rimskog Pape i »rimskog 
cara«, , 

Dio periode Akvinčeva života bio je zasjenjen 
pojavom imperatora, koji je sam bio više Talijan nego 
Nijemac. To je bio briljantni Fridrik IL, nazvan Čudo 
Svijeta. ' 

Moramo spomenuti mimogred, da je u ono vri- 
jeme latinski jezik bio najživlji od svih jezika i češće 
osjećamo slabost u prijevodu. Čini mi se da sam ne+ 
dje čitao, da je spomenuti naziv imao jače značenje 
nego što je »Čudo Svijeta«, jer je taj sredovječni na- 
slov glasio: Stupor Mundi, dakle kao »Zapanjenost 
Svijeta« ... (Nešto slično možemo kasnije vidjeti kod 
Prijevoda riječi Ens). No aplikacija je dobra, jer je 
Fridrik uistinu zapanjio svijet. Udarac, koji je upravio 

na religiju bilo je nešto što zapanjuje i zablještava, 
Doduše, mogao se nazvati sa ovim zapanjenim na- 


slovom i radi svoje briljantnosti, koja je učinila nje- 


gove moderne štovatelje vrlo glupima. 

Fridrik II. je prva i to divlja i kobna figura, koja 
jaši kroz djetinjstvo svoga bratića Tome. U scenama 
divlje borbe i ognja. Njegova romantička reputacija, 
pokriva i među modernim historičarima, makar dje- 
lomično, pravu pozadinu ondašnjeg vremena, a to 
vrijeme je obuhvatilo i svetog Tomu. 

Nazor devetnaestog vijeka, još se uvijek zove tako 
čudno modernim nazorom. Jedan iz takvog modernog 
vijeka, čini mi se Maucanlay, rekao je za Fridrika 
da je bio »državnik u doba križara, a filozof u doba 
monaha«, Mora se zabilježiti da antiteza obuhvata 
pretpostavku, da križar ne može baš lako biti držav- 
nikom, i da monah isto tako ne može lako biti filo- 
zofom, Uzmimo na pr. baš taj specijalni slučaj, u ko- 
jem ćemo lako vidjeti da su »slučajevi« dvojice glaso- 
vitih ljudi iz dobe Fridrika IL, bili dovoljni da sruše 
obje pretpostavke i antiteze, Sv. Luj, premda križar, 
i k tome još križar bez uspjeha, bio je uistinu daleko 
uspješniji državnik nego Fridrik II, Iskustvom prak- 
tičke politike on je u svojoj dinastiji koncentrirao naj- 
silnije vlade u Europi, tako da je ta dinastija bila 
jedina, koja se svojom snagom zabila u povijest sve 
do Grand Siecle-a, dok je Fridrik svoju zatjerao u 
propast uzmakom pred papinstvom i republikama, 
golemom kombinacijom svećenstva i puka, 

Sveto Rimsko carstvo, koje je on želio osnovati, 
bila je jedna sanjarija. To nije bila nikada zbilja, 


i i 

kao što je to bila skladna i čvrsta država, koju je 
utemeljio francuski državnik, Uostalom možemo vi- 
djeti sličnu stvar i u bližim generacijama. Na pr. je- 
dan od naših (engleskih) najpraktičnijih vladara, 
Eduard I., bio je također križar, 

Druga polovica antiteze je ovdje jednako po- 
grešna, kao i jednako važna, Fridrik II. nije bio filo- 
zof u monaškom vijeku. On je bio jedan gentleman, 
koji se pačao u filozofiju u vijeku monaha Tome 
Akvinskoga, On je bio bez sumnje inteligentan i bri- 
ljantan gentleman, no da se iza njega našla kakva 
notica o »biću« i o raznim relacijama »bitka«, ne mo- 
gu nikako zamisliti da bi ta »filozofska notica Fri- 
drikova« ekscitirala studente Oksforda i književnike 
iz Pariza a da i ne govorim o tomistima, koji su se 
već našli čak u New-Yorku i Chicagu. No na koncu 
to i nije nepoštivanje Imperatora, ako se kaže da on 
nije bio filozof u onom smislu u kojem je Toma 
Akvinski bio filozof: A Toma Akvinski je živio baš 
u ono pravo vrijeme monaha, kojima je Macanlay 
porekao filozofiranje . , , 

Nije važno da se zadržavamo na ovim predrasu- 
dama 19, vijeka, viktorijanskog vijeka, makar da i 
danas neki drže taj vijek naprednim, Međutim u tom 
vijeku se smatralo nemogućim nekoga, koji bi se 
usudio gibati silom sredovječnog svijeta, 19, vijek je 
tako usko mislio, da je sav napredak pripisivao he- 
Teticima, Samo rušilac vrednota srednjeg vijeka mo- 
šao je u očima devetnaestog vijeka biti moderan, 
Civiliziran.., Odatle i dolaze komične fabule, kao 
da bi katedrale morale biti građene od framasona iki 

da bi Danteova »Divina Comedia« bila nadgrobni 
natpis garibaldinskih političkih nada. 

Ovakvo generaliziranje nije u svojoj naravi vje- 
rojatno a svakako ni istinito. Srednjovjekovna pe- 
rioda bila je neka specijalna perioda općeg ili još 


bolje nekog korporativnog mišljenja. A u nekojim 


stvarima je tadašnje mišljenje zaista šire od današ- 
njeg modernog — individualističkog. Uzmimo npr. 
pojam »državnik«, Mancanlayevom društvu državnik 
je uvijek čovjek koji podržava više tijesnih interesa 


vlastite države u odnošaju prema drugoj. Takav je | 


za Francusku bio Richelieu, za Englesku Chatham 
ili za Prusku Bismarck. Ali ako se neko zauzeo za sve 
ove države da ih obrani od nečega, šta ja znam, od 
navale Mongola, tada takav siromah čovjek u njiho- 
vim očima nije državnik, Takav je samo — križar. 

U tom smislu je zgodno reći da je Fridrik II. bio 
križar, ma da izgleda kao Anti-križar. Sigurno da 
je bio internacionalni državnik. A zapravo je bio 
poseban tip, koji bi se mogao nazvati i internacio- 
nalni vojnik, 

Internacionalci ne ljube internacionalnog vojnika. 
Nisu ljubili Karla Velikog, ni Karla V., ni Napoleona. 
Ne ljube niti su ljubili čovjeka koji kuša (ili je kušao) 
da stvori Svjetsku Državu, za koju se oni inače glasno 
deru dan i noć. 

Fridrik, više neodređeno nego dvojbeno, pred- 
postavio si je da bude glavom Svetog Rimskog Car- 
stva a optužen je kao glava vrlo nesvetog Rimskog 


Carstva. No i kad bi on bio i Antikrist, bio bi svje- . 


dokom ujedinjenja kršćanstva. 

A ipak eto u svemu tomu je čudno svojstvo onoga 
doba. To doba, koje je bilo uistinu internacionalno, , 
bilo je u isti mah unutrašnje i iskreno domaće, 

Rat — u širokom modernom smislu — moguć je, 
ne radi toga što se ljudi više ne slažu, nego jer se 
baš i previše u nečemu slažu, 

Današnje moderne metode prisilnog odgoja, kao 
i obligatne vojne službe kadre su da stvore neke zo- 
ne mira. I to prilično uspjele i važne da ljudi steku 
neko jedinstveno poimanje u ratu. No u ono doba, 
o kojem pišemo nije bilo tako. Mišljenja se razilazila, 
Bezpomoćno, I svaki čas je mir mogao biti narušen, 
Sporedno gdje. Navalom nekog vlastelina, samovo- 
ljom nekog kralja i t. d., tako da se čovjek, lišen 
jedne valjane i stalne zaštite, bojao i svoje sjene na 
cesti, 

To je bilo doba kad su se po dva ekstrema za- 
tvarala u jednu kulu, Pa radi toga i vidimo npr. Dan- 
tea gdje gori kao dvojezični plamen, ljubavi i mržnje, 
u koji je omotao svoj rodni grad, 

sk 

Ova individualna zamršenost dolazi najljepše do 
izražaja u ovoj pripovijesti koja slijedi u pet, šest 
Crta. Koga interesira što znači neka individualna 
aktivnost a u isti čas neproračunata s druge strane, 
taj će je naći u anekdoti o velikoj feudalnoj obitelji 
Akvina, koja je imala svoj dvorac nedaleko Napulja. 
Mi Landolf Akvinski, teški oklopnik, feudalni vitez, 
jahao je iza carskih zastava. Napao je neki samo- 
slan, Zašto? Jer je car smatrao samostan kao tvrđa- 
Vu, koju drži njegov neprijatelj Papa. 

Jedan njegov sin, kasnije, ustao je protiv cara i 
pošao u papinu službu, Čim je bio uhvaćen dao ga je 
Car smjesta pogubiti. Želim da spomenem nešto više 
o tom bratu Tome Akvinskoga, koji je riskirao svoj 
život podupirući papinu stvar, 

A ta stvar je bila po svojoj biti i stvar puka. Ne 
yelim, da je on zato svetac, no svakako stoji, da ima 
neke kvalitete mučenika, 

Dotle dva druga brata, žestoki i aktivni, napre- 
duju u službi cara, koji je ubio trećeg brata. A ujed- 
no nastoje da ugrabe četvrtog (brata) jer se ne slažu 
s njegovim simpatijama prema novom socijalnom po- 
kretu u religiji. 

Evo, to je jedna vrst zapleta, koji dok dijeli sre- 
dovječnu obitelj, zapravo je osniva. Dabome, to je 
u vrijeme, kad nije bilo rata naroda, nego više ma- 
nje rat rodova, 

Međutim moramo opet do Imperatora Fridrika, 
On je, naime, tip svoga vremena. Svojom kulturom i 
žestinom, a svojim zabadanjem u filozofiju i religiju. 
I baš u njegovom podvigu dolazi na vidjelo i prvi 
podvig Tome Akvinca. 

Za vrijeme onog značajnog vojničkog i političkog 
manevra koji se protezao u formi spaljivanja hereti- 
ka pa do saveza sa Saracenima, dobio je Fridrik 
apetit na nešto osobito. Poput grabežljivog orla (car- 
ski orlovi) nasrnuo je na vrlo bogati samostan, be- 
nediktinsku opatiju na Monte Casinu. Zauzeo ga na 
juriš i opljačkao. ; 

Nekoliko milja od Monte Casina dizao se veliki 
greben, uspravan poput apeninskog stupa. Kao kruna 

dizao se na njemu grad, koji se zvao Suha Hridina. 


To je bilo gnijezdo u kojem su bili hranjeni Akvinski 
orlići, grane carske obitelji, spremni za let. Tu je 
živio grof Landulf Akvinski, otac Tome Akvinskog 
i još drugih 7 sinova. U slučaju rata je on sigurno 
jašio sa svojom obitelji, po tadanjem velikaškom obi- 
čaju. A sigurno je imao svoj zadatak da izvrši i kod 
napadaja na samostan Monte Casino. To, međutim 
nije nimalo smetalo kasnije grofa Landulfa da snuje 
kako bi svoga sina Tomu postavio za opata toga 
istoga samostana, Dapače, to je smatrao sasvim is- 
pravnim i delikatnim činom. Interesantan i tipičan 
zaplet onoga vremena. Za Landulfa dražesna apo- 
logija Crkve i ujedno solucija obiteljske poteškoće. 


Grofu Landulfu bilo je već duže vremena jasno, 
da neće moći sa svojim sedmim sinom Tomom ništa 
drugo započeti, ako ne da ga učini opatom ili nečim 
sličnim, Rođen je bio 1226. Već je u djetinjstvu po- 
stavljao misteriozne objekcije i o dostojnosti razboj- 
ničkih orlova, o prisustvovanju lovu na sokole, dži- 
litanju ili bilo kojoj drugoj plemićkoj zabavi. Bio je 
to jedan široki dječak, težak, miran i fenomenalno 
šutljiv. Jedva da je kada otvarao usta, osim da na- 
jedanput, naglo i na jedan eksplozivan način upita 
Svoga učitelja: — Što je to Bog? — 


Odgovor nije zabilježen, no sigurno je da pitanje 
Nije prestajalo i da odgovor nije potpuno zadovoljio. 
Za osobu ovakve vrste jedino odgovarajuće mjesto 
je crkva i vjerojatno samostan. Ili bilo nešto slično: 
Za njih to nije bila neka jača poteškoća. 

Nije bilo teško čovjeku, položaja grofa Landulfa 
da uredi stvar s kojim samostanom da mu prime 
sina, Dapače imao bi biti primljen u jednom rangu, 
koji bi odgovarao njegovom svjetskom položaju. 


Dotle je išlo sve glatko. Toma će postati monah, 
što mu i onako, kao da fali, Zatim će, prije ili kasnije -- 


postati opat Monte Casina, 

No, tada se dogode interesantne stvari. 

Iz nekih događaja, koji se dosta nejasno prepriča- 
vaju, čini se da je mladi Toma, nekoga dana došetao 
kući i jednostavno izjavio, da je postao prosjački re- 
dovnik novoga reda, kojega je osnovao Španjolac 
Dominik, To je djelovalo porazno za obitelj. Gore 
nego da bi došao kući kakav sin najaristokrackije 
obitelji i onako ležerno ispričao da se oženio nekom 
prosjakinjom, Kao da bi npr, došao Mussolinijev sin 
i javio ocu da se upisao u komunističku partiju. 

Prema ovom što smo zabilježili, upada nam u oči 
ponor između starog i novog redovništva. Potres do- 
minikanske i franjevačke revolucije. 

Kako? Pa eto! Toma je izrazio želju da želi po- 
stati monah i vrata mu se sama otvorila. Duga ave- 
nija, pravi pravcati sag, postavljen mu je pod noge 
da pođe preko njega — i postane opat, 

A kad je Toma htio da bude siromašan redovnik, 
iskesila se na njega obitelj kao bijesna zvijer, Braća 
ga biju duž javne ceste i deru mu siromašku mantiju 
sa leđa i konačno ga zatvaraju u neku kulu kao lu- 
đaka, 

Nije tako lako naslikati ovu furioznu borbu ve- 
likaške obitelji, koja se trošila u navali na postoja- 


nr 

nost mladoga redovnika, Prema nekim pripovijeda- 
njima, majka je brzo klonula u toj borbi i pristala 
uz Tomu. No u toj borbi nije sudjelovala samo nje- 
gova uža obitelj, Gotovo sva upravljajuća klasa Eu- 
rope, koja se djelomično sastojala od njegovih ro- 
đaka, bunila se protiv bijednog mladića. Čak je i 
Papa bio zamoljen za taktičnu intervenciju, i predla- 
galo se, da bude Tomi dozvoljeno nositi dominikan- 
ski habit, a da bude u službi kao benediktinski opat. 
Mnogima se ovo činilo kao jedan taktički kompro- 
mis, no sredovječnom ukusu Tome Akvinskog to nije 
išlo u tek, On je tvrdo pokazao da želi biti Domini- 
kanac u dominikanskom redu, a ne na krabuljnom 
plesu, I diplomatski prijedlog, izgleda, pao je u vodu. 


Toma Akvinski želio je biti redovnik. I ništa dru- 
go, Na čudo suvremenika, no ni mi se u našoj ne- 
buloznosti manje ne čudimo. Tvrdom upornošću želio 
je biti redovnik i ta želja je bila za njega potpuno 
praktička stvar uz koju se privezao sve do svoje 
smrti, On nije htio biti opat, on nije htio biti monah, 
on nije htio biti ni u vlastitom redu ni prior ni upra- 
vitelj, on nije htio biti uopće istaknuti redovnik, On 
je htio biti jednostavni brat. 


To je, po prilici, kao kad bi Napoleon uporno sta- 
jao na tom, da čitavog svog života ostane redov, 
(obični vojnik). 

Samo u nečem nije bilo zadovoljeno ovom teškom 
i mirnom akademskom gentlemanu, dok nije bio le- 
galno proglašen prosjakom, U tom je interesantnost, 
jer, makar je bio legalni prosjak i težio sa svim ža- 

rom za tim, više nego hiljada drugih, ipak on (taj 
debeli plemić) nije nikada bio ni sličan prosjaku. 


On nije bio po svoj prirodi skitnica, kao njegovi 
veliki preteče. Nije se rodio kao lutajući pjevač po- 
put svetog Franje, niti je imao u sebi skitalačkog 
misionarstva kao sv. Dominik, 


No on je baš htio da se podvrgne vojničkoj disci- 
Plini toga reda i da čini ono, što mu drugi naloži. 
Bio je jedan od velikodušnih aristokrata, koji se za- 
Pisao u revolucionarnu armiju ili kao jedan od naj- 
većih pjesnika i učenjaka, koji se bori kao dobro- 
voljac u svjetskom ratu. 

Ono »nešto« u odvažnosti i jedrini Dominika i 
Franje, izazvalo je u njemu duboki osjećaj pravič- 
nosti i ovaj učenjak i diplomata nije pustio da išta 
potrese gvozdenu odluku njegove mladosti. Ništa nije 
moglo ubiti u Tomi visoke ambicije — da bude 
najniži. 

*k 


Prvi učinci ove odluke bili su — kako smo već 
vidjeli — vrlo razdražljivi i strašni. General Domini- 
kanski, pod kojim je Toma unovačen, bio je na opre- 
zu radi diplomatskih pokušaja, da Tomu izjure iz 
reda, Bojao se i drugih poteškoća. Odluči, stoga, da 
ga pošalje s drugom redovničkom braćom u Pariz. 
U tom putu je bilo nešto proročkoga, jer je Pariz 
bio u neku ruku oznaka početka i završetka velikog 
duhovnog puta ovoga velikog: Mislioca. Od tamo je 
izašla za njega velika obrana prosjačkog reda i po- 
bjeda nad protivnicima Aristotela. 

No za sada je taj put bio nasilno prekinut. Jedva 
su bili naši redovnici stigli kraj Fontane, nešto sje- 
vernije od Rima, napadne ih divlja konjica. Napadači 
zgrabiše Tomu kao razbojnici. No ti razbojnici su 
bili sama Tomina braća. Toma je imao više braće i 
možda su u ovaj napadaj bila umješana samo dvojica. 
On je bio uistinu sedmi, i prijatelji rodoslovlja mogu 
jadikovati što je ovaj filozof (nepotrebno) pripadao 
plemenitom koljenu lopova, koji su ga ugrabili. Bila 
je to jedna vrlo neobična afera, A svakako da imade 
nešto čudna u namisli grabeža prosjačkog redovni- 
ka — putujućeg opata. Konačno je to i jedan tragi- 
čan zapletaj u ovom motivu i namjeri neobičnog ro- 
đačkog tria, Kontrast: grozničave iluzije ljudi, koji 
se zovu praktični i još praktičnije pertinencije čo- 
vjeka, koji je nazvan teoretičarom. 

Nešto tragično i komično sastalo se u ovom slu- 
čaju, gdje je prividna površnost praktičnih ljudi do- 
bila afront praktične realnosti tromog teoretičara. 

I tako se eto, vuku čudna braća tragičnom cestom 
kao zločinac i panduri. Na obzorju historije pojavile 
se figure ove braće. Nesretne kao malo koje, tamo 
od Kaina i Abela, 


Čudna svađa u velikoj obitelji Akvina simbolizira 


. 1 reprezentira nam ono nešto misteriozno i nepri- 


jatno srednjeg vijeka, što je više puta u kontrastu 
kao dan i noć. Jer, u ovoj dvojici ljudi, koji su bjes- 
nili kričala je oholost njihove »plemenite« krvi i ple- 
Mićskih grbova. I makar da su bili prinčevi najvišeg 
društva svoga doba, taj bijes ih je činio sličnima 
divljem plemenu, koje pleše oko svoga totema. Oni 

su momentano zaboravili sve osim imena svoje po- 
rodice, a to je bilo još ograničenije nego pleme, a 
da se o narodu i ne govori, 

A treća ličnost ovoga tria, rođen od iste majke, 
sličan prvoj dvojici možda po licu kao jaje jajetu, 
imao je pojam bratstva širi nego najmodernija demo- 
kracija, Imao je vjeru u milosrđe i ljubav dublju od 
najvećeg filantropa modernog svijeta i tako drastičan 
zavjet siromaštva, da bi to danas bio upravo de- 
lirij revolta protiv plutokracije i kapitalizma. 


Iz jednog, istog talijanskog dvorca izašla su dva 
divljaka i jedan mudrac, Jedan svetac, mirotvorniji 
od najmodernijih pacifista. To je ono što tvori za- 
gonetku srednjeg vijeka, T, j. da nije bio samo jedan 
srednji vijek nego zapravo dva. Promatramo u nje- 
mu jednog čovjeka; vidimo u njegovom ponašanju 
»kameno doba«, Bacimo pogled na drugog i opazimo 
da živi u pravo »zlatno doba« i da takovog nema ni 
u zemlji Utopije. U istoj, dapače, obitelji Othra- 
njeni istom žlicom, A najednom borba, kako vidimo 
u slučaju braće Akvina. Napad na javnoj cesti, koji 
svršava Tominom internacijom u kuli na brežuljku, 

Kad su mu htjeli silom svući mantiju, izgleda da 
je mlatio oko sebe šakama po uzoru praotaca. I oka- 
nili se ćorava posla, 

Toma je inače primio ovo tamnovanje običnim 
svojim mirom, Po svoj prilici nije mnogo mario, dali 
će ga pustiti da filozofira u tamnici ili samostanskoj 
ćeliji. Kad čovjek čita o njemu, zaista dobiva dojam 

da se je pustio vući kao kakav kameni kip. Samo 
jedna vijest iz vremena njegovog tamnovanja poka- 
zuje, da se jednom rasrdio, I to tako žestoko, kao 
nikada prije ni poslije. Mašta onog doba sačuvala 
nam je sliku rasrđenog Tome. Samo jedanput u ži- 
votu, prvi i zadnji put, došao je Toma »izvan sebe«. 
Kad je pojurio u oluju izvan tvrđave svog uobičajenog 
unutrašnjeg intelektualnog i kontemplativnog života. 


To je bilo kad su mu braća uvela u sobu jednu 
lijepu prostitutku, Sa namjerom, naravski, da ga iz- 
nenade s naglom napašću ili da ga barem umješaju 
u škandal, 


Njegova srdžba je opravdana, pa da je imao i 
još užu savjest, jer je ova prostota koja mu je uči- 
njena bila veća nego je bila ludost sredstva za po- 
moć, Uostalom on je znao da ga braća dobro poznaju. 
A oni su doista znali da je Toma svijestan da je 
to napadaj na njegovu čast. Suponirali su da će tom 
provokacijom prekršiti zavjet. U njemu se potresla 
sva ona osjetljivost i nježna, ponizna ambicija, koju 
je gojio baš do ovog zavjeta Gospodinu nad vojska- 
ma, U tom trenutku golemo tijelo izgubilo je svoj 
uobičajeni mir, Odskoči sa stolice kao teško pero, 
Pojuri do kamina, zgrabi goruću cjepanicu i zavitla 
njome kao ognjenim mačem. Sasvim naravski da je 
žena kriknula i dala petama vjetra, osjećajući u sebi 
nečuveni strah pred nekim golemim luđakom koji se 
igra vatrom i koji juri iz kule da svuda pali. No on se 
međutim ograničio na progon samo do vratiju, koja 
Zakračuna za njom. Zatim kao u nekoj strastvenoj i 

žestokoj ceremoniji napravi naglom kretnjom na vra- 
tima sa gorućom cjepanicom znak križa, 

Tada se vrati, baci cjepanicu natrag u vatru i 
sjedne na svoju nepomičnu stolicu, Na onu filozofsku 
stolicu, prijestolje mudrosti, sa koje se nije više ni- 
kada ustao, 

ARISTOTELOVSKA REVOLUCIJA 


Albert — Švaba, koga su s pravom nazvali Ve- 
likim, bio je osnivač moderne znanosti. On je, više 
nego itko, učinio da se pripravi proces, koji će pre- 
tvoriti alkemičara u kemičara i astrologa u astro- 
noma. ' 

Čemu, dakle, danas oklijevanje, da ga nazovemo 
prvim astronomom i da ga ne mješamo u legende pod 
nazivom zadnjeg astrologa, Ozbiljna znanost je već 
zabacila pripovijesti da je Crkva u srednjem vijeku 
proganjala učenjake kao vještice, 

Bilo je baš obratno tj. da ih je svijet jedan čas pro- 
ganjao kao čarobnjake, a čas trčao za njima kao za 
čarobnjacima. Jedino ih je crkva realno gledala — 
kao učenjake, 

Tako su mnogoga crkvenog čovjeka gledali kao 
čarobnjaka, jer se previše bavio zrcalima i lećama, 
No jednako bi mu se desilo da se nalazio okružen 
Praznovjernim poganima ili pretjeranim praznovjernim 
puritancima. Ali svakako bi svaki takav »čarobnjak« 
volio osvanuti pred papinskom istragom, nego pred 
masom praznovjerne svjetine. 

Valjda nije papa proglasio Alberta Velikog ča- 
robnjakom, nego polupoganske mase sa sjevera. Me- 
đutim ne treba se tome previše čuditi, I danas ga 
drže čarobnjakom polupoganska plemena tvorničkih 
Sradova, čitaoci fundromana i svezaka po dinar te 

raznih proroka sa plakata, pamfleta i novina. Ti ga 
još i danas drže astrologom. 


Mora se priznati da je mogao uistinu zapanjiti 


njegove suvremenike njegov znanstveni rad, striktni 
materijal i mehaničke činjenice, Doduše ima toga čim 
se današnja znanost ne bi potpuno složila, no što ga 
to ima sa srednjevjekovnom religijom. U pozitivnoj 
znanosti imade još više neslaganja sa znanstvenom 
današnjicom Aristotel i grčka civilizacija, nego on. 
Za moje pitanje nije sada važno kakve su bile činje- 
nice same po sebi, već kako ih se promatralo. 


Nije važno da li je Skolastik vjerovao ili znao za 
»jednoroga«, koji ima jedan rog, ili da je držao da sa- 
lamander živi u vatri. Glavno je da je takav Sko- 
lastik izrekao misao: — Ako neki »jednorog« imade 
jedan rog, onda dva »jednoroga« imadu baš toliko 
rogova koliko krava. 

A da li je »jednorog« uistinu gdje postojao ili ne, 
i da li je salamander živio u vatri ili u vodi, za logiku 
je sasma svejedno, 


Ako je, dakle, Skolastik držao kakvu krivu geo- 
grafsku ili zoološku činjenicu pravom, on je nakon 
istraživanja zemlje i pronalaska životinja, lako is- 
pravio svoje geografsko ili zoološko znanje. A ipak 
logika nije stradala. 

Onaj veliki German, poznat u svojoj najslavnijoj 
periodi kao profesor u Parizu, bio je neko vrijeme 
profesor u Kč6lnu. U tom prekrasnom romanskom 
gradu kupile se oko njega grupe od tisuće ljubitelja 
ovakvog ekstravagantnog života, kakav je bio život 

sredovječnog študenta, Skupljali su se zajedno u veli- 
kim grupama, koje su se zvale Narodnosti. Činjenicu 
kolosalno ilustriraju razlike između sredovječnog i 
modernog nacionalizma, Ma da je svakog jutra mogla 
nastati svađa i pravda između španjolskih i škotskih 
studenata, ili između Flandrijaca i Francuza i stu- 
dentski mač je mogao za čas sjevnuti na jutarnjem 
suncu, jedno je bilo jasno. Što? Da su svi imali jednu 
svrhu: doći u istu školu, slušati istu filozofiju. To, 
doduše, nije moglo spriječiti svađu, no moglo ju je 
odlično završiti, 

Pred ovim šarenim grupama slušaoca, razmatao 
je Otac Znanosti široke svitke svoga dubokog i sve- 
stranog znanja. Letjeli su kometi, pojavljivale se živo- 
tinje, ptice i t. d. Teško je predavanje u aristote- 
lovskom smislu, no u kojem je Albert bio ofanlan, 
nov i interesantan. 

Bio je manje originalan u dubljem studiju čovjeka 
i etike, kod čega se služio nekim kršćanskim aristo- 
telizmom, a bio je spreman i na kompromis u metafi- 
zičkim sukobima Nominalista i Realista. 

On nebi bio nikada sam otvorio borbu da urav- 
noteži i humanizira kršćansku misao; ali kad se 
takva borba zametnula oduševljeno je u njoj su- 
djelovao. 

Nazvan je bio »Univerzalni Doktor«, jer je bio 
u svom studiju uistinu specijalista. Zato i nije uvi- 
jek jako pogrešna legenda puka da je čovjek zna- 
nosti — čarobnjak. On je uistinu i bio čarobnjak, 
Učenjak je zbilja više čarobnjak dok hoće da zavlada 
nad elementima, nego svećenik, koji se podlaže vla- 

danju Duha, (koji je elementarniji od bilo kojeg ele- 
menta), 

. Među studentima koji su navrli u slušaonicu bio 
je i neki student, koji je upadao u oči golemom fi- 
gurom, Na pogled je izgledao kao da nije za ništa 
drugo nego da upada u oči, 

U debatama je bio tako nijem i mučaljiv, da su 
njegovi drugovi tu nijemost prevađali sa značenjem 
tupost, I tako je njegova golema tjelesna figura sma- 
trana kao mali dječak u golemom tijelu. I prozvali 
ga: Nijemi Vol, Nisu mu se toliko smijali, koliko su 
ša sažaljivali, Nekom dobronamjernom studentu to- 
liko se sažalio, da je odlučio poučavati $a u počet- 
cima logike. Kao malog dječaka u prvom razredu 
osnovne. škole, 

»Glupak« mu je zahvalio sa naročitom uljud- 
nošću na njegovoj dobroti. I dobričina student počne 
sa tumačenjem i kod nekog pitanja sav se zaplete 
kao pile u kučine, »Glupak« ga je mirno slušao i kad 
se dobričina student propisno zapleo, » glupak« izreče 
jedino moguće riješenje, bez trunka napora i afekta. 
Dobričina student izbulji u njega oči, ko u kakvo 
čudo, A pred njim je stajala golema figura, miste- 
riozni kup ignorancije i inteligencije i — šapat ode 
od usta do usta u školi, 

Jedan od »službenih« biografa Tominih napisao 
je o ovom slučaju da je taj put Tomina »ljubav do 
istine otišla jedan korak naprijed pred njegovom 
poniznošću«, 

Sasvim u redu. No samo to još ne znači opisati 
sve one povorke elemenata koje su izlazile iz ove 

velike i masivne glave. Kraj mnogo anegdota oko 
Tome Akvinskog cizeliran je nadasve poseban tip 
čovjeka. Jedan osobit primjerak, U tom poniznom 
individuu nije bilo mjesta, da bi ušle razne prozaičke 
sitnice iz dnevnog života. Dobar odgoj nije mu do- 
puštao da se ističe, Čak u nekim stvarima, kao da 
je zapao u neku čudnu paralizu, te je radije pustio 
da bude krivo shvaćen, nego da se upušta u duga 
tumačenja svojih misli, Interesantna je to i duboka 
bila poniznost, no kraj te poniznosti sjedio je i nje- 
gov divni »zdrav razum«, koji nije dopustio da bude 
istina potlačena, već u danom momentu taj zdrav 
razum skočio sa svog sjedala i kliknuo: stani, more! 

Čini se da je Albert Veliki lektor i profesor 
ovih mladića prvi opazio nešto u ovom dječaku, 
On je malko htio prokušati Tomu te mu je dao da 
izradi neke radove i nagovarao ga neka sudjeluje u 
debati, da tako otstrani njegovu plašljivost. ' 

Bio je to mudar starac i proučavao je i druge ži- 
votinje, a ne samo jednoroga i salamandera, No naj- 
volio je proučavati neku posebnu vrstu, najčudniju 
od najčudnijih — čovjeka. Poznavao je dobro zna- 
čajke čovjeka. Bio je odviše dobar školnik a da ne 
bi znao da luda nije uvijek luda. Zabavljalo ga je 
kad je saznao da su sudrugovi dječaka nazvali ni- 
jemim volom. 

I upravo je bilo nešto proročkoga u njemu, kad 
je neobičnim zanosom upozorio učenike na toga 
opskurnog dječaka. Upozorio je briljantne đake od 
kojih se mnogo očekivalo na nijemog i tvrdoglavog 
dječaka od koga se ništa nije tražilo sa riječima; 

»Vi ga zovete Nijemi Vol; a ja vam velim da će taj 
Nijemi Vol tako riknuti, da će se potresti čitav 
svijet«, 


Toma je bio uvijek spreman da se srdačno zahvali 
Albertu Velikom, kao što i Aristotelu i Augustinu 
te enja ostalim učiteljima za njihove misli, Pa 
ipak su njegove vlastite misli pomakle naprijed 

: prije 
Alberta i druge Aristotelovce, kao što su oni po- 
makli Augustinijance, 


d Albert je pokušao da direktno studira naravne 
činjenice, makar i iz takvih fabula kakve su bile 
one o jednorogu i salamanderu, no čudovište, zvani 
Čovjek, očekivalo je suptilniju i okretniju razudbu 
(vivisekciju), Kako bilo da bilo, dvojica su sklo- 
pila prijateljstvo na raspuću borbe srednjeg vijeka. 
Kako ćemo vidjeti rehabilitacija Aristotela bila je 
barem toliko revolucionarna koliko egzaltacija Do- 
minika i Franje, a Toma je bio određen da ukopča 
obadvije strane, 
* 


U ovo vrijeme je porodica Akvina valjda bila 
napustila pustolovne misli da i dalje zatvara svoje 
odbjeglo pače, O tom bijegu pripovijedaju se zgodne 
pričice. Točno se zapravo i nezna na koji način je 
utekao iz kule, niti tko mu je od obitelji kod toga 
pomagao, No po svoj prilici je tom bijegu kumovala 
sestra, koja ga je silno voljela. Prema spomenutim 
pričicama oni su na vrh kule pričvrstili košaru na 
konopu, Iz košare uputio se Toma u bijeli svijet. No 
to je morala biti prilična košara. 

Toma je utekao na slobodu. Vlastitom energi- 
jom. Nutarnjom ili vanjskom — svejedno. I dok je 
svijet progonio bijele i crne i što ja znam koje fratre, 
Toma se sretno sklonio u sjenu Velikog Fratra — 
Alberta. No skoro je zaprijetio novi metež u Crkvi. 
Alberta traže u Pariz, da primi stupanj Doktora. Po- 
znato je da i na velike ljude promjene djeluju, 1 
Albert je napravio u tom času jednu ekscentričnu 


“ molbu. Da smije sobom uzeti — Nijemog Vola. 


Udesili se kao putujući redovnici ili religiozni vaga- 
bundi, noćili u samostanima gdje su kojega našli i 
konačno banuli u samostan sv. Jakova u Parizu, 
Tu je Toma našao još jednog brata. Još jednog pri- 
jatelja. 

U sjeni, zaklonu pred olujom koja je bijesnila 
nad svom braćom prosjacima, raslo je prijateljstvo 
između Bonaventure Franjevca i Tome  Domini- 
kanca. Zvali su ih David i Jonata, Vrlo interesantno, 


jer ono doba je bilo sklono da drži franjevce i do- 


minikance kao nešto kontradiktorno. 

Franjevca možemo predstaviti kao oca mistike, 
Mistike predstavljaju kao ljude kojima je konačna 
svrha duše svakako osjećaj a ne misao. Njihov moto 
je uvijek bio: kušaj i vidjet ćeš. A eto Toma počinje 
također sa: kušaj i vidjet ćeš. No on je postavio 
Ovu zadnju njihovu na prvo mjesto. Tomisti počinju 
sa nečim realnim, opipljivim (na pr. kušanjem ja- 
buke), i otuda izvlači božanske zakone za intelek- 
tualni život. Dočim su mistici iscrpli najprije polje 
intelekta, pa na koncu zaključili: osjećaj Boga sliči 
kušanju jabuke. Dakle glavno neprijateljstvo bi bilo 

u tom što je Toma počeo kušanjem voća, a Bonaven- 
tura je s tim svršio. Međutim su obojica imali pravo. 
To je privilegij ljudi koji zauzimaju različna mjesta 
u kozmosu te se ne slažu — ali u različnim plano- 
vima. Jer ako jedan veli da je odnošaj čovjeka prema 
Bogu stvar ljubavi, onda ima i drugi potpuno pravo 
kad veli da je vrhunac ljubavi težnja za spoznajom 
istine. 

“I Akvinac i Bonaventura bili su uvjereni da imaju 
pravo, a njihovo doba je držalo da obojica imaju 
krivo. 

A to je bilo upravo neizbježivo, u ono vrijeme 
mješavine i borbenih kontrasta. 

Tko će triumfirati? 

Muhamedanci, manikeji, podrugljivi imperator, 
križari ili samostanski redovi? 

U tom pitanju su nastajale svađe, smutnje, du- 
hovi su išli stranputicom, u sumnji. A dotle se di- 
zala sve jasnija sigurnost da društvena raspojasanost 
vodi do sve bliže propasti, 

Prema savremenicima sv. Franje i sv. Dominika 
surađivale su u to doba dvije činjenice. Prva: bo- 
jažljiva pojava Aristotelove sjene, grčkog idola, koje- 
mu se tada klanjali Arapi. I zatim Božje skitnice — 
redovnici: koji su izašli iz samostana, hodali svijetom, 
sijući posvuda iskre one vatre, koja ih je gutala — 
ljubavi Božje. Bilo je mnijenje da su oni propovje- 
dajući savršenstvo, svršili sa pučkim prevratom, jer 
puk nije bio u stanju da razlikuje Evanđelje od anar- 
hije. To je i navelo Vilima de St. Amour da napiše 
knjigu »Pogibelj u zadnje doba«, u kojoj je napao re- 

dovnike radi abnormalnog propovijedanja ljubavi 
Božje. Traži od francuskog kralja i Pape da bez za- 
tezanja urede stvar. hu i 

Toma i Bonaventura upute se u Rim. Dva neraz- 
druživa prijatelja, koji su u svojim srcima nosili svaki 
»svoju istinu«, da brane redovničke sloboštine. 

Toma Akvinski branio je slobodu redovnika, Bra- 
nio je zavjet svoje mladosti i pri tom je postigao vrhu- 
nac svoje karijere. On je spriječio da nije došlo do 
zastoja golemog religioznog gibanja. Ova slavna po- 
bjeda pograbila je našeg studenta iz sjene njegove 
plašljivosti i postavila ga u puni sjaj historijske lič- 
nosti. Na horizontu se ocrtao novi lik Tome. Jak 
i jedar. : 

Uzdržao je jaku bitku za prosjački red protiv 
tadanjih reakcionaraca. Kao što je i negda vodila 
bitku njegova obitelj protiv odbjeglog dječaka. Bitka 
se nastavljala sa pogibeljima druge vrste. Konzerva- 
tivni ortodoksi prijetili su potpunom osudom Aristo- 
tela. Pogibelj je bila velika, Sa velikom žurbom pri- 
tisak na Papu i mjerodavne sudove. Tražili su osudu. 

Pogibelj arapska bila je pred vratima, Historij- 
ske i geografske okolnosti bile su krive da su došli 
Arapi prije Latina do grčkih rukopisa. Islam je dao 
Aristotelovim djelima takvu filozofsku formu, da je 
bila nepristupačna ortodoksnim kršćanima, čiste 
aristotelovštine. 

Ova prepirka bila je veća i dublja i zahtjevala 
daleko više svijetla nego prva. 

Jer i danas je simpatičan i popularan i sveti Fra- 
njo i prosjačko-redovničko ondašnje gibanje kao što 

: ono svetog Dominika, I jasno je da poslije svetog 
ranje i Dominika ne pada nikome na pamet da 


brani feudalne monahe, no aristotelsko pitanje je i. 


previše komplicirano, a da bi ga riješili bez jasnih tu- 
mačenja i proučavanja njegovih prekoncepcija, 
Radi se tu o jednoj revoluciji posebne vrste, ili 
ako hoćete, proturevoluciji?! E 
To je zbivanje raznih stoljeća, Revolucija slijedi 
revoluciju, Danas se bune protiv onih koji su se bu- 
nili protiv onih prvih i poslije dolazi kajanje onih 


drugih zašto se bunili protiv prijašnjih i tako redom. 


Moderna djevojka sa ružom na ustima je buntovnik: 


vis-a-vis prijašnje sufragetke. Sufragetka se bunila 
protiv krinoline i viktorijanske duge haljine. Tango 
se buni protiv sanjarskih valcera i albuma napunje- 
nih bajronskim stihovima, A dotle će za neku pu- 
ritanku sanjarski valcer značiti jednu gadnu orgiju, 
mekani Bayron će joj biti divlji boljševik, a djevicu 
u bijeloj viktorijanskoj haljini će svakako smatrati 
revolucionarkom, 

Pa ako se sjetimo dalje, opažamo da je ova ista 
majka puritanke bila u povijesti buntovnik protiv 
popuštanja engleske crkve, koja je bila opet prije 
buntovnik protiv katoličke civilizacije, a ova se 
opet u svoje vrijeme bunila protiv poganske civi- 
lizacije, 

To, na koncu, nije bio progres, već oscilacija 
između dva oprečna puta, 

Moderni običavaju, naravski potpuno pogriješno 
suditi historijske događaje sa današnjeg, aktuelnog 


stanovišta. Oni se. već unapred bune, i neznajući što 





57 


će slijediti, ni kada, Pred sobom vide samo svoj za- 
ključak, ne mareći za genezu i esenciju dogođaja ili 
stvari. Međutim kod velikih događaja u prošlosti 
iskrsavaju znamenite ličnosti sa takvom snagom, da 
izgleda, kao da se u novom svijetu pojavila nova 
ličnost. Kao da je preživjela svoje određeno pravo 
na život. Najeklatantniji primjer za to je sam Ari- 
stotel, 

Kad su moderni trgnuli sa historije duboki zastor 
opskurnosti, proglasili su naprosto da je sve ono 
prije Reformacije i Renesanse bez svake važnosti. 
Neki antiklerikalni književnici i umjetnici 16, vi- 
jeka pokazivali su da ih Aristotel strašno umara, a 
potajno su pjevali himne Platonu. Naši pak moderni 
u svojem nepoznavanju srednjega vijeka, kažu da 
je Aristotel jedan gorki starinski tiranin, a Platon 
izvrsna poganska poslastica, koju kršćani još nisu 
kušali, Potpuno su, dakle, zaboravili da platonizam 
predstavlja baš staro ortodoksno kršćanstvo, dok ari- 
stotelizam personificira pravu modernu revoluciju. 

Katolička crkva bila je u svom početku povijesti 
platonska, dapače utraplatonska. U Grčkoj je bio 
upravo zrak zasićen platonizmom prvih velikih teo- 
loga. Oci u katoličkoj Crkvi bili su veći neoplatonci 
od neoplatonika renesanse, Hrizostom i Bazilije mislili 
su i raspravljali o Logosu ili o Mudrosti tako naravno 
i, kao samo po sebi razumljivo, kao što danas misli 
bilo koja religija na pr. o krizi, socijalnom progresu 
it. d. Tako mentalna evolucija sv. Augustina ide 
jednim normalnim potezom od Manihejaca do Pla- 


tona i od Platona do Krista. I tu se zapaža prva 

Pogibelj, koja može uroditi s pretjeranim plato- 
nizmom, Moderni, od Renesanse pa do 19. vijeka, 
bili su previše zaljubljeni u Antiku. Oni nisu mogli 
srednji vijek predočiti drukčije, nego kao učenike 
poganstva, I to; Platonove po idejama i Aristote- 
love po metodama, No to nije bilo tako. Sa svakog 
stanovišta, pa i onog modernog, kršćanstvo je za sto- 
ljeća naprijed od platonizma ili aristotelizma, Najbo- 
lji dokaz nam je zato dosad i nametljiv utjecaj astro- 
logije. Jer dok su filozofi bili tome praznovjerju vrlo 
skloni, dotle su katolički sveci (inače smatrani pra- 
znovjercima) bili odlučno protiv toga praznovjerja. 

Dva najvažnija prigovora, kojima se umiruju vi- 
kači protiv sporazuma Tome i Aristotela su zbilja 
komična i bizarna. Ako se radi o vjerovanju da su 
zvijezde neka bića, koja djeluju na život pojedinca 
ili o teoriji da imaju ljudi kolektivnu dušu, onda treba 
te pripovijesti tražiti na njihovoj strani. U naše, naime, 
doba je astrologija zastupana na najčitanijim stra- 
nicama današnjih novina, a teorija o kolektivnoj duši 
nije ništa drugo nego današnji komunizam (duša 
košnice). Dakle koga je Antika tiranizirala? 

No, kad hvalimo praktičnu vrijednost obnove ari- 
stotelizma i originalnost Akvinčevu, koji ju je obno- 
vio, to ne znači tvrdnju, da skolastici prije toga nisu 
bili filozofi ili da nisu poznavali stare filozofije. Ako 
je nastala pauza u filozofiji to nije bilo prije Tome, 
niti na početku sredovječne historije. To je bilo pos- 
lije sv, Tome i na početku moderne historije. Silne 
intelektualne tradicije, koje su doprle do nas, tamo 
od Pitagore i Platona nijesu bile prekinute sa ta- 

kvim sitnicama, kao što su bile rimska pljačka, o 
udar ili invazije barbara. Tu žicu koja nas je ite : 
s Antikom razbili su drugi događaji. Vjerova " i 
ne, to su bili: pronalazak štampe, otkriće Ameri e, 
ustanove Akademija, te sjajna obuka do: rada 
moderne epohe. Tako se prekinula žica one dubo Ž 
ljudske strasti, koja se zove umovanje, Imena filozo : ' 
morala su čekati nakon izuma štampe čak 18. vije: 
iskane knjige. ' 
a zad 2 se mda Platona i Pitagore u modernoj 
eri pojavila tek koncem 17. i početkom 18, kae 
zato nije Antikna era zanemarila njihovu filozo iju. 
U tom smislu oslanja se i sv. Toma, poput ostalih 
stvaralačkih genija, na niz svojih preteča. Na sv. 
Augustina, sv. Anselma i na sv. Alberta, Pa kad su 
se njegove ideje ponešto odmakle od njihovih, oo 
je išao naprijed, ali vrlo oprezno. I on bi bio sie 
gurno jednom učenom Anglikancu koji mi je jednog 
dana rekao: »Ne razumijem zašto svi pripisuju sv. 
Tomi početak skolastičke filozofije; bilo bi mi jasnije 
kad bi mu pripisali svršetak«; odgovorio ovako: — 
svršetak neke stvari ne znači njezin slom, već savr- 
MA tao aki dadoo Reese tala da bude 
Tomizam svršetak naše filozofije u onom smislu, u 
kojem je Bog svršetak naše egzistencije. Dakle, ne 
svršava tomizam nego ulazi u vječni red kao phi- 
losophia perennis, 
Dakle nisam imao krivo kad sam se pozvao na 
dinastiju filozofa, preteča sv. Tome, koji su priprav- 
ljali veliku aristotelovsku revoluciju. 

Nedavno je neki vrstan pisac opazio u nekoj re- 
viji, da je metafizika u nekoliko napredovala između 
Aristotela i Akvinca, Svakako nije pomanjkanje po- 
štovanja primitivnom i gigantskom geniju Stagirite, 
ako, gledajući sa jednog stalnog gledišta ustvrdimo, 
da je on samo grubi osnivač filozofije. I da se je ono 
na što su Grci sa velikom pomnjom gledali, razvilo 
u potpunom sjaju i sa svim spektrima u Srednjem 
Vijeku, 

Ova konstatacija je vrlo blizu istine, Na svaki 
način je sigurno, da je i u aristotelovoj filozofiji, pu- 
štajući po strani platonsku, bila jedna odlična tra- 
dicija dubokih proučavanja i interpretacija. No ako 
se kasnije tumačenje istančalo bila je to potreba. 
Kao što je potreban vrlo fini instrumenat, ako hoće- 
mo vlas rascijepati na četvero, 

Ali što se tiče religije, aristotelovski pokret je 
uistinu revolucionaran. Revolt najkršćanskijih ele- 
menata u kršćanstvu. Sveti Franjo i sveti Toma 
imali su jako dobro pred očima, da je teško kretati 
se i nadalje na terenu nauke i discipline katoličke. 
Bio je to vrlo sklizak teren, jer su ga bili previše 
izgladili običaji, koji se po njem kretali više od 
jednog stoljeća, Opazili su jaku potrebu da pogle- 
daju Vjeru u jednom novom svijetlu. U prošlosti je 
religija bila i previše obložena platonskim ukrasima 
a da bi postala popularna. Trebalo joj je dati, dakle, 
realni, pozitivni, aristotelski izgled, Pritom je i na- 
stala kontroverzija između Akvinca i augustinovaca, 

Ne smijemo zaboraviti da je na Zapad još uvijek 
strujio dah Bizanta, Ta, Bizant je bio sjedište Rim- 

skog Imperatora. Ta struja bila je bizantinska u do- 
brom i lošem značenju. Kao bizantinska umjetnost = 
suha i matematička, a kao bizantinska etiketa — oti- 
jentalna i fantastička — dekadentna. Schristopher 
Dawson ilustrira to odlično, kako se Bizant ukočuje 
i postaje neka čudna azijska teokracija, vrlo, vrlo 
slična kineskom svetom Carstvu. Izgleda da je ori- 
jentalno kršćanstvo svakoj stvari davalo formu plad- 
nja, kao što i svojim svetim ikonama, To su bili više 
kalupi i rubrike, nego slikarstvo. To je prouzroko- 
lo i kipoborstvo, 

RI seka je Istok postao zemlja križa, a Zapad 
zemlja raspela. Grci se ponizno prigibali pred sjaj- 
nim simbolom, dok su se Goti klanjali instrumentu 
torture. Grčki elemenat u kršćanskoj teoriji imao je 
tendencu da se pretvori u jednu vrstu neukusnog pla- 
tonizma, punoga dijagrama, apstrakcija i spiritualiza- 
cija. Činilo se, jednostavno, kao da nastoji zabora- 
viti da postoji — Inkarnacija. Br. 

Njihov Logos je bila Riječ, ali ne Riječ koja je 
tijelom postala. Sa pozlaćenog trona Svetog Impera- 
tora, širile se ove ideje kršćanstvom i utirale su 
staze kuda će doskora proći Muhamed. uu 

Islam je naime završio kipoborstvo. Već je i ona- 
ko duže vremena služio križ kao ukrasni predmet, 
slično kao grčki ključ ili Budhino kolo, koje se vje- 
čito vrti, a nikad ne ide naprijed. 

Nešto ovaj negativni utjecaj, a opet nešto i ple- 
menita inače askeza, koja je htjela nadmašiti i divne 
nekadanje mučenike, učinili su da su prve kršćan- 
ske epohe težile da potpuno prezru tijelo i tako se 

približile maniheizmu. No svakako je bilo manje po- 
Sibeljno to što su sveci mrcvarili svoje tijelo od toga 
što su ga mudraci prezirali i podcijenjivali. Veliki 
Augustin bio je manje pogibeljan kao manihejac, 
nego kao platonik, Malo po malo, on je — i neho- 
tice — ušao u herezu da dijeli supstancu Trojstva. 
Bog je isključivo bio Duh koji čisti ili Spasitelj, Otku- 
Pitelj no premalo Stvoritelj, koji stvara. 

Eto, radi toga je Akvinac držao da je potrebno 
ispraviti Platona, tj, zapravo uteći se Aristotelu, koji 
je svijet gledao onakvim, kakvim ga je Stvoritelj 
stvorio. Sveti Toma je, dakle, onaj, koji je spasio 
ljudski elemenat u kršćanskoj teologiji, upotrebivši 
neke elemente iz poganske filozofije. Na koncu, čo- 
vječji elemenat je također kršćanski elemenat, 

* 

Panika je zavladala, Prošla je kroz najviša crkve- 
na mjesta. Aristotelska pogibelj. Strah, kao pred 
šumom dalekog vjetra u pustinji. Zapravo je to bio 
strah pred Muhamedom, premda je bilo Muhameda 
teže pomiriti s Aristotelom nego Krista. Islamizam 
je jednostavna nauka za jednostavne ljude i jako 
daleko od apstraktnog i kompliciranog panteizma, To 
su jednostavni vjernici u jednog osobnog Boga, a to 
su bili i ateisti još jednostavniji od bilo kojeg vjer- 
nika, koji vjeruje u jednog osobnog Boga. Muhame- 
danski Bog bio je manje ljudski Bog, no osobniji od 
kršćanskog. Alah je jedan i o njegovoj volji se ne 
raspravlja, 

Gledajući na sve te kozmičke i apstraktne stra- 
ne, katolik je pripravniji da poprimi Aristotelove 

ideje nego musliman, kad se radi o neosobnim mani- 
festacijama osobnoga Boga. Pa kako su mnogi musli- 
manski filozofi, zato što su bili dobri filozofi, postali 
loši vjernici, strepili su mnogi biskupi crkveni uči- 
telji da će Tomisti postati dobri filozofi a loši kršća- 
ni, (Mnogi od Platonovaca i Augustinovaca su uz to 
još tvrdili da su Tomisti i loši filozofi). Započela je 
oluja i gromovi od anatema, grožnja i progona, Tko 
će se usuditi da iz zaklona pruži van glavu, na taj 
pljusak, Usudili se ipak! Tko? Dvije figure, crno- 
bijelo obučene, stajale su na pozadini tamnog hori- 
zonta, prkoseći oluji: Albert i Toma. 


* 


U idejnim borbama vlada neprestana plima i 
osjeka, Sad se podigne većina, sad manjina. A kad 
nastane vedrina i borba se stiša, nastane potpuni 
sklad i ne može se točno odrediti kakva je neoče- 
kivana promjena nastala, 

Za vrijeme te borbe, jedan od najvažnijih doga- 
đaja je bio sud ovoj dvojici neustrašivih boraca. Su- 
dac im je bio pariški biskup Stjepan Tempier, fana- 
tički pristaša stare škole, zadrti konzervativac, a uz 
to pretjerani neprijatelj prosjačkih redova, No bio 
je pošten i Tomi je to bilo dosta. S Tomom su tamo 
bili i drugi aristotelski revolucionarci, no to je bila 
vrlo sumnjiva čeljad. Tako: brabantski sofista Siger, 
koji je među Arapima pokupio svoj aristotelizam i 
zatim čitav niz mladih filozofića, koji su se napili 
duha XIII. stoljeća pomješanog sa Stagirinim grčkim 
vinom, koji su klicali Abelardu, 

Protiv Tome je stajala tamo stara puritanska 
stranka Augustinovaca, da ga bace na nivo muha- 
medanskih metalfizičara. 

Triumf Tomin nad njima bio je zaista lični triumf. 
Nije popustio ni jedan prigovor i nije prestao s 
obranom, dok nije većini svojih protivnika dokazao 
da on jest i da će biti isto tako dobar katolik kao 
i oni. Pa kako je sudjelovalo u disputi mnogo redova, 
nakon Tomine pobjede pred biskupom Tempierom, 
značilo je da je time čitava svađa i prepirka svršena. 
To je umnožilo aristotelove pristaše. I nastalo je 
nešto slična historiji prevađanja Biblije, Da izbjegnu 
raznim lošim prijevodima heretičkog duha, počeli su 
s autorizovanim prijevodom Aristotelovih djela. Pa 
kako je Papa bio širokogrudniji nego pariški biskup, 
to je sretno učinjeno, I tako je Grčka filozofija ušla 
konačno kroz otvorena vrata u kršćanstvo. Taj pro- 
ces je netko sa nešto humora opisao kao krštenje 
Aristotela, 

* 

Čuli smo o poniznosti učenjaka, o mnogima koji 
su bili zbilja ponizni i o onima koji su bili razboriti 
u svojoj poniznosti, I sveti Toma, ma da nije dopri- 
nio mnogo eksperimentalnim znanostima i bio dosta 
natražnih pogleda u fizici, pokazao se uvijek kao po- 
državalac slobode znanosti. Po svojim principima, 
ako ih adekvatno shvaćamo, on je zbilja bio brana 
opskurnim progonima. Tako na pr. prema njemu 
nije smisao inspiracije Svetog Pisma baš tako evi- 
dentan. Treba se više puta, da razumijemo taj smi- 
sao, uteći i drugim znanostima. Ako je na pr. lite- 

rarno tumačenje u kontradikciji s nekim specifič- 
nim činjenicama, onda je svakako ado tno tumačenje 
krivo, 

Tako su, po nesreći, pm XIX vijeka zaklju- 
čivali bez prevelikog razmišljanja, da je bilo koja 
prirodna hipoteza evidentna činjenica, kao što su 
i sektarci XVII vijeka držali evidentnom činjenicom, 
bilo koje mišljenje na temelju Svetog Pisma. Radi 
toga su i teorije o Biblijskom smislu s onim istrča- 
vanjima naravnog tumačenja došle u očitu kontra- 
dikciju. To se najviše opazilo u viktorijanskoj epohi, 
Ova kolizija dviju oblika ignoranca prozvala se 
borbom između Znanosti i Vjere. ' 

No sv. Toma je posjedovao učenjačku dnji 
u vrlo živahnom i specijalnom smislu. On je bio pri- 
pravan zauzeti i najniže mjesto i proučavati najniže 
stvari. Ne, poput modernog specijaliste koji studira 
crva, kao da je to čitav svijet, Naprotiv, on je bio 
pripravan da počne istraživanje i studiranje realnosti 
svijeta u realnosti onog crva. Njegov aristotelovski 
značaj ga je vodio, da je kroz studij najjednostavnije 
činjenice, došao do najviše istine. 

Bio je pripravan da prizna bilo koje otkriće uče- 
njaka, dabome ako je bilo dobro i sigurno obrazlo- 
ženo, I nikada ne bi bile nastale tkzv. »borbe izme- 
đu Znanosti i Vjere«, da se prije povjerovalo Tominoj 
logici i razlučivanju. On bi bio svakoj odredio njezino 
pravo mjesto s označenim granicama. 

* 

Da potpuno razumijemo veličinu kršćanstva mo- 
ramo se obratiti na Tomu. Mnogi su negirali kršćan- 

5 

stvu grandiozan uspjeh, Kao da mora u eri kršćan- 

stva svaki čovjek biti kršćanin, kao da moraju svi 

ljudi biti republikanci, rojalisti ili komunisti, ako ho- 

ćemo govoriti o komunizmu i t, d, 

Toma je bio odvjetnik pokopanog poganskog ra- 
cionalizma, Pomiriti razbješnjeli svijet ideja nije mo- 
gao sofista nego svetac, 

' Aristotel je opisao velikodušnog čovjeka, velikog 
1 svijesnog svoje veličine, No Aristotel je morao spa- 
savati vlastitu veličinu pred očima čitavog svijeta po 
jednom stvorenom čudu, najvelikodušnijem među 
ljudima, koji je bio velik, a vjerovao je da je malen, 

Držali su ga skeptikom, no tolerirali su ga kao 
skeptika, jer je bio očevidno — svetac, 

To ga je i protežiralo kad se pojavio kao tvrdo- 
glavi aristotelovac, što se pričinjalo kao slično ka- 
kvom arapskom heretiku, Naime ta njegova neiz- 
mjerna jednostavnost i ona ljubav prema istini, koja 
je izbijala iz svake njegove kretnje, iz svake riječi, 

Ko bi pokušao da stane pred njega sa nadutom 
konfidencom heretika, taj bi naišao na bezgraničnu 
poniznost — nesavladivu i nenadmašivu goru, Ni- 
kad nije pravio buku sa svojom znanošću, U njego- 
vom monotonu zvučila je mudrost i razboritost. On 
je mogao sjediniti svoju razboritost i mudrost sa 
svojim oštroumljem, no ozbiljnost njegovih riječi pro- 
dubljivala je mudrost bez njegovog duha. 

' Toma nije izgubio svoga mira ni u slučaju po- 
gibelji, koja je slijedila neposredno iza triumfa. Naš 
velikan je znao da su u njega uprte oči raznih ateista 
i anarhista, koji su spremni da mu i aplaudiraju. No 

ni poganski aristotelovci, ni anarhisti, ni ateisti nisu 
uspjeli da ga izbace iz kolotečine. Potpuno indefe- 
rentan on je nišanio mirno u svoj cilj, koga si je po- 
stavio. Tj. da brani (u ovom slučaju) Vjeru oslanja- 
jući se na Aristotela, — protiv zloporabe Aristotela, 

No neki Siger Brabantski pojavio se jednog dana 
sa teorijom, koju su mnogi tadašnji profesori progla- 
sili jednakom Tominoj, Toma je opazio strahovitu 
pogibao. Možda jednu od najopasnijih pogibli, jer 
laž nije nikada tako pogibeljna, kao u onom času dok 
simulira neku poznatu istinu, Još se jednom u histo- 
riji obnovila legenda o Antikristu, koji se predstavlja 
kao Krist. Đavao se odjenuo — prema nekoj priči — 
u Božje ruho i oponaša Boga, Kada udarac laži pogodi 
u srce istinu, nije moguće zatomiti krik boli. 

Svetog Tomu je, razumljivo, ostavio običajni mir i 
njegov ogorčeni protest odjeknuo je filozofskom 
atmosferom. 

Sveti Toma je tvrdio da znanost ide svojim 
putem, vlastitim putem i ne arogira si pravo nepogri- 
ješivosti, Time, dabome, ostaje sačuvan rezultat tj. ne 
može biti rezultat protivan kršćanskom principu. 
Crkva, pak, razvija, tumači i definira vrhunaravne 
probleme, a da nimalo ne promjeni baštinu vjere, 

A Siger Brabantski je tvrdio nešto što je zvučilo 
jako slično onome što je Dominikanac propovijedao, 
a u isto vrijeme tako strahovito različno, da bi (kao 
Antikrist) moglo lako prevariti i izabrane, Tvrdio je 
da Crkva teološki nepogrešiva, može griješiti znan- 
stveno, Pojavljuje se kontradikcija dviju istina; vrhu- 
naravne i naravne. U naravnom redu bi ostala crkva 

bez značenja, a u vrhunaravnom opet joj se i u isti- 
nama oduzima sensus, od 

Siger je u daljnjem izlaganju mozak razdijelio u 
dva dijela. Jedan, koji može vjerovati i drugi koji ne 
može vjerovati. To je izgledalo kao parodija tomizma, 
no to je bilo zapravo razbojničko njegovo ubojstvo. 

Nijemi vol, koji nije nikada rikao na svoje nepri- 
jatelje, riknuo je sada u jednom jakom traktatu na 
izdajicu, koji ga je na ovako nemoguć način htio po- 
miriti s protivnicima. Stil mu se pri tom iznenada 
promjenio, kao što mu se nenadano promjenio i glas. 

Za one koji su se bojali i boje se Tomine suptil- 
nosti u teologiji, jer bi suptilne distinkcije mogle biti 
kontradiktorne, Tomina je oštroumna distinkcija u isti 
mah najveći poraz. On priznaje da mogu biti dva 
puta, koji vode do istog cilja. Prema tomu su obadva 
puta istinita, no čvrsto je vjerovao i držao da ne 
može ništa biti u protuslovlju sa Vjerom. Nijedno 
prirodno otkriće ne može biti protiv Vjere, jer je 
Vjera jedina istina, 

To je bilo jedno smjelo pouzdanje, i kako bilo da 

bilo, bilo je potpuno opravdano i oslanjalo se na 
čvrsti stup principa ne — kontradicije. 
I eto — naravski — novih neprijatelja, koji su iz- 
javili svoju sreću, što se našao netko da im je »po- 
tvrdio« njihovo pravilo tj. da mogu postojati dvije 
istine, koje su kontradiktorne, 

Pojavila se sredovječna fraza o Istini, soda se dva- 
put sklonila pod isti kapuc, a sofisti drže da je taj 
kapuc.bio Dominikanski, 

* 

U ovoj zadnjoj borbi, Toma je u novoj silnoj 
formi, Njegove su riječi ko teška sjekira, zamahnuta 
na nepristojne napadače. Nema tu više hladnoće i 
strpljivosti, kao da govori automat, 

"— Evo — veli — naše obrane od zablude. I ta 
nije sastavljena na temelju vjerskih članaka, nego 
na argumentima i izjavama tih samih filozofa. Halo! 
Ako imade koji od vas, da se ponosi svojom vlasti- 
tom, pretpostavljenom mudrošću, a želi da pobije ono 
što sam napisao, neka dođe naprijed, Neka ne pobija 
to po budžacima i pred glupavom djecom, koja nisu 
kadra razumjeti visokih pitanja. Ovamo!: Naprijed! 
Neka odgovori otvoreno meni! Naći će me licem o 
lice; i ne samo moju malenkost, već sve one koji na- 
stoje iskreno naći istinu. Potući ćemo zablude hepri 
jatelja i izliječiti njegovo neznanje.« : 

 Nijemi vol je zamfikao, novim, za. neprijatelje 
groznim, promjenjenim glasom, Toma je popustio 
uzde munjama i gromovima svojih strasti protiv Si- 
gera Brabantskog, koji je htio iznakaziti moralni smi- 
sao njegovih djela — njegovog životnog zadatka, I 
kao ono nekad, jednog mučnog i tužnog dana u mla« 
dosti, zamahnuo je Toma ponovno sa žarkom i bukte- 
ćom bakljom da natjera u bijeg neprijatelja, 

I makar da je to bio jedan strašan nastup oprav- 
dane srdžbe, Tomine riječi su bile takove, da bi ih 
mogli na vječnu spomen urezati u mramor, : 

— Ne temelji se na člancima vjere, 
već na argumentima i tvrdnjama tih 
istih filozofa — zaviknuo je Toma; A zvuk tih 

riječi zazvonio je filozofskim zrakom, i odjekuje još 
i danas, Duboko i široko, 

Kad bi samo svi pravovjerni učenjaci objesili ovu 
maksimu na svoj cimer. Da hladni upotrebe ovaj na- 
čin, koji je Toma i u ljutini shvatio kao jedini ispra« 
van u obrani vjere. Ono što je Toma u navali srdžbe 
shvatio, ne shvaćaju mnogi branitelji prave vjere i 
dokazuju neprijatelju nešto i pobijaju ga sa principi- 
ma, u koje neprijatelj ne vjeruje. (Pripovjedaju i do- 
kazuju kako je New-York krasan grad nekomu, koji 
ne vjeruje da uopće postoji Amerika), 

Sveti Toma je stupio na tuđi teren. Tu ću te po- 
tući. Nad tvojom kućom i s tvojim vlastitim oružjem. 
».,S argumentima i tvrdnjama tih 
istih filozofa...« 

Jednu sjajnu izreku u potpunom smislu »zdravog 
razuma« pripisuju Tominom prijatelju sv. Ljudevitu, 
francuskom kralju, koga inače frivolni smatraju škol- 
skim primjerom fanatizma. On je — vele — rekao: 
— S nevjernikom moraš raspravljati onako, kako bi 
diskutirao pravi filozof, ili mu moraš projuriti mač 
kroz trbuh toliko, koliko može ići«. 


* 


Ova borba sa Sigerom Brabantskim bila je zadnja 
promjena na Tominom ravnom polju. Tu je dao lek- 
ciju prijateljima i neprijateljima. Ne samo teološku 
lekciju već i dijalektičku, Pobijedio je potpuno i »do- 
slovce«, Prošao je čitav orkan svog bića — mikro- 
. kosmosa i opet se zaželio mira tj. mirnog rada. 

Povjerio je sve to jednom prijatelju s neobičnim 
riječima, no o tom, potom, : 

Vratio se tako Akvinac u samostansku tišinu, To 
je htio, to je želio. ' 

Za neko vrijeme izvuče ga Papa iz tišine i šalje 
$a s nekom novom diplomatskom misijom na put. 
Nije prošao nego nekoliko milja puta i umro. 

. MEDITACIJA O MANIHEJCIMA 


: Zgodna jedna mala anegdota iz života svetog To- 
me Akvinskoga lijepo rasvjetljuje njegovu pojavu, 
Ne samo izvana već i iznutra, A ne samo njegovu 


figuru, već i čitavu grupu onog stoljeća. Kralja, dru- . 


štvo i t, d, 

Nekoga dana bio je Toma pozvan na dvor Luja 
IX., francuskog kralja — velikog sv. Luja. 

Naravski, da je to bilo samo na smetnju sv, Tomi, 
koji je, kao i svaki učenjak volio da ga ne smetaju, 
Zato je obično ovakve pozive i počasti odbijao, pošto 
je bio redovito zadubljen u svoje studije i meditacije. 


No ovaj put Toma je poziv primio, Zapravo ga je 


primila njegova poniznost i poslušnost, jer su ga 
starješine tako savjetovali, 

Težnje raznih svetačkih biografa, da sve svece 
opišu na jedinstveni način obično imaju takav efekat, 
da ispadne sve protivno. Naime ispadnu različni. I 
stvarno, ne postoji stvorova različnijih nego što su 
sveci, Kontrast, na pr, između sv. Tome i sv. Luja 
francuskoga je bio i više nego očit. Luj IX. bio je 


kralj i vitez, kao što je neko drugi, recimo radnik 


ii trgovac, Kako je imao priličnu dozu smjelosti i 
djelatnosti, vrlo je lako izvršavao svoje vladarske 
dužnosti, Nije bio neki veliki mislilac, i teorija nije 
ga baš previše mučila, no uza sve to bio je kao indi- 


vidđuum sa prisutnim duhom. U životu je izgledao kao 

praktičan mislilac. Pravilno je prosuđivao sve stvari 
i kao instinktivno je bio ortodoksan, - 

Prema nekoj staroj poganskoj poslovici, općenito 
filozofi ne mogu biti kraljevi, kao ni kraljevi filozofi! 
Jedan kralj može težiti da postane, a i postati, sve- 
tac, no obratno bi bila slaba kalkulacija. Zaista bi 
bilo teško da jedan dobar čovjek sanjari kako bi bilo 
da postane veliki monarh, no liberalnost Crkve ide 
jako na ruku monarhu da postane dobar čovjek. A 
sv, je Lujo bio jedan jaki karakter, u suštini dobar 
i nije o svojem položaju kraljevskom mislio ni više 
ni manje nego bi bio mislio o svom položaju, kad bi 
bio kapetan ili narednik, Bio je sada kralj i sjedio 
na svom tronu, 

A Toma, nije i ne bi nikad htio ni mogao biti vla. 
dar. Da bude priljepljen uz dvor, sa kojega je bježao 
po svojoj urođenoj poniznosti, "Ne da bi imao aver- 
ziju prema kraljevstvu i dvoru ili sličnim stvarima; 
već rađi toga što je bio učenjak i filozof, to jest svoje 
nutarnje kraljevstvo. Bio je uvijek izvan politike, a 
pogotovo-politike onoga momenta, koja je bila perso- 
nificirana u Francuskoj. 

Paris je bio u ono vrijeme pravo polarno svi- . 
jetlo. Sunce, koje je izlazilo na sjeveru, Moramo 
žnati stvarnost, da su narodi, koji su bili bliže Rimu, 
bili napojeni' poganstvom i istočnim utjecajem pesi- 
miizma, Najpesimističkiji utjecaj: bio je muhamedanski, 
Provansa i čitavi jug bio je inficiran vrućicom nihi- 
lizma i negativnog misticizma. Na sjeveru -su bije- 
skala koplja i sablje protiv religioznog elementa. A 
dotle se u sjevernoj Francuskoj kupale u zrakama 

sunca veličajne katedrale, silni monumenti gotskoga 
stila, dizali su put neba pozlaćene križeve. Mladi 
Paris konačno se digao u sv. Luju i izgledao kao bi- 
jeli ljiljan ili sjajna zastavica, Rađalo se nešto veliko: 
irancuski narod bio je određen da završi u domovini 
sv. Tome, staru borbu papa i imperatora. 


Pa ipak je Toma otišao u Paris dosta nevoljko i, 
ako se smije za tako uljudnog čovjeka upotrebiti slič- 
na riječ, sa odvratnošću, Kada su se približavali Pa- 
rizu i kad su sa jednog brežuljka opazili šumu blje- 
štavih tornjeva iz grada, netko je primjetio: »Blago 
onomu, koji to sve posjeduje«. Akvinac je na to samo 
izvalio: »Radije bih volio da imam onaj rukopis Kri- 
zostomov, koga ne mogu pronaćil!« 


Na koncu su ipak doveli masivnog mislioca do 
njegovog mjesta, koje mu je bilo pripravljeno kod 
kraljevskog stola. Vele, da je bio vrlo uljudan sa 
svima s kojima je došao u dodir kod stola, Malo je 
govorio, i za kratko vrijeme zaboravio na sve oko 
sebe, Najedanput je zavladao neočekivani mir u ve- 
likoj dvorani, gdje je prosjački redovnik u svojoj 
crno-bijeloj halji bio zadubljen u svoje misli više no 
ikad prije. Njegova figura bila je u otvorenom kon- 
trastu sa kričavim bojama, s emblemima i grbovima 
sa križarskim mačevima i vitkim sulicama. Bila je u 
kontrastu sa brušenim zaobljenim prozorima i uopće 
sa svom onom profinjenošću i izražajem sredovječnog 
francuskog duha. A oko stola bila je okupljena forma 
i elegancija. Luj IX, tvrdio je sa svojim instinktivno 
dobrim osjećajem: »Treba, dabome, izbjegavati ta- 

štinu no svako mora biti obučen prema svojem po- 
ložaju čim bolje, da ga njegova žena dalje voli.. .« 

Tišina... jedan časak zatim.., najedanput lju- 
ljaju se čaše, golemi stol se potrese... Golema To- 
mina šaka tresnula je poput gvozdenog bata po stolu, 
Oni koji su sjedili za stolom uzrujano su skočili sa 
stolaca, a glas glomaznog redovnika zvučio je pro- 
storom kao da je došao iz dubina: »Ovo će izravnati 
račune sa Manikejcima«. 

Kraljevska palača, ma da je ujedno bila palača i 
jednog sveca, još uvijek ima svoje konvencionalnosti, 
Šum prepasti i indignacije proletio je dvoranom, kao 
da je Golijat iz Italije htio zgrabiti zdjele i tanjure i 
baciti ih kralju u glavu ili mu baciti krunu s glave. 
Svi su gledali uzbuđeno prema moćnom tronu, koji 
je kroz stoljeća tron Capeta, Možda se koji već i pri- 
premao da izbaci fratra kroz prvi prozor. No Luj, 
koji je uza svoju nepromjenjenu jednostavnost, osim 
osjećaja časti posjedovao još i finu ironiju i neobičnu 
uljudnost svoje zemlje, samo se sagnuo prema svo- 
jim tajnicima i zamolio ih je tihim glasom, da se pri- 
bliže Dominikancu i da zabilježe argumente, koji su 
mu pali na pamet, Sigurno se radi, rekao je, o inte- 
resantnim i važnim stvarima, koje ne smiju pasti u 
zaborav. 

* 

.Ova anegdota, koja tako dobro karakterizira 
dvije važne figure Srednjega vijeka, dokazuje nam 
više nego sve ostalo, kako je Toma bio sav okupiran 
i to bez prestanka mišlju na onaj tanak oblak, koji 
je prijetio da zamrači horizont tj. maniheizam. 

Ma da je moja knjiga samo jedna skica, potrebno 
je ipak da se barem raspupa to manihejsko pitanje. 
Pitanje vrlo općenito, a u srednjem vijeku još i vrlo 
osobno u Tominoj filozofiji, Vodili su ga i davali mu 
podstreka: moralni habitus i njegov temperamenat, 
da je ostavljajući za sada bilo koju teoretsku ili teo- 
lošku definiciju — zadao ogroman udarac maniheiz- 
mu, To je bio njegov životni cilj, u koliko gledamo na 
moralne i socijalne rezultate. Znao je bolje od nas, 
da je to jedini veliki cilj za život a i za preko života. 

Sve to ne će biti jasno onomu, koji nije proučio 
Povijest teologije, a možda još manje onima, koji su 
je studirali, Historijski, naime, već su sv. Dominik 
i Simon od Montforta obračunali sa manihejcima, 
no teološki je to rješenje čekalo na enciklopedijskog 
doktora Tomu Akvinskoga, koji je htio da riješi i 
druga pitanja. Ta borba je imala veliku važnost, Ona 
je ilustrirala lični položaj svetoga Tome i djelovala 
je čvrsto na adresu čitave povijesti kršćanstva. 

Potrebno je da se naglasi i podcrta zabluda, s 
kojom se često susreće pogled na Akvinca i njegov 
Credo, Jer ta zabluda spriječava i mnoge moderne 
u potpunom shvaćanju čovjeka, ' 

Sv. Toma, kao i mnogi ostali redovnici a pogotovu 
sveci, živio je životom punim odricanja i strogosti. 
Na pr. njegov post je u potpunoj oprečnosti sa rafi- 
niranošću, kojom je bio okružen i koju bi bio mogao 
uživati kad bi htio. Ovaj način učvršćavanja voljne 
moći nad moću naravi dolazi u kontrast s današnjim 
i modernim industrijaliziranim društvom, koje proma- 
tra Crkvu samo pod tim jedinim vidom, Za mene je 








= 

taj način savladavanja naravi bio zahvala Otkupi- 
telju primajući na sebe dio njegove muke i spremnost 
za apostolat i martirij. i 

Pa i nije lagano, da, recimo, sudstvo ili poglavar- 
stvo posti 40 dana, ili da politički kandidat obdržava 
trapistički silentium, Ili da neki svjetski putnik i 
artista učini zavjet potpune apstinencije. Srednja 
klasa je uvjerena da katolička vjera nije ništa drugo 
nego askeza, a za askezu misle da je pesimizam, Po 
njima je ona heroička krepost posve orijentalna 
mržnja za naravne stvari i šopenhauerovska odvrat- 
nost do »hoću živjeti«, Čitao sam u nekoj poznatoj 
reviji u ocijeni jedne knjige Miss Rebecce West, jed- 
nu prečudnu tvrdnju, da Katolička Crkva smatra spol 
kao sudioništvo grijeha. Kako bi onda mogao biti 
brak kao sakramenat, ako bi spol bio grijek? Zar 
katolicizam ne propovijeda možda plodnost, kao što 
i njegovi neprijatelji sa žestinom pobijaju sprečavanje 
nataliteta? Neka s time, uostalom, razbijaju glavu 
kritičari, ja imam drugi zadatak. Moderna «engleska 
kritika konstatira da se ovaj asketski ideal nalazi u 
katoličkoj Crkvi, a da ga nema među stanovnicin.a 
Brixtona i Brightona te opaža: »evo rezultata auk- 
toriteta, no bila bi bolja jedna religija bez auktori- 
teta.« 

No šire iskustvo izvan Brixtona i Brightona opaža 
drugo. Rijetko susrećemo narodnog poslanika trapi- 
stu ili filmskog glumca koji se trapi, no još rjeđe ne- 
kog redovnika ili redovnicu da visi u zraku zabijena 
sa čavlima. Naši katolički propovjednici ne počimlju 
svoje propovjedi pred svijetom sa zabadanjem nože- 

ova u svoje tijelo, I naš katolički župljanin kad zvoni 
na vratima župnog ureda nema u glavi iluzije, da će 
naći župnika gdje hoda bos po žeravici ili da leži na 
čavlima. Ne. To će moći naći u Aziji, gdje agitiraju 
fanatici za neki čisti religiozni impuls, bez ikakve 
obaveze prema kojem auktoritetu, a najmanje prema 
onom auktoritetu, o kojem govorimo, 

Askeza je zapravo borba protiv težnje a i sama 
je težnja. Nc pod kontrolom katoličkog auktoriteta 
dobiva ona uvijek svoj ekvilibrij, što obično nije slu- 
čaj kod poganske i puritanske anarhije.  Asketski 
ideal, kolikogod je esencijalni dio dobro shvaćenog 
katoličkog idealizma, ne predstavlja ništa drugo ne- 
go jednu njegovu stranu, Daleko je od toga da bi bio 
baza katoličke filozofije, jer je sam samo dedukcija 
iz katoličke etike, Eto, tu je radikalna razlika ka- 

-toličkog redovnika koji posti i fakira koji muči svoje 
tijelo. 

Nitko se ne može približiti tomističkoj filozofiji 
i odatle k onoj katoličkoj, ako nije prije toga na či- 
stu, da je njezin bitni temelj glorifikacija Života, Bit- 
ka i Boga kao stvoritelja svijeta. Sve ostalo je dru- 
gotne naravi i predmet bezbrojnih komplikacija, kao 
što je pad Adama i Eve ili poziv izabranih. Katolič- 
ka duša oslanja se danas na dvije podnice: Stvorenje 
i Pad, Možemo usporediti ovdje slučaj za vrijeme 
engleske invazije, Tada je bio ratni zakon apliciran 
na Kent, jer se neprijatelj bio iskrcao u Kentu, dok 
je Hereford uživao relativnu slobodu. Zar su možda 
Englezi radi toga više voljeli Kenćane nego Here- 
forđane? Svakom Englezu bilo je najmilije da su jed- 

ni i drugi jednako slobodni, No prilike su bile takve, 
Bilo koja forma pa i pretjerane katoličke askeze nije 
ništa drugo nego jedna mjera, više ili manje mudra, 
protiv posljedica istočnoga pada. A ni u jednom 
slučaju ne sadrži ni najmanje sumnje o savršenosti 
stvora, 

U mnogim istočnim religijama askeza znači samo 
jedan pravi pesimizam, Asketa se brže ili polakše 
ubija sa raznim torturama. On je potpuno apstrak- 
tan i mrzi život. Ne pokorava se zakonima prirode, 
već nastoji iz petnih žila da negira prirodu. 

A maniheizam je postavio dogmu negacije života 
i u takvoj historijskoj formi se pojavio kao najveći 
neprijatelj kršćanstva, 


Manihejska filozofija imala je forme vrlo nepo- 
stojane, Ta filozofija je izmješala zajedno i ujedinila 
ono što je besmrtno i nepromjenljivo u jednu jedin- 
stvenu vrstu besmrtne promjenljivosti. Kao u onoj 
pučkoj legendi o vukodlaku koji se pretvara u zmiju 
i u oblak?! Maniheizam odgovora na svoj račun 
metafizici i moralu u Aziji, otkud vuče porijeklo, 

Tu je nešto formulirano iz onog dualizma (Ormuz 
i Arhman), odnosno predominira uvjerenje da je Na- 
rav nešto zlo, 


Uopće, kako je već rečeno, ta je doktrina imala 
različne forme: Dualizam, koji je prožeo dobro i zlo, 
i za nijedno se ne može reći da predominira, A zatim 
smušena teorija da je zao duh stvorio materijalni 
svijet, a dobrim dusima je ostavljen samo duhovni 
svijet, 

Evo iza toga put kalvinizmu, koji drži da je Bog 
stvorio svijet, tj. dobro i zlo u njemu, i da se čovjek 
ne može protiviti volji Božjoj već što radio da radio, 
on ju izvršuje. Protestantska predestinacija. U' ove 
dvije forme, prijašnjeg gnosticizma i kasnijeg kalvi- 
nizma, opažamo očevidno — Maniheizam. 

Stari Manihejci su naučavali da čin stvaranja, koji 
se pripisuje Bogu, pripada Sotoni; novi, pak, kalvi- 
nisti su učili da je Bog stvorio zlo, koje je općenito 
pridavano Sotoni. Jedan baca svoj pogled na prvi 
dan kada se Sotona ponašao kao da je Bog, a drugi 
na zadnji, kad se držalo da Bog radi kao demon. 
Bilo kako bilo, obadva mišljenja dolaze na jedno: 
zvao se tvorac svijeta Bog ili vrag, svakako je tvo- 
rac zla. : 

No sada treba pogledati u katoličku nauku da ra- 
zumijemo bolje sredovječnu kontroverziju. — I po- 
gleda Bog sve stvoreno i vidi da je dobro — 

Kolosalna, bogata i puna suptilnosti je ova tvrd- 
nja. Stvari stvorene nisu zle u sebi, već je zla upo- 
treba kojom se služimo njima. Ne postoje zle stvari, 
ali postoje zle misli, a pogotovo zle nakane. Kalvi- 
nistička je zabluda, da je »pakao popločen sa do- 
brim nakanama«, Ne može biti pakao popločen sa 
dobrim nakanama, ali može biti loših nakana u stva- 
rima, koje su same po sebi dobre, 

. Pa su možda prema tome svijet i piit stvoreni sa 
jednom zlom nakanom, koja se zove demon? 


Alil Nijedan demon ne može napraviti zlim, ma+ 
teriju Stvorenog. Samo božanski čin je materijalan 

u stvaranju materije. Demonski čini su ograničeni 


samo na — čisto duhovnom polju. 


Hereza se razvijala u dvije glavne forme. Sa vanj- 


skom, agresivnom, napadala je Crkvu, dok ju je sa 


unutarnjom, zavodljivom, kvarila. I tako se Crkva 
nalazila u takvim časovima između napadaja izvana 
i izdajstva iznutra. 


Prije boljševizma nastupa darwinistički materija- 
lizam, borba za život i katolici zloglasnog saveza 
nazvani milioneri — kapitalisti obogaćeni prevarama 
pod izlikom da brane kapitalizam i da tuku socija- 
lizam, premda je sve to protukršćanski, 


Počela se ta crna nit vijugati tamo u XVII. vijeku 
kroz Crkvu, Izvana protestantizam, iznutra janze- 
nizam, U XIII. vijeku su vanjsku pogibelj reprezen- 
tirali Albigezi; unutarnju pak augustianski tradicio- 
nalisti, koji su se dovukli preko Augustina tamo čak 
od Platona, Imao je Platon pravo no ne potpuno. 


Pa se dogodilo kao i kod geometrije. Ako se jedan 
pravac povuče iz središta prema jednoj točki na 


periferiji, no sa jako malom i sitnom devijacijom, ta 

će devijacija na periferiji postati velika i fatalna. Ta- 

ko je kroz dugo, dugo vrijeme — kroz stoljeća i Pla- 

ton doplovio, umjesto do prave točke, do — mani- 

heizma, udi 
*& 


Popularne zablude su često blizu prava. U puč- 
kom jeziku se one odnose prema stvarnosti tako 
zgodno da poprave i same sebe. 

“ Dok na pr. za »stručnjaka« znači »platonska lju- 
bav« neplodnu pokvarenost, to za »raju« znači — 
čistoću. Manihejci su sa prirođenom lažljivošću iden- 
tificirali čistoću sa neplodnošću, dok je kod svetog 
Tome i čistoća povezana sa plodnošću. 

.No izvodilo se to značenje lijevo ili desno, jedno 
stoji da je Platon prezirao tijelo. Ljudi treba da, 
oslobođeni od tijela, duhovno sabrani, polete u ne- 
beske sfere, Kao oni krilati Herubi na našim slikama, 

Da nije ova zadnja faza platonske filozofije smu- 
tila siromašnog D, H. Lawrensa, bio bi manje gluposti 
i apsurda napisao o katoličkoj nauci glede sakra- 
menta ženidbe, 

Na svaki način mora se historijski promotriti da 
je i kako je »platonska ljubav« deformirala Božju i 
ljudsku ljubav u teologiji prvih teologa. Svakako su 
bili zaljubljeni u ono stanje duše, koje neće da znade 
ni za tijelo ni za koju drugu stvar. 

Mnogi »provincijalni bedačeci«, koji su slijedili 
ono što su čuli od drugih, držali su da pristaju uz 
»dogmu i credo«, Kritika ove »dogme« je bila za- 
pravo credo dogme, koja je spasila svijet. Jer u to 
doba srednjega vijeka, kad se visilo između vjere- 
osjećaja i produhovljenja, uistinu je kritičnom oku 
moglo upasti u vid, da je mnogi zapadni eremita — 
asketa bio zapravo zapadni fakir, 

A _ kršćanski, strogi katolički asketa giba se u 
drugom svijetu, Zdravom i humanom. U svijetu pra- 
“ve dogme, I baš zato što takav nije manihejac, može 
vjerovati da je ovaj naravni i normalni svijet stvo- 
rio Bog, a ne demon.: 





U onim dalekim danima mnogi su ovakvi askete 
— celibatarci — dobrovoljci i samouci proglasili i 
ženidbu smrtnim grijehom. I trebalo je da progovori 
crkveni auktoritet, da prestanu ovakve bezglavosti, 

U tom, eto, smislu predstavlja sv. Toma velikog 
i pravovjernog teologa, koji upozorava pesimizmom 
zatrovani svijet na — Stvoritelja. Uspjeva da dokaže 
da je njegovo slavljenje Stvoritelja i Stvorenoga orto- 
doksnije nego bilo koja pesimistička tendenca. Stoga 
je on i postao dominantna pojava u Crkvi i u svijetu 
koji je pristao uz njegovo izlaganje istine; sa nepo- 
kolebivom vjerom. Uz ovo veličajno »uzašašće« tre- 
bamo pridodati i »komad ličnosti« Tomine, pa napo- 
menuti, da je on sam uzeo kao sveti posao i prionuo 
dušom i tijelom uz svoj rad kojega mu je Bog odredio, 

+, 


Ako hoćemo dovesti sredovječnog filozofa među 
naše moderne filozofe, moramo se poslužiti moder- 
nim jezikom, a to znači čim manje filozofskim. Mo- 
derni su naučeni na okljevanje i ostaju u polju emo- 
cije i sentimenta, pogotovo kod umjetnosti. Tako se 
nakupilo čitavo čislo novih riječi, koje ako nisu po 
sebi loše, opet su krivo upotrebljene. : 

Filozofi sadašnjice su kao pjesnici. Gledaju život 
sa ličnim očima, i te gledane boje oni su kadri da 
prenesu sa svojom individualnošću i na istinu. ' 

Radi toga i dobijemo jednog Shopenhauera, koji 
$leda sve — crno, A kladio bi se da je William Ja- 
mes gledao crveno, radije nego da upotrijebi tehni- 
čke termine, Stoga je potrebno poslužiti se mođer- 

nim jezikom, ako želimo modernima opisati jedan 
sredovječni karakter. 

Reći ću, stoga, da su Tomina djela svijetla točka 
u historiji. Njegova duša se kao i nehotice i instink- 
tivno razlijeva u jednoj optimističkoj atmosferi. U 
XIX, i XX. vijeku se riječ optimizam upotrebljava 
kad je govor o ratu, ekonomskoj krizi ili o interna- 
cijonalnom šampionatu u ping-pongu; u victorijan- 
sko doba je ta riječ bila najviše na ustima kad se 
govorilo o -Browningu, Stevensonu ili o Walt Whit- 
manu, No u najsjajnijem smislu riječ optimizam 
vrijedi kod svetog Tome, koji je podizao vjeru u ži- 
vot sa sigurnim i nepobjedivim uvjerenjem. Divimo 
mu se tamo od prve njegove fraze — o realnosti bića. 

—>»Bitiiline biti« bilo je tjeskobno i deli- 
katno pitanje intelektualnog Srednjeg vijeka. — 

— Biti — jeknuo je gromki i zvučni odgovor 
masivnog dominikanskog doktora, 

Mnogi drže da je čovjek za vrijeme Renesanse 
počeo vjerovati u život. No stvarno se tada počelo 
— ne vjerovati, 

Oni iz srednjega vijeka postavili su mnogo restrik- 
cija, dapače pretjeranih restrikcija čovjekovoj težnji 
za životom. Te restrikcije su više puta izražene u 
tako fanatičnim izrazima, kao da hoće najgrubljom 
silom da u čovjeku spriječe — život, Čovjek je uvijek 
želio živjeti. Jedina su iznimka bili Albigezi, koji su 
težili za smrću. S ovom ili sličnom težnjom ne susre- 
ćemo se više sve do naših dana. 

.Sv. Toma, veliki kršćanski filozof nije imao za 
sebe dostojnoga rivala na filozofskoj pozornici. Nije 

se mogao boriti sa svjetinom, kojoj je manjkala nao- 
brazba, te radi toga nije s tim malim »filozofima« 
došao u direktnu raspravu. Mjerio se jedino sa Pla- 
tonom i Augustinom, kao i sa Bonaventurom i Aver- 
roesom. Pravi su, dakle, njegovi antagonisti bili 
glave i šefovi paganizma. Bilo starinski kao Buddha, 
bilo moderni kao Nietzsche, Kad pogledamo njegovu 
gigantsku figuru prema širokoj, kozmičkoj pozadini 
opazimo: prvo, da je on jedini optimistički teolog, i 
drugo, da je katolicizam jedina optimistička teolo- 
gija. Pokušalo se na razne načine navijati i namota- 
vati razne mješavine, koje su u skladu i neskladu sa 
Credom, no između svih tih nauka jedini katolicizam 
je onaj koji brani život, 

Komparativna znanost religija pomogla nam je da 
kompariramo razne religije. I pred kakvih pedesetak 
godina dokazivalo se tobože da su sve religije slične. 
Govorilo se alternativno da su sve jednako vrijedne, 
ili da sve ne vrijede ništa, Kasnije se počelo vagati 
jednu po jednu pronalazeći dobre i loše stvari. Po- 
čele se poštivati i poštivanje je otkrilo diference tamo 
gdje je prezir našao samo indiferencu. 

Čim više produbljujemo plemenito odricanje Bud- 
dhino, sve više opažamo, da je to odricanje u opreč- 
nosti sa spasenjem svijeta Kristovim. Kršćanin ta- 
kođer bježi tj. hoće da bježi od svijeta, ali u nešto 
više nego što je svijet — u vasionu, universum. Bu- 
dista bježi i od tamo. To je razlika! Jedan teži da se 
uništi, dok drugi hoće da se vrati svojemu Stvoritelju. 

Stablo Života i Križ! Predstavimo ih jedan kraj 
drugoga. Jednaki su, Paralelni. 

Ovaj — uzvišena bol. — je sama alternativa onoj 
božanskoj svjetlosti. Oba se simbola kompletiraju 
naizmjence i — svaki koji neće da se uspne na Brdo 
Kristovo, svrši sa padom u Budhin ponor. Vjera 
svetog Tome, čvrsta i stalna dominira nad svijetom. 
Oslanja se na metafiziku znanstveniju od one orijen- 
talne i okružene sjajnijim vijencem nego što je po- 
ganska, Nju resi zaključak da je Život neizmjerni 
aktivitet i izmjena velikog početka i velikog svršet- 
ka, korijen svega veselja imade u Bogu. Ta radost se 
prosipa na sretan svršetak čovječanstva, koji se otva- 
ra sa prijatnim pjevom golemog kora sinova Naj- 
većeg. Zvukovi intoniraju pjesmu starog Nadanja, i 
čitavog smisla života, koji je naglašen od mudrosti 
i »radost moja je stajati sa sinovima ljudskim.« 

: Držim da moram u kratko još reći ovo: Sumirajući 
Tomina djela na filozofskom polju i preletivši u krat- 
ko teološko polje, poštivajući i ćuteći o njegovoj sve+ 
tosti, mislim jednostavno da je ovaj kolosalni um bio 
čisto kršćanski i katolički. Drugačije ga ne možemo 
suditi. On je krstio Aristotela, no Aristotel nije mo- 
gao pokrstiti njega. Krstio je Toma Aristotela u ime 
Kristovo i time je bilo izvršeno divno čudo preporo- 
da velikog poganina, Kako je i sam sveti Toma rekao 
ovo se posvjedočava na tri načina. 

Prvo: Život sv. Tome. Tko je mogao izdržati spa- 
rinu dana? Samo moćna i solidna ortodoksija koju 
je on u punini posjedovao, mogla je da demonstrira 
mišljenje, koje je više put sličilo heterodoksiji. Lju- 
bav pokriva množinu grijeha, a na taj isti način orto- 
doksija pokriva mnoge hereze: ono zapravo što 

površni sud smatra herezom. Pa kako je katolicizam 
svetog Tome bio tako siguran i uvjerljiv, mogao je 
biti uz njega dobrovoljno primljen i njegov inventar 
— nelični aristotelizam. 

Ovaj naš Velikan nije bio inertan — osušena gra- 
na — dapače vidjeli smo kako je bakljom gorućom 
obranio katolički moral, 

Jedna tipična, moderna i cinična fraza veli de 
dobričina nije ni za što. No sveti Toma. je: bio. do- 
bričina za — svašta. Njegova izvanredna osobnost 
bila je garancija, da će i u najopasnijim spekulacija- 
ma znati naći pravi put i da neće svršiti adoracijom 
— Ničemu. Pa, recimo, kad i nebi bio pokrstio Aristo- 
tela svakako bi mu bio kumovao na krstu i time pre- 
uzeo na sebe odgovornost da će se Aristotel od sada 
ponašati kao katolik. 

Drugi pokušaj je filozofija sv. To- 
me. Tu sve ovisi o novom kršćanskom moti- 
vu, koji studira činjenice različne od istine. Tomis- 
tička filozofija vuče misao iz njezinih najponiznijih 
korijena — osjetila. Ta siromašna sjetila prezirali su 
pogani, kao što su oni prezirali svaki fizički posao. 
No materijalizam koji bi kod poganina bio možda 
smatran cinizmom, kod kršćanina može postati — 
kršćanska poniznost. I sveti Toma nije smatrao za 
nedostojno da analizira činjenice i senzacije materi- 
jalnog svijeta, kao što nije smatrao nedostojnim da 
guli krumpir u kuhinji. A ako bi »zdrav razum« op- 
ćenito držao da je takvo nešto servilan posao, jasno 
je da bi se Toma (kao što i jest) prignuo, da postane 
servus servorum Dei: U tom i leži sva važnost, zna- 


čajka najveće historijske revolucije. U tom je “taj 
novi motiv, koji je počeo sa najmaterijalnijom 
stranom, najnižim stupnjem. 

U trećoj knjizi je teologija sv. Tome. Tre- 
balo je rastumačiti katoličku Istinu, Ta nam je dala 
novo pravo promatrati sjetila i sjetilna opažanja kao 
i ljudsko iskustvo, No sa jednom razlikom, koja nebi 
nikada išla u glavu starim poganima, a koja bi i Ari- 
stotela bila zadivila.  Razapeto Tijelo, diže se iz 
groba, Nije više mrtva stvar o kojoj govori Pla- 
ton i stari mistici. Ej, tu već ne može duša prezirati 
osjetila, koja su ovako postala instrumenti svrhuna- 
ravskoga. Platon je mogao prezirati tijelo, ali ne 
Boga. A osjetila su bila po Njemu uistinu posvećena, 
kao što su bila u katoličkom krštenju blagoslovena. 

» Vidjeti i vjerovati« neće od sada biti više banalna 
tvrdnja kakvog bedačeca ili bilo kojeg individua, već 
istinito i vlastito osvjedočenje. Oči, ta pokretna zrca- 
la koja bacaju svijetlo u ljudski mozak, su one iste 
oči koje su vodile Boga na putu u Betaniju i uz je- 
ruzalemske klance na Golgotu. U ušima, u kojima 
odzvanjaju toliki razni šumovi, odzvanjala je i ma- 
nifestaciona vika svjetine na Cvijetnu nedjelju i rika 
podivljalog čopora ljudstva na Veliki Petak. 

Pošto je inkarnacija postala stožer naše kulture, 
potreban je bio povratak u materiju, u smislu prave 
ocjene materije i tijela. Krist je uskrsnuo, neizbje- 
živo je morao uskrsnuti i Aristotel, 

To su ta tri razloga, koji su potakli svetoga Tomu 
da prione uz jednu solidnu i objektivnu filozofiju. 
A na to se i odnosi sve ovo što je izneseno u ovom 


prie 

poglavlju, a što je vrlo teško posve jasno izraziti bez 
pogibli da ne padnemo iz religije u religioznost, 
A to je bilo kod sv. Tome. Nešto neizmjerno, rasvi- 
jetljeno, što je bilo nemoguće ne opaziti. Isto tako 
nemoguće, kao kad nebi kod zdravih očiju opazili u 
jednoj kući sa prozorima prema suncu, svjetlosti. 

Što? Neuzdrmana Vjera njegovog razuma natop- 
ljenog sa svjetlošću i udivljenje za sve što je Stvo- 
reno. I tako je svjetlost, i istina, da su mu subraća 
dala strahovito misteriozni naslov: Trojstvo i Otkup- 
ljenje. Na način, naime, kako se neka sestra zove 
»od Duha Svetoga« ili jedan brat: Sv. Ivan od Križa, 
tako bi i sveti Toma bio: sv, Toma od Stvoritelja. 

Arapi imadu stotinu fraza kojima običavaju da- 
vati ime, no držeći se tradicije, drže da je nemoguće 
izgovoriti pravo, strašno i veliko ime Božje, jer sadr- 
žaje samo Biće: Nijemo i strašno — Apsolutni. 

1 možda nijedan drugi nije bio bliže da zove Stvo- 
ritelja Njegovim vlastitim imenom, koje može biti 
samo jednostavno napisano: Jesam. 


REALNI ŽIVOT SV. TOME 


Teško je dati i sumarnu skicu velikog Sveca. Baš 
ono što je potrebno opisati nije tako lako potvrditi. 
Bilo koji čovjek može biti svetac. I jednostavno mu 
se pripiše ono što je imao u sebi — jedinstveno i uni- 
versalno, Ono što ga čini izvanrednim čovjekom. je 
tako nešto što se vrlo lako (da se tako izrazim) znade 
smješati s običnim ljudima. A baš tu, kad reknemo 
za nekog sveca da je bio ipak kao redovitoobi- 
čan čovjek, riječ je redovit u najznačajnijem 
smislu i korijenu riječi red. E. < 

U Svecu nema ni najmanje željice da bude su - 
perioran i izvanredan, da se razlikuje od 
drugih. I — interesantno — baš time i postane su - 
perioraniizvanredan ' i 

Time on i dobiva jedan, recimo, privilegij, da ga 
nitko ne smatra takvim. On ljubomorno sakriva sve 
ono što bi ga moglo razlikovati od ostalih. I slično. 
To sve vrijedi pogotovo za sv. Tomu. 

U ovom pokušaju, da se otkriju te partikularnosti, 
idemo od izvanjih stvari na unutarnje tj. ponajprije 
ćemo gledati na ono što upada u oči. 

* 


Vele da je Toma na pogled i ponašanjem izgledao 
— talijanski tip. No kako nema valjda ni jedne zemlje 
na svijetu, koja bi imala ljude nekog posebnog odre- 

đenog tipa, koji bi se razlikovali od ostalih ljudi, 
znači da je Toma bio baš upadljivo talijanski tip. 

On se je sam volio šaliti na račun svoje debljine, 
koja je bila humoristički klasificirana kao »šetajuća 
bačva«, kakvih je figura bilo u svim zemljama. Pa 
možda je i sam pripovijedao (a ne Arapi ili augustin- 
ski partizani) da mu je u refektoriju kod stola izre- 
zan prostor u obliku polumjeseca da može sjediti, 

Zapravo je veću iznimku pravio njegov stas nego 
debljina, a pogotovo je u oči upadala originalnošću 
njegova glava. Prema slikama i opisima koje su do 
nas doprle to je zbilja — najličnija glava. Četvero- 
uglasta čeljust, čvrsta brada, rimski nos, a prostrano 
čelo te otvorene sljepočice sa dubokim brazdama, 
koje su iskapale misli stvarajući izgled udubljenosti, 

Glava koja podsjeća na Mussolinija, Nepoleona i 
na rimske careve. Možda i na glavu kojega konobara 
u Italiji, koji će sigurno postati ober ili vlasnik hotela, 

Slike svetog Tome, makar da su načinjene poslije 
njegove smrti, predstavljaju uvijek istog čovjeka. Nje- 
govu uzdignutu glavu kao na Raffaelovoj slici »Dis- 
puta o Sakramentu«. Ghirlandajo, naprotiv je podcr- 
tao u njegovoj slici ono »specijalno talijansko«, sa 
karakterističnim crtama mistika i filozofa. Razne 
ozbiljne i neozbiljne slike prikazuju Akvinca sa jed- 
nim već poslovičnim izgledom rastresenog čovjeka. 

Sad sa nekim praznim i otsutnim pogledom, sad 
sa nekim izrazom zamišljenog čovjeka, koji je nekud 
upao zajedno sa svojim mislima i t. d. 

No kod Ghirlandajove slike su te oči Tomine 
drukčije, One izgledaju doduše, kao da ne postoji 

ništa oko njih i kao da nebi ni opazile da njihovom 
vlasniku pada sa prozora lonac sa cvijećem na glavu, 
no u isto vrijeme su te oči pune života, pune plame- 
na — talijanske oči. I, čini se, da su baš tako izgle- 
dale oči ovog Velikog Dominikanca onog dana, kad 
je tresnuo šakom za vrijeme objeda po kraljevskom 
stolu. 

Kad nebi bio okupiran sa meditacijom ili čitanjem 
običavao je šetati ili bolje rečeno juriti hodnicima sa- 
mostanskim brzim koracima, sa žestinom, svojstvenom 
jakim misliocima, Ako ga je netko smetao, znao je 
biti uljudan do skrajnosti. Ispričavao se više nego ne- 
zgodni subesjednik, no katkad je instinktivno izbio 
kod njega i protest, 

Njegova privlačivost bila je potpuno posebne vrsti, 
Niti kršćanska koja kontemplira nešto, niti istočnjač- 
ka koja kontemplira ništa. Sv. Toma nije bio ni mi- 
stički budhista, a niti su njegove apstrakcije bile 
slične kršćanskom mistiku. Ako je bio zanešen pra- 
vim misticizmom, on je to brižno čuvao pred drugi- 
ma. Kvalitete praktičnog čovjeka gospodarile su kod 
njega i nad njegovim kontemplacijama. Naravski da je 
on razlikovao aktivan život od kontemplativnog, no 
uza sve to njegov kontemplativni život bio je kao 
aktivni život na posve drugom terenu od obične 
svetosti, 

Tu podsjeća na Napoleona, koji je kasnije sam 
priznao da je gledajući prizor u operi razmišljao kako 
bi kombinirao tri armije iz Frankfurta sa one dvije 
iz Kolna. Tako je i sv. Toma dok je meditirao, po- 
mišljao na dan pobjede. Dok je razgovarao sam so- 

bom — diskutirao je s protivnicima. Bez prestanka 
je istraživao zablude, kao što je bez prestanka tražio 
istinu. Htio je da detronizira laž, i da je zatjera u 
duplje kao nečistu zvijer. 

Mnogi neće razumjeti narav apstrakcije sv. Tome. 
A ja vjerujem na svaki način, da bi Toma volio više 
imati posla sa ateistima iz početka XVII, vijeka nego 
sa nedavnim skepticima. 

Jedan odličan sport je diskusija, kad je na 
visini. Argumenti mogu biti upravo beskrajni. Sveti 
Toma je računao s njom, no insistirao je na revela- 
ciji i objavljenoj vjeri, jer većina ljudi nema vre- 
mena da rezonira i raciocinira, pogotovo da ispra v- 
no umuje, Pa kako je uvijek sa brižnom savjesnošću 
umovao i nastojao da dođe svakoj stvari do dna, pro- 
dukcija njegova je upravo ogromna, ma da je umro 
još u naponu snage i stvaranja. Njegova su djela ko- 


“ losalna stoga što je njegov um stvarao i radio i onda 


kad bi prestao pisati. I to radio sa takvim preciznim 
mislima, koje su bile spremne odmah na duhovnu bit- 
ku, a uz to uvijek spremne da pobjede. No u njima 
nije bio nikada spremljen žuki pelin za protivnika, 
nikada podcjenjivanja, ali uvijek puno ljubavi. Veli 
se da je ironija smrt za diskusiju. Svetog Tomu smo 
jednom vidjeli bijesnog i srditog, no s ironijom se 
nije nikada poslužio. Silan znak veličine, dobrote, 
jednostavnosti i ljubavi prema istini, kod ovog našeg 
velikana. j 

Taj visoki aristokrata nikad nije vodio računa o 
socijalnom položaju svojih subesjednika. Nije se su- 
stezao da debatira ni sa onima koji su imali čedne 

umne talente. On je svu pažnju posvećivao duši, In- 
teresantno! Ovaj veleum više gleda kod debate na 
protivnikovu dušu nego na um, 

Strastveno je raspravljao argumenat, koji ga je 
interesirao i tada bi se njegova uobičajena šutljivost 
pretvorila u pravu rječitost, 

Kao i svi učenjaci čovječanstva, tako je i on mo- 
rao savladavati bujicu korespondence, Obraćali se na 
njega bez razlike i oni, koji ga nisu poznavali, da ga 
interpeliraju za razne stvari, više puta smiješne i 
čudne, No njegov odgovor je bio svaki put har- 
monija strpljivosti i racionalizma (naravski u pravom 
smislu) koji ga je samoga karakterizirao, 

Jednoga dana na pr. bio je zapitan, da li se imena 
izabranika nalaze napisana na kakvom kartonu izlo- 
žena u raju, On je odgovorio sa nepomućenim mirom. 

— Koliko ja znam, ne; no nije nikakvo zlo ako si 
zamišljate da jest. 
* 

Ruskin bilježi da je u sceni Propeća Tintoretovog 
Kristovo lice u sjeni i kao da je nevidljivo. Aureola 
koja okružuje njegovu glavu je kao neko blijedo si- 
jedilo, pepeljaste boje. Kao da baca pred naše oči 
vidljivu ideju — pomrčine Božanstva. 

Ghirlandaio je pak nastojao u svojem piietratu 
Akvinca, da i pomoću najmanjih sitnica, dočara jedan 
beskrajni horizont. Veliki umjetnik koji je svečevim 
očima dao jaki izražaj i živahnost, htio je valjda po- 
gled tih očiju uputiti daleko preko svih daljina. 

No pogled koncentriran i agresivan! 

Umjetnik je dekorirao sv. Tomu na prsima s ne- 


KJ 





95 


kim čudnim ordenom, Naslikao mu je na prsima neko 
treće kiklopsko oko, znak koji nije nikako kršćanskog 
porijekla, no jako podsjeća na rožasti pladanj sa gla- 
vom kakvog poganskog boga. No to lice je potpuno 
zamračeno, a osvjetljuju ga samo traci željeznog 
obruča, koji ga okružuju, Neznam što bi zapravo toč- 
no imala značiti ta slika, no svakako simbolizira ne- 
što što je jako, jako vlastito nosiocu toga lika. Sun- 
ce pomrčeno od jakosti vlastitih zraka, ili svijetlo 
koje služi samo da osvijetli druge imalo bi biti em- 
blem idealnog i unutarnjeg života Sveca. Taj idealni 
i unutarnji život je Svetac u suštini sakrivao: i od svo- 
jih riječi, i akcija, svog automatskog silencija i t. d. 
itd, 

U kratko, ono Akvinčevo duhovno razilaženje ne 
smije se pomiješati s njegovim običajnim nijemim raz- 
mišljanjima i studijama. On je svoj religiozni život 
zaogrnuo neprozirnom misterioznošću, i nisu ga se 
ticale kritike svakidašnje konvencionalnosti. Svi su 
Sveci već nekako instinktivno gojili strah pred fari- 
zejštinom, no kod sv, Tome je taj strah izgledao skoro 
kao — bolest. Malo je mario doduše, što je bio onako 
iznenađen kod kraljevskog stola, kad mu je misao 
zaplovila u skolastičke atmosfere, no skoro ga je do 
očaja doveo strah da ga ne ispituju u njegovoj pojavi 
sv. Pavla. Zato o toj činjenici nije nikada dao nešto 
precizno, 

Njegovi sljedbenici, kao i svi ostali, koji mu se 
dive, nastoje, naravski, da se čuje i o čudesima Sveca. 
Ti se svagdje sukobljuju sa crtom i odlučnom Tomi- 
nom voljom, Ima nekih čudesa njegovih, koja su i do 

nas doprla, no kad ih usporedimo s onima drugih iza- 
branika, nisu baš tako zgodna da bi ih puk odušev- 
ljeno prihvatio. 

Veliki mir okružuje Tomu i u životu i u smrti. On 
je jedan od onih Velikih, koji se zadovoljavaju naj- 
manjim mjestom, koje je moguće pronaći. Njegova 
čudesa poslije smrti, bila su predmetom mnogih ko- 
mentara, kao što i mjesto njegovog definitivnog po- 
kopa. Pariška univerza htjela je da primi njegovo 
tijelo, koje počiva u crkvi St. Germain u Toulousi, 
nedaleko od mjesta gdje su dominikanci u bitci 
pobjedili azijatski pesimizam. ' 

Čovjek si ne može zamisliti Tomin grob kao cilj 
bučnih hodočašća i svakodnevnih skupina, ni u Sred- 
njem Vijeku, a ni danas. 

Bio je Toma daleko od toga da bude puritanac. 
On je običavao sakupiti kod sebe za vrijeme praznika 
mladiće na banket, te je nastojao da se zabave, ve- 
sele, sa svim mogućim šalama i t. d., dabome u gra- 
nicama dozvoljenog, makar je sam instinktivno izbje- 
gavao buku i mnoštvo. 

Svakako nije nužno da se grade gostionice uz put, 
koji vodi do njegovog vječnog počivališta, kako je to 
na pr. slučaj sa grobom Tome od Canterbery. Pripovi- 
jeda se da se Toma silno plašio orkana, Doduše ovu 
legendu o strahu demantira činjenica, jer je sv. Toma 
za vrijeme jednog brodoloma sačuvao savršen mir. 

Bilo kako bilo, u svakom slučaju, Tomina domi- 
nantna oznaka je vedrina i tišina. Jedna tišina poseb- 
ne vrsti. Kao oaza puna hlada i tihih obećanja usred 
pješčanog horizonta u vihoru. 

Teško je ocrtati jednu valjanu Tominu skicu, No 
ako je moguće ovako čedno nabacati crte, morao bi 
izaći Tomin lik u svijetlu duboke Vjere u ortodoksni 
katolicizam. A k tomu jedna upravo nestrpljiva tež- 
nja i djelotvorna samilost naprama siromasima, da ga 
ie ta težnja i sućut mogla natjerati da upravo i na- 
škodi bogatašu, a da pomogne siromahu, 

Kako se sve to slaže s intelektualizmom, radi 
kojega su kasnije optuživali Tomu? I kako se to slaže 
s onim prerano razvijenim običajem i načinom sv. 
Tome kod upotrebljavanja suptilne dijalektike? Kako 
je mogao dječačić od sedam godina imati pretenzija 
da odgovori Averroesu? Pa zatim poznati tvorni 
uzrok, I kako je mogao razviti teoriju da bi se lju- 
bav čovjeka prema samom sebi, tj. ljubav koja je ipak 
iskrena, stalna i koja oprašta, mogla pretvoriti u lju- 
bav prema bližnjemu? 

Sigurno je da u tim godinama nije bio na takvom 
stupnju duševnom, da bi se mogao baviti s tim teškim 
problemima, Stoga moramo suponirati da je u to 
vrijeme silno morao prakticirati samilost i ljubav 
prema siromasima, I to sa svom jednostavnošću i 
iskrenošću. 

Jedna zgodna i lijepa strana Srednjeg Vijeka je u 
tom, da nisu roditelji ništa imali protiv toga da dje- 
čak razdaje siromasima hrane ili odijela. Na to »ra- 
sipanje« bunila se — služinčad, 


Mnogo je poučnoga u njegovoj misterioznoj ino- 
cenciji, krijeposti o kojoj se mora govoriti sa mnogo 
takta i ozbiljnosti. Od djetinjstva dalje razvijala se 

u njemu neka posebna ambicija, koja je bila u vidlji- 
vom kontrastu sa svime što ga je okruživalo, U nje- 
govim jakim grudima ugnijezdavala se i umnožavala 
čitava hrpa protesta, profesija, molitvi, i to mnogo 
prije nego što je, na zaprepaštenje svoje obitelji, od- 
bacio svaki suvišni teret, ne samo grba već i bilo 
koje laičke ili crkvene ambicije. Već kao dječak, sv, 
Toma označuje prvi korak na onom putu, koji će 
kasnije voditi čovjeka, koji je pobjegao iz djedovskog 
kaštela u široki svijet. Jedna vrlo dobro poznata či- 
njenica iz njegovog vanjskog života baca vrlo intere- 
santno i živahno svijetlo na njegov unutarnji život, 
A ujedno i na postaje one duhovne željeznice Milo- 
sti, kojom će tako daleko otputovati, 


Poslije onog prizora u kuli sa vatrenom bakljom, 
pojaviše se mladom Redovniku u snu dva anđela, 
koji ga opasaše oko bokova s vatrenim pojasom, To 
mu je prouzročilo oštru bol, a u isto vrijeme napunilo 
ga vrhunaravnom snagom. Krikom u tmini probudio 
se Toma. 

Bit će mnogo istine u ovom viđenju, pogotovo 
mnogo je razumljivije za ono vrijeme dok su sveće- 
nici i medicineri iskreno razgovarali o raznim doga- 
đajima i predmetima, bez besmislene i negativne 
etikete kasnijeg devetnaestog stoljeća, 

Svakako se može tome snu dati značajno tuma- 
čenje, kao što i kasniji doktor devetnaestog vijeka 
daje slično u »Armadali«, Naime: vatra tj. zapravo 
iskra koja se otkinula od one bukteće baklje i naje- 
danput raskinula tminu; i pojas: tj, onaj konopac, koji 

je čvrsto držao Tomin habit oko tijela, a kojega su 
mu braća htjela otrgnuti. I tako bi vizija imala za- 
ista mističko ispunjenje, 

Izgleda da je od ove noći u kuli, bio Akvinac po- 
šteđen od sličnih napasti, makar si moramo predsta- 
viti da je u ovom slučaju bio prilično čak i mnogo 
dirnut. Ne mislim ovdje početi s analizom i tuma- 
čenjem onog što toliko zapanjuje nekatolike naime 
obdržavanjem svećeničkog celibata. Tj. da svećenički 
celibat često dolazi u sukob sa muškaraštvom, Do- 
voljno je ovdje reći i zabilježiti, da je sveti Toma bio 
mnogo manje napastovan s te strane, nego mnogi 
drugi, On nije, naime, nikada bio u takvoj nuždi, da 
se morao valjati po drači i trnju da svlada putene 
porive. 

Putevi milosti su za nas mnogo puta nedokučivi i 
tajanstveni, No valjda neću tako strašno sagriješiti 
ako reknem da je sv. Tomu čuvala njegova subli- 
macija, On je bio tako visoko, Kod njega je radio 
onaj viši mozak, i ljudske strasti kao nešto nisko i 
maleno izgorjele su u peći njegovog visokog duha. 

* 


Katkada je pravovjerni i pobožni čitatelj pun bi- 
jesa i gotovo zamrzi životopisca kojega sveca, koji 
poput kakvog američkog, gangsterskog novinara, 
vreba na svaki korak sveca, Prisluškuje pred ćelijom, 
uhađa, iznenađuje, mota se po mjestima kuda svetac 
prolazi i, kolikogod Svetac nastoji da sakrije svetost, 
ovaj dobronamjerni gangster — hagiograf — naleti na 
tu svetost te ju nateže na kalup svoga pera i stila, 

Pa ipak je ovo uhađanje i »nadzor nad Svecem« 
koristan, te mogu i sam iskoristiti kakvu činjenicu, 
uhvaćenu na ovaj način. Svakako, izgleda da je sveti 
Toma živio nekim dvostrukim životom. Jednim mi- 
sterioznim životom. Ako uhvatimo s jednim nenada- 
nim bljeskom jedno posebno čudo, koje bi moderni 
fizičari nazvali Levitacijom, opazimo, da se tu ne radi 
samo o eksploziji duha, egzaltaciji ili nekom jačem 
čuvstvu. To bi znali donekle rastumačiti i današnji 
»spiritisti«. 

Njegov duhovni život tumači bolje, baš ono realno 
čudo, na koji je uperen naš reflektor, Realno, koje 
obuhvaća sva ostala i kriči pred nama, da se moramo 
na nj osvrnuti. To je prizor: Akvinac pred Raspelom 


u Napulju. Jedan bijeli Fratar kleči pred Raspelom u - 


crkvi sv. Dominika u Napulju. I jedan glas (tada još 
nije bilo radioaparata) govori da je taj ponizni Fratar 
pisao dobro i istinito i neka si izabere 
nagradu ' 

Sjećate se pustinjaka, fakira, fanatika, cinika, ili 
kako hoćete — Diogenesa u njegovoj bačvi. Na sve 
ponude odgovara iz svoje bačve negativno, Ništa ne 
će?! Odbija. A time ujedno taj Istočnjak, fanatik, ne- 
gativnim odgovorom daje afirmaciju svoje istočnja- 
čke težnje za — Ničim. Težnja k Ničemu! 

Iz toga odgovora izbijale su dvije nerazdružive kri- 
jeposti antike: ljubav za slobodu i mržnja na raskoš. 
Ovdje kod Diogenesa isto, što je značilo beskrajnu 
oholost — protivnost svetosti, 

Ali Tomin odgovor bio je nešto drugo, Posebno i 
neobično. Nije on neki stari filozof, nekakvi duh, koji 





S fon 

odbija od sebe sve što je tobož zemaljsko. On gladuje 
i žeđa da dođe u posjed svega što se nalazi u carstvu 
spoznaje. O koliko stvari čekaju da budu spoznate i 
eksperimentirane! Dabome da on neće tražiti i odgo- 
voriti na Božju interpelaciju s težnjom za bogatstvom 
i častima, no zatražit će ono što mu je, valjda, po- 
trebno; da mu spoznaja bude što veća. 

Mogao bi na pr, zamoliti za rukopis sv. Kriso- 
stoma, koji je želio imati, 

Ali što sve nije mogao tražiti, I otkriće ove tajne 
i otkriće one. Pa toliko je problema neriješenih sta- 
jalo pred njim, tolike tajne i t. d., a s druge strane 
Krist s raširenim rukama pružajući svoju ponudu: što 
želiš? 

Pa kad je bijeli redovnik konačno dignuo glavu i 
kad su se maknula usta najvećeg i najponiznijeg filo- 
zofa, da izraze želju, čuo se sa tih ustiju glas: 

— Tebe hoću. 

Strašan, velik, smion zahtjev. A. ipak najponizniji 
zahtjev, Neki su htjeli ublažiti smionost tog zahtje- 
Va, pa su rekli da je rekao: »Samo Tebe«. 

Ako i nisu čudesa svetog Tome mnogobrojna, zato 
su strogo autentična, Naime, on je bio poznat javni 
radnik, pa je kao takav imao i neprijatelja i prijate- 
lja, te se ne bi bilo moglo tako lako prošvercovati 
kakvu sumnjivu stvar, njemu u prilog. š 
; Pridaju mu ozdravljenje neke žene, koju je izlije- 
čio dodirom haljine. I još po koje čudo slično onom 

s Raspelom, A jedno među ovima je također ono 
koje je za nas od velike važnosti i najličnije RT) 
čudo, a to je njegova — poezija, ' 

Dok je boravio u Parizu pozvali su ga profesori 
Sorbone, da raspravlja s njima o naravi promjene 
koja se zbiva u prilikama kod sv. Mise. On je iznio 
svoje mišljenje u vrlo preciznoj i iserpljivoj radnji. 

Tom prilikom nije se Toma ograničio samo na 
vruću molitvu, Razumio je on dobro svu težinu i 
opasnost raspravljanja o ovom predmetu, Stoga, ne- 
kog dana učini gestu, koja nije bila običajna za ova- 
kvog čovjeka, Skoči na oltar i položi svoj rukopis 
pred noge Raspetome, povuče se i ostane u dubokoj 
molitvi, 

Braća, koja su slučajno toga dana bdjela u crkvi 
vele, da je Krist sašao s Križa i pred njihovim očima 
upro prstom u Tomin rukopis i rekao; 

»Toma, dobro si pisao o sakramentu mog Tijela«. 

Nakon ove vizije, Svetac je bio čudnovato podig- 
nut sa zemlje i ostao neko vrijeme u ekstazi, 

Jedan Tomin suvremenik, oštra opažanja, tvrdi: 
»Ako bi bio uništen i čitav filozofski poklad, Toma bi 
ga sam mogao iznova stvoriti«, 

Prema tome, mislim da bi bio on mogao svojim 
stvaralačkim umom proizvoditi svoj kozmos i bez 
Aristotela i bez Augustina; iNo ne smiju se pomiješati 


stvari u kojima se on odlikovao, s onim koje je ljubio, | 
Sv. Toma je bio izvanredan i divan filozofi; i prema“ 


tome, naravski da će ova moja knjižica biti samo 
skica njegovog filozofiranja, ma da nema nikakve na- 
kane da to bude i kod njegove teologije. A. to je zato, 
jer teologija jednog Sveca je ujedno i njegov teizam. 
Ili još bolje, teizam svih Svetih je manje individualan 
no cjelovitiji. Vezan je na zajednički izvor i nema 

mjesta za bilo koju originalnost. Stoga moramo po- 
najprije zamisliti sv. Tomu osnivača tomizma, kao 
kad mislimo da je Kristof Kolumbo otkrio Ameriku, 
ma da je krenuo na put u Indiju, te kao što će Watt 
ostati pronalazač parostroja, pa bio on obožavatelj 
vatre ili kalvinista, 

Naravski je, i nije nimalo čudno da su sv. Augu- 
stin, sv, Toma, sv, Bonaventura, te svi Naučitelji i 
svi Sveti postali kao neki srodnici, pošto su prispjeli 
u istu luku — ujedinjenje s Bogom, No oni su više uje- 
dinjeni po teoriji nego po svojoj filozofiji. 

Akvincu imputiraju kritici, da se katkada pustio 
prevladati od svoje filozofije, a na štetu teologije. I 
to na pr, da intelektualni karakter na poseban način 
predominira u njegovoj koncepciji o blaženstvu. U 
njoj je — vele — više ljubavi prema istini nego istin- 
ske ljubavi, Istina je da su mistici i sljedbenici franje- 
vačke škole jako mnogo insistirali na supremaciji lju- 
bavi, no meni se čini, da kad bi sv, Toma imao baš 
i onakvu koncepciju o naravi mističkog ljubavnog 
sjedinjenja, ne bi se ipak mogao nikada izraziti radi 
svoje prirođene stidljivosti, onako kako su se izra- 
žavali učenici Asiškog Siromaška, 

Jedino u pjesništvu je napravio katkada iznimku. 
1 makar da nije velik broj njegovih spisa, koji su po- 
znati u tom pravcu u javnosti, ipak ono što jest, do- 
staje da otkrije velikog pjesnika, 

Poslije onog događaja kad je postavio pred noge Ra- 
spetomu svoje djelo, sastavio je po nalogu poglavara 
Oficij novog blagdana, koji je bio pred kratko vrijeme 
PO Crkvi ustanovljen. Blagdan, naime, Tijelova. 

U tom slučaju pokazao se ovaj profinjeni i odlični 
prozaičar savršene preciznosti i uljudnosti, kao per- 
fektni umjetnik. Taj slučaj se može usporediti s Mi- 
chelangelom ili Leonardom da Vinci, koji su nakon 
ogromnog posla — izgrađivanja gradskih utvrda — 
sjeli i umjetnički ukrašavali pliticu ili relikvijar. Iz 
njegovog djela, koje je sličilo starom muzičkom 
instrumentu, koji je bio brižljivo ukrašen dragocjenim 
kamenjem i zlatom i koji je oštro mirisao poput miri- 
save trave izletila je najednom grandiozna simfonija, 
koja se spojila sa veličajnošću i puninom latinskog 
liričara. 

Kad je Pater Ivan O'Connor preveo ovu gran- 
dioznu pjesmu na engleski i to vrlo dobro, makar će 
svaki prevodilac priznati da nijedan prijevod nije do- 
bar, dolazi pitanje: »Kako je uopće moguće prevesti 
vjerno ovih osam riječi: »Sumit unus, sumunt mille; 
quantum isti, tantum ille«? Tko će proizvesti ton u 
»Pange Lingua«, kad je u njoj već prva silaba kao 
zvuk cimbala. 

*& 


Tomina duša izražava se još i više u jednostavnom 
i čistom afektu, nego u poeziji. I to ga mnogo pribli- 
žava Asiškom Siromahu i franjevačkim teolozima. 
Bonaventura nije rado mogao pomisliti da bi Toma 
posumnjao u ljubav Božju, ali nije Toma posumnjao 
ni u ljubav Bonaventurinu. Jer je Toma gojio unatoč 
svega veliku nježnost prema čitavoj njegovoj familiji. 
I pod konac života prelio je posebno svoju naklonost 
prema bratu Reginaldu, Za njega sv. Toma nije imao 

tajne, Taj je primio i zadnje povjerenje i tajnu od lju- 
bljenog brata, jer je prisustvovao pri svršetku zemalj- 
skog života i svršetku kontroversijske karijere Veli- 
kog Dominikanca, 

Nešto poslije svoje pobjede nad Sigerom Brabant- 
skim Toma zašuti, Da li se umorio? On, koji se nikada 
nije umorio. Od svog djetinjstva milovao je veliku 
nadu, da će naći saveznike u borbi za Krista, On, koji 
je u borbi sa smionim Sigerom Brabantskim upotre- 
bio neuobičajenu žestinu. Zar je pobjednik Toma 
sada smalaksao pod teretom svoje slave? Pobjeda ga 
je ožalostila. Zar će sada, dok je on Aristotela doveo 
Kristu, netko htjeti da Krista podredi Aristotelu? 
Strašno, No on ne može mrziti. Ni čovjeka opakoga 
ni neznalicu. Toma je umoran... 1 dok je jednog dana 
služio (pošto se povukao u strogu observaciju reda) 
sv, Misu nešto se dogodilo, Što? Neznam! 


Prijatelj Reginaldo molio ga jednog dana, da se 
povrati svome proučavanju i da se lati jedne prigod- 
ne kontroversije, No Toma je s nekom emfazom od- 
govorio: »Ne__ mogu više pisati. Vidio sam takve 
stvari, prema kojima su moji spisi kao slama«, 


Godine 1274, kad se Toma već približivao pede- 
setoj, pozvao ga je papa, koji je bio silno veseo nje- 
govom pobjedom nad arapskim sofistima, da dođe 
na lionski koncil, da tamo svrši kontroversiju. Toma 
—- redovnik; pristao je automatski kao vojnik. No tko 
bi bio razumio sjaj njegovih očiju, mogao bi razabrati 
da niegova poslušnost prema poglavaru, nimalo ne 


smeta onu poslušnost prema onom misterioznom 

unutrašnjem nalogu, I pošao je s vjernim Reginaldom 
na put. Prenoćit će na putu blizu sestre. 

No čim je stigao udari ga misteriozna bolest. Te- 
ško je raspravljati s medicinskog stanovišta što je 
bilo. Možda onako krupan čovjek prije podlegne nego 
koji drugi. Na svaki način, potankosti te bolesti nisu 
nam poznate. 

Prenesen u samostan Fossa Nova, približavao se 
naglo zadnjem uzdahu. Zamolio je da mu čitaju Pje- 


smu nad Pjesmama, koju je pozorno svu saslušao. 


Neopisiva su čuvstva onih, koji su prisustvovali i bili 
oko njega. 

Ispovijedi se i primi Poputbinu. Velik je filozof, 
nema sumnje, u tom času zaboravio na svoju filo- 
zofiju. 

Činilo se, da se nešto grandiozno zbiva oko njega, 
Oni oko njega imali su dojam kao da neka ogromna 
inteligencija djeluje među njima poput gigantskog 
mlina, I kao da je okolno dvorište samostana daleko 
šire od svijeta, koji ga okružuje, I kao da ogromna 
mašina trese slabu zgradu u kojoj je montirana. 


Jer ta mašina sastavljena od kotača univerzuma 
bila je slična djelovanju onog konkavnog i koncen- 
tričnog sistema, koji, bio kakav bio, u očima znano- 
sti, za filozofa je bio u znaku simbola: kao dubina 
dvostruke i trostruke prozirnosti, misteriozniji od 
tmin4. Sedmerostruki, strašni kristal. U tom svijetu 
vrtjelo se kolo anđela, planeta, bilina i životinja. No 
tu je vladao «pravedni i inteligentni red svih zemalj- 

skih stvari i stotine odgovora na stotine pitanja, u 
eličkom i ekonomskom kompleksu, 

Zatim dolazi čas, kad se ovaj golemi mlin naje- 
damput zaustavi, Nakon zadnjeg udarca, više ne po- 
tresaju svijetom kotači zamašnjaci, I u kući ostane 
samo hrpa gline.., A ispovjednik žureći sav smeten 
iz ćelije šapuće, da je njegova ispovijed bila slična 
ispovijedi petgodišnjeg dječaka. | 

PRIBLIŽAVANJE TOMIZMU 


Tomizam je filozofija zdravog razuma. To je či- 
njenica, premda je od nekog vremena ušlo u modu, 
da ga neki smatraju protivnim zdravom razumu, 

Poslije reformacije zavladala je Evropom, a oso- 
bito Engleskom neka strast paradoksa, Hvalila se 
da je praktična, jer nije bila logična. Baš nekako 
onako kao da bi Grk ili Kinez, recimo, govorio za 
Londonce da su dobri blagajnici, jer nijesu previše 
jaki u aritmetici. Doduše nije potrebno da se tako 
lako prelazi u paradoks, no kako je paradoks u naše 
vrijeme zamijenio ortodoksiju, to se čovjek uvalio 
u paradoks, kao u perinu. 

Izgleda da dobro upotrebljavanje paradoksa pro- 
buđuje shvaćanje. Oliver Wendell Holmes je tvrdio: 
»Dajte nam suvišno i namirit ćemo potrebno«. To je 
tvrdnja koja svakako zanima, ali i uznemiruje. Ne 
treba mnogo misliti, da se prizna kretanje na rubu 
opasnosti, kad bi se sav socijalni poredak osnivao na 
tvrdnji: nužno nije nužno. Kako se po prilici čitava 
Britanska Konstitucija bazirala na spoznaji: nonsens 
nema posla s »kommon sense« (zdravim razumom). 
I naš industrijalni sistem prelazi, naravski, granicu 
kad govori: dajte nam luksuz, pa nam kruha i ne 
treba, 

Na tu stranputicu zašla je i moderna filozofija. 
Isto tako kao i praktički život. To je sigurno ma da i 


4 

nije tako evidentno. Od XVI. vijeka pa dalje nijedan 
sistem ne odgovara realnom poimanju t. j. onome 
koji se obično zove zdravim mišljenjem, Redovito se 
polazi iz paradoksa, koji kao žrtvu traži zdrav ra- 
zum. Eto na pr. Hobbes i Hegel, Kant i Bergson, pa 
Berkeley i William James. Oni traže od nas da se 
odrečemo nečega što je osjetno te nas uvjeravaju 
da ćemo doći tada do stvari, koje će nas čudom za- 
čuditi. Samo je po sebi razumljivo da sam ja u toj 
stvari nestručnjak no mislim da ću dokazati da je 
Tomizam pristupačniji nama »ljudima s ulice«, nego 
ikoji drugi filozofski sistem. 

Nisam ja neki trenirani filozof kao na pr. Father 
D'Arcy čija divna knjiga o sv. Tomi je meni ra- 
svijetlila mnogi problem, Stoga će mi oprostiti, ako 
se oslonim na njegovu knjigu i da uzmem njegov pri- 
mjer, da razjasnim svoje mišljenje. Kao metafizičar 
i svećenik on je siguran, velikodušan, kao s ludama 
tako i s inteligentnim osobama. Zato je i mogao pisati 
izraze na pr. »može se opaziti neka sličnost između 
svrhe i metode sv. Tome te svrhe i metode Hegela, 
ali postoje uza sve to ne male razlike, Prema sv. 
Tomi je nemoguće da protuslovni pojmovi zajedno 
postoje, pa ako je naše mišljenje stvarno, potrebno 
je da stvar egzistira, da bude shvatljiva i pojmljiva.« 

Oprostite mi što se usuđujem dodati da po mome 


mišljenju postoji znatna razlika između sv. Tome i 


Hegela. Sv. Toma je bio mudrac a Hegel luda. Ja 
»čovjek s ulice« ne dozvoljavam da može Hegel u 
isto vrijeme egzistirati i ne egzistirati, I ne razumi- 
jem da možemo shvatiti Hegela, ako Hegel ne egzi- 

stira, niti uopće postoji. Ipak Father D'Arcy citira 
taj Hegelov paradoks kao naravsku stvar. Kao 
takva može postojati za filozofe, jer Hegelovo djelo 
ima kod njih mnogo pristaša. Za mene, nasuprot, 
moderna filozofija postavlja i izlaže mnoge neshvat- 
ljivosti. Akvinčev pak sistem polazi sa stanovišta 
univerzalnog uvjerenja: jaje je jaje. Hegelijanac će 
reći da je jaje kokoš, jer da ono čini dio neizmjernog 
procesa postajanja, Berkeleyev sljedbenik će reći da 
kajgana egzistira samo kao san, pošto se san može 
nazvati uzrokom kajgane kao što je kajgana uzrok 
sna, Praktičan će čovjek misliti da je najbolje za jaje 
zaboraviti da je ono bilo, pa da se sjeća samo kaj- 
gane. Tomista nema potrebe da kvari svoj mozak 
tim, da ne pokvari ta jaja, niti da gleda jaja poput 
psa, a niti da zatvara oči da bolje razmišlja o novom 
pojednostavljenju jaja. Tomista stoji u blistavom da- 
njem svijetlu ljudske zajednice i konstatira da jaja 
nisu ni kokoši ni sni niti predpostavke, već da su 
stvari potvrđene svjedočanstvom ćutila, A ta su od 
Boga. 

Možda će se tkogod iznenaditi, kad ocijeni dubinu 
Tomističke filozofije, što ona ne uzima u obzir pi- 
tanje koje mnogi smatraju glavnim. T. j. možemo li 
dokazati realnost čina kojim se pojimlje realno? Sv. 
Toma priznaje otvoreno ono o čemu su drugi s tru- 
dom počeli tek nagađati. Naime da treba odgovoriti 
jasno: stvari postoje, i o tome nema diskusije, Tada 
odmah treba poći dalje, bez straha: pouzdanjem u 
realnost, Skeptika, naime, može biti, ali ne takovih 
koji bi mogli braniti svoj skepticizam. Ako je sve 

skeptičarovo mišljenje bez svrhe (jer sumnja o svemu), 
onda je jasno da njegov um kao i on sam nemaju ni 
ma kakvog značenja i uzalud svaki pokušaj da se 
nađe istina. Ako koji skeptičar nastavi sumnjati, 
točno je, da nije potpuni skeptičar; ako poreče da je 
skeptičar bit će konačno prisiljen priznati nešto, ba- 
rem radi toga da se nastavi diskusija. Nedavno je 
netko izjavio u nekom časopisu da ispovijeda solipsi- 
zam (vjeru da sam postoji). Ujedno se u tom članku 
čudi, što ta misao nema više sljedbenika. Ako solipsi- 
zam znači vjeru samome sebi a ne drugima, taj pri- 
prosti skeptik jednostavno zaboravlja, da baš onda 
ne bi imao sljedbenika, kad bi njegova filozofija bila 
prava. 

Sv. Toma na pitanje postoji li vanjski svijet, od- 
govara: »Da «, Kad bi on odgovorio »Ne«, ne bi bilo 
više početka nego konac. To je ono što mi zovemo 
zdravim umom, Ili nema filozofa ni filozofije, ni mi- 
slioca ni misli niti išta, ili mora postojati most između 
uma i realnog svijeta. Taj prvi korak dovodi nas da 
priznamo biće, koje postoji izvan nas samih, 

Naravski da nemam tolike slobode da ustvrdim, 
da su svi spisi Akvinčevi jednostavni i lako shvatljivi. 
Sadržavaju oni stvari koje nisu neshvatljive samo 
meni nego ih ima prilično, koje su teške i za filozofe 
dublje od mene, a ima perioda o kojima su različna 
mišljenja i najodlučnijih tomista. Ipak jedamput shva- 
ćeni, lako ih primamo. To je kao da bi ja napisao 
kineskim slovima: mačak je sjedio na sagu; ili u 
hieroglifima: Marija je imala jednu ovčicu. Time sam 
zamrsio čitanje razumljivih rečenica, ali smisao je 

ostao isti i jasan, Tako nalazimo i kod Akvinca. Je- 
dnostavnost udruženu s dubokim mislima. Ka 

Prema mojem skromnom mišljenju najnejasnija 
su ona pitanja u djelu sv. Tome, u kojima nam on 
tumači kako um biva siguran o nekom vanjskom 
objektu, a ne samo o njegovom utisku, Sv, Toma do- 
lazi do te sigurnosti preko pojma a ne samo preko 
utiska, Sad bilo kako mu drago, tu je bitna tvrdnja 
da je um siguran o vanjskom objektu, Akvinčev je 
stalni pravac, da se drži razuma, makar je kadšto 
previše suptilan. Nasuprot filozofi koji ga slijede za- 
vijaju svaku stvar u neki tamni oblik. 


sk 
* 


Na nesreću se između »čovjeka s ulice«, tj. mene 
i »Anđela Škole« diže strmi zid, koji se ne može pre- 
koračiti. Inače bi se savršeno složili. To su naime 
dvije poteškoće koje se ne usklađuju s običajnim 
današnjim potrebama, pa niti za normalnog čovjeka i 
filozofa, a to su jezik i metoda. 

Jezik ima veliku važnost. Dapače i kad je pre- 
vođen, još je uvijek tuđ, a često i ne bez besmislica. 
Potpunu atmosferu druge epohe i drugog kraja nije 
baš lako prevesti pa još i doslovno. Tu se radi o 
boji, ritmu, o nečem posebnom, dubokom, čega nema 
tu u riječniku, koji ne može nikada savršeno odgo- 
voriti duhu drugoga naroda, ' 

Na primjer: sav sistem sv. Tome vrti se oko jednog 
velikog ali jednostavnog pojma koji stoji nad svime 
što jest i što može biti. Naš velikan pretpostavlja 
svoje poimanje Kozmosa s riječi Ens (biće), u kojoj i 
onaj, koji površno samo poznaje latinski opaža savr- 

šenu primjenu, Nažalost nemamo ni jednoga prijevoda 
riječi Ens, koji bi zadovoljio. No poteškoća nije toliko 
u riječi, koliko u logici. Kad prevodilac kaže u en- 
gleskom Being (biće) opaža se razlika u atmosferi, a 
ta utječe sigurno na um i ako teorijsko to ne bi smje- 
lo biti, 


Novi psiholozi tvrde da riječi koje mi upotreblja- 


vamo primaju u našoj podsvijesti značenje koje na- 


stojimo isključiti iz naše svijesti, Ne treba biti mi- 
saono nerazborit kao i moderni psiholozi koji pri- 
znavaju da izraz i glas riječi sačinjavaju razliku u 
prozi i poeziji, Riječ Biće (Being) je običnija nego 
kratka riječ latinska Ens, Uz to je nalazimo i kod 
filozofa i kod ostalih u nejednakom značenju. Eto 
na pr. u školskim dvoranama se duboko i visoko ra- 
spravlja o Biću; biolozi raspravljaju o stupnjevima 
Bića, romansijeri i pjesnici pišu o dragom Biću i 
bićima, Poklanjaju se pokloni najmilijem Biću. Svaka 
od tih fraza imade za nas različito značenje. 

Kad kažemo da se Akvinac oslanja bitno na biće 
(ens) ne ćemo ga smatrati idealistom u smislu više 
retoričkom nego filozofskom. On nije bio retor, Da- 
Pače i premalo, Pa ako je katkada i ispjevao koju 
pjesmu ipak se nije istakao retorikom, Njegova mu 
je filozofija mogla, doduše, nadahnuti koju pjesmu, 
kako je i bio slučaj s onom dugom, no njegova mašta 
je radila uvijek bez retoričkih figura. Ili da se bolje 
izrazim: koliko je njegova misao pjesnička, toliko 
je i filozofska, Stil mu je kratak, bez uresa, I za 
čudo, razlikuje se od stila sv, Augustina i nekih 


drugih katoličkih učenjaka, I zato što se tiče logičke 
8 

metode, može se reći, da je Akvinac jedini raciona- 
lista kao takav od nas priznat. 


To nas dovodi do druge poteškoće, Nisam nikada 
shvatio zašto mora silogizam imati staro značenje; 
a još manje kad se kaže da je zamijenio dedukciju 
s indukcijom. Dedukcija je točan zaključak točne 
premise; indukcija sakuplja najveći broj točnih pre- 
misa, a na polju prirodoslovnih nauka treba nasto- 
jati da se ovjerovi točnost premisa. Premda je mo- 
derni čovjek u stanju da iz premnogih premisa izvuče 
veći broj mikroba i asteroida nego što je to mogao 
njegov kolega u srednjem vijeku, pošto je posjedovao 
samo malo premisa (o daždevnjaku i jednorogu), ipak 
je proces dedukcije jednak za obojicu; ono što na- 
zivamo indukcijom je jednostavan zbroj više dokaza. 
Aristotel, Akvinac i druge osobe jakog razuma ustvr- 
dili su da zaključak može biti točan samo uz uvjet 
da i premise budu točne. A što budu premise broj- 
nije i točnije, to će i zaključak više zadovoljiti. 

Da je sredovječna kultura cvala u boljim prili- 
kama rada i iskustva, imali bismo sada samo premise 
iz kojih bi bilo nužno samo izvesti zaključak. Ali to 
što zaista ne razumijem jest, zašto se ne govori o 
indukciji kao o nekom magičnom procesu koji bi 
dopustio da se dođe do zaključka a da se ne snizuje- 
mo u umnoj degradaciji zvanoj silogizam, Indukcija 
zaista ne dovađa do zaključka, već samo do de- 
dukcije, pa ako je sud pogrešan, zaključak je također 
potpuno kriv. 

U 19. vijeku veliki umnici, koje sam naučio re- 
spektirati, pošto su istražili zrak, vodu, zemlju i plin, 
naravski točnije nego neko prije njih, predočili su 
švoja opažanja u silogizmu: sva se materija sastoji 
od mikroskopskih nerazdjeljivih tjelesa. Dakle pošto 
je naše tijelo također od materije, to je i ono sa-: 
stavljeno od nedjeljivih malenih tjelesa, Dok su pak 
njihovi sinovi i unuci počeli istraživati tu materiju, 
bili su iznenađeni, kad nisu našli tih malih tjelesa i 
bili su prisiljeni stvoriti novi silogizam. Tj.: materija 
se sastoji od protona i elektrona. Stoga je i naše 
tijelo sastavljeno od protona i elektrona. 

Dobar je sud, ali podvržen je zabludi kao i prvi, 
pa će se morati ponovno od vremena do vremena 
ispitati materija da budemo sigurni da je naša pre- 


.misa točna, pa da bude točan i zaključak, 


Da nađemo istinu treba naći dobar silogizam i 
čekajući ga, kako se već to običaje, prave se krivi 
zaključci. Materija se sastoji od protona i elektrona. 
Dobro. Ali tada se meni najedamput dopade misao i 
počnem vjerovati da je i duh iste materijalne naravi, 
zato hoću da javim mikrofonima i makrofonima da 
je duh sastavljen od protona i elektrona. 

Sveti Toma općenito ne umuje silogizmima premda 
misli uvijek silogistički. Ne izlaže u svakom slučaju 
mehanizam svoje logike, kako to traži Renesansa, 
nego misli i umuje strogo, pa se ta njegova proza 


“čini ljubitelju površne literature, nezgrapnom. Ko- 


načno, to nema nikakve veze s pitanjem o kome 
raspravlja ova glava tj.: znati ono što se hoće. Ono 
što on hoće, opetujemo energično, jest zdrav razum, 

Onaj zdrav razum koji se i sada sam po sebi prepo- 
ručuje. Za sv. Tomu se gibanje dokazuje trčanjem, 
vatra dimom, a realnost torte mu se očituje po sebi 
kad je jedemo. To je filozofija zdrava razuma, On 
potkrepljuje svoje istine s apstrakcijama, koje ipak 
nisu apstraktnije od današnjih pojmova evolucije, 
energije, prostora i vremena, i one njegove ne stoje 
kao ove naše u otvorenoj protivnosti s osjetljivom 
realnošću dnevnog života, 

Pragmatizam, koji hoće da bude praktičan, svršava 
time da postane teorijom, Tomizam, pak, koji viče 
da je teorija, svršava s tim da nalazi čvrstu i sigurnu 
bazu u stvarnom svijetu, To znači, da se baš danas 
veliki dio svijeta k njemu vraća, 

PHILOSOPHIA PERENNIS 


Žalosno je što je riječ Antropologija iskvarena i 
što je degradirana na studij Antropoida. Izgleda da 
se predhistorija više posvetila istraživanju kakvog 
zuba i mjesta kamo je spadao, nego zašto je služio 
i što je mislio onaj, koji ga je posjedovao. Posvetila 
se ta prethistorija više Simiusu Insipiensu nego čo- 
vjeku Sapiensu, 

Nadam se, da će mi odlični učenjaci oprostiti, što 
ću izreći ni malo laskav sud o njima, Naime, o njima 
koji studij o rodu ljudskom nastoje proširiti po svi- 
jetu, ali tako da čovjeka svađaju na divljačko stanje, 
te se gube u tamnoj nepouzdanoj džungli, nespo- 


. sobni da prebace antropologiju preko antropofagije. 


Bilo bi zaista dobro i potrebno kad bi se povratila 
znanost, koja se temelji na proučavanju čovjeka. Kao 
što postoje teolozi, morali bi postojati i antropolozi. 

Povraćajući se na spomenutu riječ može se ustvr- 
diti, da postoji do danas jedan pravi i veliki antro- 
polog. U potpunom opsegu te riječi. To je Akvinac. 
U njemu nalazimo svojstva najboljih današnjih bio- 
loga. To je datum u povijesti, 

Toma, za čudo, spominje velikog profesora Hux- 
leya, agnostika, koji je i pronašao riječ agnosticizam. 
On mu je sličan u postavljanju pitanja i razlikuje se 
od svojih sljedbenika i pretšasnika sve do Huxleya, 
čiju agnostičku definiciju gotovo čitavu usvaja: »sli- 

jedite razum doklegod može prodrijeti. No dokle 
ide?« To je problem. On nam daje ovu tvrdnju, koja 
je opet za čudo moderna i materijalistička: »Sve što 
je u duhu bilo je u sjetilima.« I u tom se njegovo gle- 
dište ne razlikuje nimalo od bilo kojega pozitiviste. 
A pozitivista je oprečan čistom i jednostavnom mi- 
stiku. Po neoplatoncima razum dobiva svijetlo pot- 
puno iz nutrinje, za sv. Tomu kroz pet prozora, pet 
ćutila, Vanjska svjetlost mora rasvijetliti sve što je u 
nutrini, Ono što ga interesira to je narav čovjeka, a 
ne mahovina ili gljive koje može vidjeti s prozora, 
koje on cijeni samo kao prvi pokus viđenja određen 
da ga dovede do najviših vrhunaca. Otuda će mu biti 
dano da promatra sve stvoreno, 

Znači: to je antropolog koji poznaje dotičnu teo- 
riju o čovjeku, pa bila ona istinita ili kriva. Dok, na- 
protiv, agnostici današnjeg vremena postavljaju sa- 
mi sebi granice, te ne dolaze nikada do potpune teo- 
rije niti o čovjeku niti o naravi. 

Oni počinju tako da već u naprijed isključe s po- 
lja istraživanja sve ono što se zove Nepoznato. To 
bi bilo točno kad bi se tim označio cilj pravcu kome 
težimo, ali je pogrešno ako se time misli na sve uzro- 
ke, koje čovjek želi upoznati, Savršeno, nesavršeno, 
što se može usavršiti i što se ne može, smrtno ili 
besmrtno, nužno ili slobodno... sve su to pitanja 
u nebo vičuća, koja čovjek želi da o sebi upozna. 
Svaka nauka, koja takva pitanja pusti zavijena u 
sumnju ne može se nikada nazvati — naukom o čo- 
vjeku. Takva će se nauka jednako udaljiti od antro- 
pologije kao i od teologije. Konačno i to da li imade 

čovjek slobodnu volju ili je slobodni izbor samo 
varka; da li je podvrgnut auktoritetu savjesti ili je 
njegova savjest bez tuđeg auktoriteta? Zatim može 
li se nadati da će razumom riješiti ta pitanja i kakav 
auktoritet ima razum? Mora li se smrt smatrati kao 
konac svega? Da li je moguća pomoć Božja? Opetu- 
jem, da je smiješno baciti sve te probleme u carstvo 
neizvjesnoga onako kao razliku između Kerubina i 
Serafina i ishod Duha Svetoga. 


Učenjaci mogu da zarone koliko im drago u pi- 
tanje anđeoskih osoba, ali imademo pravo pitati i to 
da li čovjek može umrijeti i da li može slobodno bi- 
rati, Tu se radi o čisto jednostavnom naravnom pi- 
tanju, kao što je potpuno naravski ako se pita da li 
mačak grebe ili pas njuši, To su baš problemi koje 
učitelji antropologije agnostici izbjegavaju. U pomanj- 
kanju znanstvenih dokaza oni su se mogli mirne duše 


. uteći znanstvenim hipotezama, a ne pasti u neznan- 


stvene kontradikcije, Velika većina monista uči da 

čovjek nije slobodan u izboru, ali — vele — on mora 

misliti kao da je slobodan i junački raditi kao da. 
je slobodan. Huxley na pr. smatra pobjednički moral 

nadnaravnim, priznaje mu pravo slobode nad naravi 

i tako se bavi neke vrsti teologijom bez teizma. 


*k 


Ne znam pravo zašto su sv, Tomu nazvali anđe- 
oskim učiteljem? Radi njegovog blagog karaktera ili 
radi njegove umne bistrine, koja ga je činila sličnim 
anđelu ili radi strasti (prema legendi) za studijem an- 
đeoske naravi. No specijalisti smatraju, da je ovakva 

ocjena Akvinca zapravo omalovažavanje njegove 
univerzalnosti, premda je taj običaj već star u po- 
jesti. Na primjer dr, Johnson je bio prozvan učenim 
leksikografom, kao da nije ništa drugo radio nego taj 
riječnik, Iz mržnje ili da bude što »manji« smatran je 
Pascal zaštitnikom Janzenista protiv Isusovaca. Tako 
nije ni sv. Toma prošao bez neprijatelja. Te njegove 
misli prouzrokovale su »štete« na sve strane. Bio je 
revolucionarac protiv sv. Augustina i tradicionalista 
protiv Averročsa, Neki drže da je razorio ljepotu »bo- 
žjega grada«, a prema drugima oborio novotarije Isla- 
ma, Protivnici vjerojatno u nakani da mu naškode, 
mislili su pohvaliti njegovo djelo o anđelima, Hva- 
levrijedno djelo svakako, ali prema drugim njegovim 
djelima zbilja neznatno. To bi bilo onako, kao da bi 
pohvalili Darwina radi njegovog spisa o koralima ili 
Miltona radi njegovih latinskih pjesmica. To su, uosta- 
lom naklapanja, kao što su moguća i razna druga. 


Međutim ja mislim da se sv. Toma ipak duboko 
interesirao za narav anđela i to radi istog razloga, 
koji ga je ponukao da se interesira još više za narav 
čovjeka. Sjetila, ukus, spoznaja, ovisnost među stvo- 
renim stvarima, opažanje neke hierarhije u subordi- 
niranim bićima: sve to mora da pritegne pažnju. A. 
onaj posredni stvor, ono neistraživo biće koje je ma- 
nje od Boga, a više od čovjeka predstavljalo je za. 
njega prsten na lancu njegova sistema o stupnjevima. 
koje on nalazi u divnom čovječjem misteriju, Čovjek. 
nije lopta, koja lebdi u nebu, niti krtica koja ruje 
svoj ležaj u zemlji, već je biljka koje se korijen hrani 

iz zemlje, a grane se dižu do zvijezda, Slobodni mo- 
derni mislilac zavio je svaku stvar u maglu, pa i 
samoga sebe. 

* 


U moderno doba je tvrdnja da je slobodna misao 
dovela do poricanja slobodne volje, To bi praktički 
izgledalo tako, da mora čovjek smatrati volju slo- 
bodnom premda to nije, Znači: čovjek mora živjeti 
dvostrukim životom, što odgovara staroj teoriji Si- 
gera od Brabanta o »dvostrukoj pameti«. Devet- 
naesti je vijek ostavio sve u haosu, a važnost tomizma 
u 20 vijeku je u znaku mogućnosti da nam povrati 
kozmos. Ne mislim ja, da ću u ovo par stranica iz- 
nijeti sav tomistički sistem. Ograničit ću se da dadem 
jednu ideju o temeljnom pitanju, kako mi se ono svi- 
jesno ili nesvijesno prikazalo već od djetinjstva. 


Kad dijete gleda s prozora pa promatra na pr. 
zelenu livadu, možemo pitati, da li što vidi ili ne 
vidi? Neki pretstavnik službene znanosti će izjaviti, 
da dijete ne vidi travu već neku vrst magle koja se 
odrazuje u čistom ogledalu ljudskog oka, Taj je racio- 
nalizam ovog pretstavnika po mom mišljenju najluđi 
neracionalizam, Jer bi li me mogli prisiliti da vjeru- 
jem, da ako nisam siguran o egzistenciji trave, koja 
se vidi preko stabla, da ću to moći nekom nutarnjom 
strukturom oka, koja se vidi preko mikroskopa? Ako 
me pogled vara u toj točci, kako ću zapriječiti da 
me u buduće ne vara?! 


Druga škola veli da je trava jednostavni zeleni 
utisak duha i dijete ne će biti sigurno na čemu osniva 

svoj pojam. Ono je samo svijesno svoje svijesti. Dakle 
jedino što tu možemo utvrditi jest to, da je dijete pot- 
puno besvijesno. To bi po prilici vrijedilo, kao da bi 
rekli da jest trava, ali nema dečka, ili da jest svi- 
jestan dečko, no trave nema. 

Sv. Toma posreduje i odlučno izjavljuje da je 
dečko svijestan bića. Prije nego dozna da je trava 
travom ili da je on zaista on, on već zna da su stvari 
stvari, Ili još bolje: udariti po stolu i reći: ono što 
jest, jest! 

Eto to je sve što sv. Toma traži od naše vjere. 
Malo je nevjernika koji bi od nas tražili da vjerujemo 
tako malo. Na ovoj točki, točki stvarnosti on diže, 
dugim logičkim procesom, potpuni sistem kršćanstva. 
Tako Akvinac duboko i umno tvrdi da se s idejom 
tvrdnje u isto vrijeme pojavljuje i protivna misao, I 
za dijete je jasno, da nije moguće u isto vrijeme 
nešto tvrditi i poricati. Ono što on vidi — zovite to 
kako hoćete: livada, udivljenje, sensacija, stanje du- 
še — i gledajući to, on zna da nije istina da on ne 
vidi. Možete tome činu što ga je on obavio, dati 
bilo koje ime — san, mišljenje, svijest o utisku — 
on zna samo jedno, da bi bilo krivo tvrditi da on 
nije taj čin obavio. Tom činu gledanja pridružilo se 
dosljedno još nešto, prva i velika zapovijed ili prvi 
članak vjere: ništa ne može u isto vrijeme biti i ne 
biti. Ili pučki rečeno: postoji istina i laž. Kažem 
pučki, jer Akvinac nije u ničem bio tako suptilan kao 
u razlikovanju Bitka i Istine. Vidjeti istinu, za duh 
koji je kadar razlikovati, označuje obuhvaćanje onoga 
što jest. No, u više općenitom smislu, nalazimo se 

pred dilemom koja upravlja sve vojske zemaljskih 
bića, t. j. pred vječnim duelom između Da i Ne. 

Pokret, koji slijedi taj prihvat (ili nazovite ga bilo 
kako u pučkom jeziku) ne može se lako rastumačiti, 
Predstavlja točno onu točku, u kojoj se gotovo svi 
drugi sistemi razilaze, Akvinac je ustvrdio da naša 
prva misao nekoga čina je čini ne može biti porečen 
bez laži. Ali promatranje stvari, kako nam se one 
pokazuju, pruža takvi strani karakter, da stvara 
skeptike i mnoge naše dvoumne savremenike. Oni su 
promjenljivi i nestalni a katkada upravo bježe. Tako 
mnogi filozofi svršavaju time, da se odriču načela što 
su ga sami priznali kao prvo, i pogrešno tvrde da 
postoji stvarnost ali subjektivna, relativna, progre- 
sivna dapače umišljena. 

Akvinac razvija drukčije argumenat. Dosljedno 
svojoj početnoj tvrdnji izjavljuje, da ako se »Biti« 
kadšto zamjenjuje s »nastati«, to je radi toga što ga 
mi ne prihvaćamo u njegovoj potpunosti: on nije za 
nas sve ono što bi mogao biti. Led se topi u vodu, 
voda se mijenja u paru, ali to ne čini od HeO neku 
irealnu supstanciju jednostavno stoga što ona može 
biti samo jedna stvar. Ali bit bitka uključuje sve 
mogućnosti. Bez njih manji izrazi ili približni ne 
mogu ući u polje razuma. To filozofsko razlikovanje 
označuje vrlo važan zaokret u historiji. 

Mnogi su mislioci, proučavajući prividnu promjenu 
bitka, zaboravili realnost bitka, pa vjeruju samo u 
njegovu promjenljivost, Pa, pošto se, po njima, sve 
mijenja, moraju reći, da neka stvar mora, makar za 
jedan čas, biti prije nego se mijenja. 

Sv, Toma nasuprot tvrdi da je svaka stvar svaki 
čas ono što jest ali nepotpuna, u nekom dijelu, Pot- 
punost biti ostaje a na njoj se izrazuje i razvija svaka 
stvar u svojoj potpunosti, 

Dok drugi filozofi tvrde da postoji vječna promje- 
na, on tvrdi da postoji jedna nepromjenljivost, koja 
se ne može promijeniti jer u sebi sadržaje sve stvari. 
Uopće stvari se mijenjaju jer su nesavršene; ono što 
je u njima trajno, stvarno je takovo samo zato, što 
je to dio cjeline i to savršene, koja se zove Bog. 

Veliki filozof stupa naprijed, čvrstim korakom, 
glavnom cestom, prema novim horizontima, novim 
krajevima, da gradi nove gradove. Sofisti, koji su se: 
raštrkali pokrajnim promjenljivim putovima, počeli 
su bili promatrati stvari kao apstraktne nestalnosti. 
Sv. Toma izlazeći iz realnosti samoga čina vidi svaku 
stvar u njezinoj čvrstoj realnosti, Po njemu je Bog 


stvarniji nego čovjek ili materija, Bog — koji radi 
u nama — u svakom času je nepromjenljiv. 
* 


A sad evo jedne vrlo interesantne kozmičke priče. 
Slobodni su mislioci često ustvrdili da nema potrebe: 
stvaranja, Kozmos je uvijek egzistirao i uvijek će 
egzistirati. Bernard Schaw je dodao da je postao: 
bezbožac, jer da svijet nema početka i da ide sam. 
Ugledni modernista, dekan sv. Pavla Inge anglikan- 
ski, strašno se prepao na pomisao da bi svijet mogao 
imati konac. Nekoliko modernih kršćana, koji žive od 


tradicije, kao što su sredovječni kršćani živjeli od 


logike i razuma, bili su smeteni nad tom strahotom 
da neće biti suda na koncu svijeta, 

Mnogi, pak, agnostici (veseli što su njihovu ideju 
nazvali strašnom) vikali su u zboru da je svijet go- 
spodar sam sebi i da tako znanstveno ne treba po- 
četka ni konca, ' 

U tom momentu i na toj točci javi se glas jednog 
čovjeka, kao glas brodskog stražara s prvog jarbola. 
Glas čovjeka koji je navikao da točno ispituje svaki 
dogođaj, a koji je izjavio da se svijet približava kraju. 
Nimalo ne obazirajući se na diletantske brbljarije i 
udubivši se u proučavanje materije, pričinilo mu se 
da se materija rastavlja kao i svijet pod formom po- 
stepene eksplozije zvane energija. Taj će proces sva- 
kako imati konac, pa se može uzeti da je imao i 
početak. 

To je uznemirilo pravovjerne i još više krivo- 
vjerne. Dekan Inge, koji je godine i godine naučavao 
pravovjerne (engleske moderne kršćane) da im je 
stroga dužnost da prihvate sva otkrića moderne zna- 
nosti, počeo je oplakivati gorko ta otkrića i molio 
je istražitelje, da bez daljnjega traže druge istine, 
manje neprikladne. Jest, skoro nevjerojatna stvar, ali 
on je u tonu ukora pitao što bi ostalo Bogu da ga: 
zabavlja, ako svijet ima propasti. 

To dokazuje, koliko moderni duh treba sv. Tomu 
Akvinca, 

On nas prenaša iz tame u svijetlo, odlučno tvr- 
deći da svijet ima početak i svršetak, jer tako uči 
Crkva, a sa stanovišta zdravoga razuma nema razlo- 
ga tvrditi, da svijet nema početka ni svršetka, Dapače 
kad bi to i bilo, bio bi uvijek potreban Stvoritelj. 
Tko to ne opaža, taj ne razumije što to znači Stvorac, 


f 

U Stvorcu vidi Toma personificirano svoje dokaziva- 
nje Bitka, koji se ne može prevesti lako na pučki 
jezik. Evo, zato sam ga upleo u argumenat i preveo 
u formi suđenja, koje traži Stvoritelja makar i ne 
postojao nikada sam dan stvaranja. To mišljenje do- 
lazi samo po sebi, makar kao hipoteza, 


*k 


Ako gledamo Bitak, kako dijete gleda travu, 
pojavljuje nam se kao sekundaran i ovisan. Postoji, 
ali ne po sebi, niti bi po sebi mogao nastaviti egzi- 
stenciju. Biće nije savršeno. A nije ni nesavršeno u 
općenitom smislu grijeha i boli, nego je nesavršeno 
kao biće manje aktuelno od aktuelnosti koju sadržaje. 
Eto značenja sredovječne fraze: svaka stvar koja se 
miče, miče se od drugoga. Ta fraza u suptilnosti sv. 
Tome označuje kudikamo više nego ona u deizmu: 
netko navija uru, u čemu se često zabunjuje. Pozor- 
nom posmatraču bit će jasno da ima gibanje neku 
bitnu nepotpunost, koja se približava nečemu potpu- 
nijemu. Ovo, više tehničko mišljenje, obazire se na 
činjenicu da se mogućnost ne izrazuje, Dapače i za 
dubokog mislioca postoji u cijeloj evoluciji Kozmosa, 
ponešto nerastumačivo. To je nešto stvoreno iz ništa. 
Svijet ne pruža tumačenja o sebi samome, a ne može 
ga dati ni dok nastavlja u razvitku sama sebe. No 
na svaki je način apsurdno, kad se tuže da je sve 
nevjerojatno, a radi toga što ne priznaju vjere u 
Boga, koji je stvorio sve iz ništa, a vjeruju da se ništa 
može pretvoriti u sve. Nominalizam (sumnja, koja se 
temelji na različnosti stvari) uči, da se stvari ne mogu 

klasificirati, jer su jako različne jedna od druge. A 
sv, Toma priznaje individualnost i to da imaju stvari 
zajedničku oznaku, koja daje mogućnost da ih se 
svrsta u rodove, A pošto moderni uče da će promje- 
na ići uvijek prema boljemu, misle da će izbjeći me- 
tafizičnoj dvojbi o promjenama. Ali matematička po- 
teškoća da se nađe kut u krivom pravcu ne riješava 
se time da se papir okrene i označi, da se pravac koji 
je išao prema dolje, sada krivi prema gore. Činje- 
nica stoji, da u krivulji nema točke za koju bismo 
imali logički pravo da kažemo, da je krivulja postigla 
svoj vrhunac, t.j. da se otkrilo početno mjesto ili 
postigao vrhunac, Međutim, sve bi se to razjasnilo 
kad bi se čitalo sv. Tomu. Opazilo bi se pri tom da 
nema razloga, da ne prihvatimo njegovo mišljenje. 
Ono što mnogi misle kazati jest to da evolucija nije 
samo uslijed promjena nego razvijanje neke stvari; 
a ta stvar ako se i razvijala godine i godine, uvijek 
je postojala. Neki tvrde sa sv, Tomom da se svuda 
nalazi neka moć, koja — čini se — postizava svoju 
svrhu u ljubavi — moć određena i orijentirana prema 
određenoj svrsi: Najvišem Biću u kojem egzistiraju 
sve moći pod formom radnoga plana. A kako se 
može tvrditi da se evolucija vrši prema Apsolutnom 
Dobru i prema Boljem ako Apsolutno Dobro i Bolje 
nisu postojali na kojem mjestu ni prije ni poslije evo- 
lucije? 

Pretpostavimo dva otvorena puta za progres stva- 
ralačke evolucije: koji će put izabrati evolucionista, 
koji će mu se činiti boljim ako ne primi iz prošlosti 
i sadašnjosti pravila, koja imaju vrijednost kriterija? 

U evolucionističkoj površnoj teoriji sve se može 
promijeniti i sve postati boljim, ali u svom razumu ne 
možemo vjerovati da se jedan ideal dobrote. može 
promijeniti u ideal okrutnosti, Tipično je kadšto vi- 
djeti evolucionistu, kako sa strahom upotrebljava ri- 
ječ: nakana, i kako se crveni na samu riječ: osoba. 


Ako je sv. Toma bio antropolog bio je i pro- 
tivnik antropomorfije; njegov pojam o božanstvu bio 
je smatran previše intelektualnom apstrakcijom. Ali 
nam i bez Akvinca naš zdravi razum kaže, da, ako 
je od početka bila koja stvar koja se može nazvati 
nakanom, ona mora stanovati u nekoj stvari koja ima 
bitne elemente Osobe. Zamislite neku nakanu obje- 
šenu u zraku; sjećanje, koje nije nitko imao; šalu, 
koju nije nitko izmislio. Predstaviti sve to, znači uteći 
u najpotpuniju nerazumnost. No kako ćemo priznati 
da smo nerazumni, kad sv, Tomi poričemo razumnost? 


* 


Akvinac je ostao postojan u vjernosti prvoj lju+- 
bavi. Kad je priznao realnu oznaku stvari, on će rije- 
šiti sve dvojbe, koje mogu nastati iz naravi istih 
stvari. Stoga sam već na početku podcrtao čisto 
kršćansku poniznost i vjernost kojima je nabijen 
njegov filozofski realizam. Gledajući jednostavni štap 
ili kamen on bi mogao kazati poput sv. Pavla, kad 
je bio dignut u sedmo nebo: ja nisam bio neposlušan 
nebeskom viđenju, jer ako su batina ili kamen mate- 
rijalne stvari, baš ta razdioba jest ono što sv, Tomu 
diže sve do neba. On vjeruje ono što je vidio i ne 
vara se nikada, 

Gotovo svi ostali mudraci, koji su čovječanstvo 
svrnuli s pravoga puta, kasnije su bilo s kakvom 
isprikom povlačili svoje prvašnje tvrdnje. Oni su ra- 
stavljali batinu ili kamen u kakvu kemičnu otopinu 
skepticizma; sad su nešto navađali u vremenu ili 
prostoru, pa opet navađali poteškoće da se klasifi- 
ciraju jedinice, onda opet neku nemogućnost da se 
upozna različnost, dopuštajući ipak pojedinosti, Prva 
točka; univerzalno postajanje; druga: dvoboj između 
nominalizma i realizma; treća: vječna metafizička 
zagonetka o Jednome ili Mnogima. No sv. Toma je 
nepomičan i neće da krene vjerom, 

On je vidio travu na livadi i ne kaže da je nije 
vidio, jer će danas ili sutra biti bačena u oganj. On 
zna da trava raste i zato ne kaže da je trava samo 
pitanje o rastu. Ona raste i propada, a to znači da 
ona pripada nekoj realnosti većoj nego je njezina 
kao i to da je toliko realna kakova se pokazuje. Sv. 
Toma ima dakle, potpuno pravo da primjeni riječi 
nekog modernog mistika: jedna me travka veže s Go- 
spodinom. 

On je vidio travu i sjeme, ali ne kaže da su je- 
dnaki zato što imaju neku zajedničku oznaku, On se 
neće složiti s nominalistima tvrdeći da je sjeme 
razdijeljeno u mnogo vrsti komada isto što i trava 
pogažena u blatu s pirikom, On će razlikovati piriku 
od blata ili pašu od marve. Opet s druge strane, a 
da nije pristupio k platoncima, on će zatvoriti oči 
i ustvrditi da misli na savršeno sjeme i prije nego se 
uvjerio o razlici između trave i sjemena. On je te 
stvari vidio razdijeljene i našao je u njima zajednička 

svojstva, ali nije vidio najprije svojstva, pa onda 
stvari, On je opazio i sjeme s pijeskom t. j. dvije stvari 
potpuno različne koje ne mogu biti klasificirane za- 
jedno kao trava i sjeme. Predmeti, koji sačinjavaju 
vanjski svijet nisu različni samo na prvi pogled, nego 
su i između sebe tuđi. Oni nemaju zajedničko, osim 
to da imaju bitak. Svaka stvar postoji, ali nije istina, 
da je svaka stvar bog. 

Tu se sv. Toma konačno dijeli od panteista i mo- 
nista. Stvari postoje, ali ima među njima razlike i 
sličnosti. I tu se osjećamo povezani s Gospodinom, 
ne samo po univerzalnosti trave nego i po inkompa- 
tibilnosti trave i pijeska. A to zato što je ovaj svijet 
djelo Kršćanskog Stvoritelja, svijet stvoren od umjet- 
nika, a ne svijet umotan u cvijetni veo iluzija kako 
nam ga predstavljaju stare azijske religije i moderni 
njemački sofisti. Toma stoji uspravno vjeran svome 
viđenju. On je vidio travu i pijesak i nije se iznevjerio 
tom nebeskom viđenju, 

U kratko. Toma je realista u posebnom smislu, 
kakav nije bio ni onaj u srednjem vijeku niti u naše 
doba. Sve poteškoće i probleme, koji podižu pitanje 
realnosti on rješava s vjerom u realnost. Ako nas 
stvari varaju to je zato, što su realnije nego nam se 
prikazuju. Kao svrha sebi samima one nas varaju 
uvijek; ali promatrane u njihovom određenju za više 
svrhe, one primaju realnost veću od one koju im mi 
pridajemo. Ako se one čine da imaju neku relativnu 
nerealnost to je zato što su u redu mogućnosti, a ne 
samo u stvarnosti. One su još nepotpune i čekaju 
svoj daljnji razvoj kao i vreća sa sjemenjem ili kutija 

s umjetnom vatrom, Postoji viši svijet u kom se vrši 
usavršenje, u kojemu sav taj relativni relativitet po- 
staje stvarnost u kojem nam sjeme daje cvijet a zraka 
svijetlo, 

Ovdje puštam čitaoca na najnižem stepenu logike 
koja je služila svetom Tomi da opsjeda i da se popne 
u kuću — čovjeka. Dosta je da se reče, da je svojim 
marnim i poštenim umovanjem dosegao najviše vr- 
hunce, gdje se zadržao s anđelima na zlatnim tera- 
sama. 

Ovo je sve rečeno samo u grubim crtama, Tkogod 
se spremi da piše knjigu o čovjeku ovako velikom, 
pa bila ta knjiga ne znam kako malena, mora bilo 
što ispustiti, Oni koji ga bolje poznaju, potpuno će me 
razumjeti, zašto sam nakon zrelog razmišljanja sa 
šutnjom prešao preko važne stvari. 

NASLJEDSTVO SV. TOME 


Spomenulo se više puta, da sv. Toma za razliku 
od svetoga Franje, nije htio da unese u svoja djela 
pjesničkog elementa, I zaista, on nikada nije govorio 
o nasladama, koje nam pruža narav, o cvijeću, ptiči- 
cama i bilju. Pa ipak, dok ga čitamo prolazi nas neko 
osobito čuvstvo. Osjetio sam nešto slično onome, 
kao kad sam na pr. promatrao slike najboljih moder- 
nih nmjetnika, u kojima kao da neka izvanredna 
svjetlost rasvjetljuje strogo pravilne predmete u nji- 
hovim slikama. Možda je to zato, što sv. Toma posje- 
duje neka posebna svojstva (u najboljem smislu te 
riječi, koja nije uvijek dobro upotrebljavana). On, kao 
i slikari govori bez riječi, takve naime riječi od koje 
nema ni koristi ni štete. On je kao kontrast i svetom 
Augustinu, piscu i pjesniku bogatog i cvjetnog stila. 
Sa svim tim je djelo Akvinčevo prožeto ugodnom, du- 
bokom poezijom, koja prožimlje njegovu misao; ona 
udara ne samo u naš razum nego i na maštu. 

U njegovim spisima postaju predmeti kao neki 
dopunbeni dijelovi razuma, dapače razum postaje 
objektom, a ne stvara objekt, Drugim riječima: pred- 
met je predmet, koji može postojati izvan uma ko- 
jemu postaje dijelom. Um, pošto je otvorio vrata i 
prozore naravskom aktivitetu nutarnje kuće tj, ra- 
zuma, kuša da nađe što je izvana. 

Razum nije samo onaj koji prima, te koji bi se 
ograničio na to da upija osjete poput bugačice. Da- 
leko je od materijalizma, koji smatra čovjeka potpu- 
nim slugom ambijenta ovisnim od okoline. 


Shvaćanje života, po sv. Tomi, prima izvanredno 
junački karakter, da, gotovo smjeli, Njegov mu ra- 
zum govori da mora raditi u dva čimbenika: realnost: 
priznavanje realnosti, Pošto, pak, sastanak tih dvaju 
faktora u njemu stvara plodnu zajednicu, može se 
ustvrditi da je tomistička filozofija jedina plodna filo- 
zofija; ona proizvađa praktičke rezultate, 

Maritain se utekao sjajnoj metafori: »vanjske či- 
njenice oplođuju um kao što pčela oplođuje cvijet«. 
Na to ujedinjenje se slijeva sav sistem sv. Tome. Bog 
je dao čovjeku sposobnost da dođe u doticaj s real- 
nošću, i to što je Bog združio čovjek ne može raz- 
družiti, 

Tomizam posjeduje osobito konstruktivno svoj- 
stvo, Dok su teoretski prosmatrači na prvim stepeni- 
cama i još živo raspravljaju pitanje, da li će uopće 
moći doći do sredstava prikladnih za izgradnju kuće, 
Akvinac je već jednim skokom na vrhu skela u na- 
kani da gradi veliku palaču. On je za čitav vijek na- 
prijed, ne samo pred svojim suvremenicima, nego i 
danas pošto je prebacio most nad ponorima prve 
sumnje, iza koje je našao realnost nad kojom je počeo 
graditi, Njegov čin suđenja daje nam činjenice, ne 
riječi; za razliku od Kanta i Hegela on ima vjeru koja 
ne će da sumnja u pitanjima dvojbe, ne onu vjeru 
koja se obično zove vjerom i koja je osnovana na. 

izjavama drugih, već vjeru koja se osniva na činjeni- 
cama, Otuda on izvađa, razvija i odlučuje poput ono- 
ga koji je osnovao grad pa sebi uzima pravo da vlada 
nad njim. Prije njega nije ni jedan filozof mislio na 
realnost stvari niti na realnost čula. 

Odatle se razumije zašto sv. Toma raspravlja so- 
cijalna pitanja u odnosu s duhovnim i ne samo da 
njima gospodari, nego ih drži željeznim klještima, 
koja su sakrivena baršunastim pokrivačem. 

Liberalan i optimista u odnosu na svoje vrijeme 
bio je i dobar prorok, Ponajprije je predvidio pogi- 
belj, koja se već u njegovo vrijeme pokazivala na 
horizontu, i koja je morala u naše vrijeme prouzro- 
kovati potpunu propast. On je osudio svaku vrst 
lihve. Konstatirao je da su sve produkcije određene 
za prodaju manje od onih koje su određene za 
konsum. 

Paradoks je u povijesti, što je sistem sv. Tome 
uspoređen s drugim filozofima — budhizmom, moni- 
zmom, kalvinizmom i teozofijom, jer je bio ne samo 
aktivniji, nego i borbeniji i bogatiji u obilnim nadama 
bilo na polju socijalnom ili političkom. 

Pa zašto nije onda imao tomizam posljedica nepo- 
sredno do smrti sv. Tome? 

Trinaesti vijek se odlikuje velikim socijalnim na- 
predkom, a i srednji vijek je jako popravio stanje se- 
ljaka. Ipak se može reći da skolastika nije jako na- 
predovala, Samostanci (i sv. Toma) imali su svojim 
dubokim osjećajem pravednosti 1 svojim karitativnim 
radom sigurno hvalevrijedan utjecaj na ondašnji svi- 
jet i popravili mnogo toga. No na umstvenom polju 

izgledalo je kao da se ne nalazi veze za to da se taj 
vez degenerira. Pogotovo kad su neki skolastici iz- 
vlačili na danje svijetlo ono što je najgore bilo u 
skolastici, te to još i pogoršali. Oni su nastavili s bro- 
jenjem stupnjeva logike, a svaki taj stupanj nosio ih 
je sve dalje od zdravog razuma. Zaboravljajući da je 
sv, Toma bio nekada agnoštik, skolastici su se gotovo 
smatrali sigurnim, da se ništa na nebu ni na zemlji ne 
može nazvati aghostikom, pa su se upustili u trpke 
racionalističke vrtuljke, 


Stari skolastici su za nas izvanredno pedantni i 
mušičavi, ma da nisu potpuno bez nekoga duha slo- 
bode, ako ih pravo shvaćamo, a znaju i braniti slo- 
bodu — slobodnu volju. 

Što bi se bilo dogodilo sa životinjama, bilinama i 
anđelima, da nije Eva jela zabranjeno voće? Sjajno? 
Je li? Ako se uzme, da se zabunila, onda je to u srce 
dirljivo pitanje! A kako se prepiru tek skolastici u 
dekadenci. Oprostite ako upotrebim lošu usporedbu, 
pa vas sjetim na policijske romane, Otuda i mnoštvo 
spisa, koji hoće da dokažu stvari, koje može jedino 
Bog znati. To su bila jednom riječi čudovišta učenja- 
čke sterilnosti, dok će Tomizam razviti najbolji dio 
skolastike, koji je određen da dadne sve svoje plo- 
dove. 

Koji su bili uzroci te dekadence? 


Spominjem crnu smrt koja je skidala bubrege 
srednjem vijeku i koja je decimirala narode, favorizi- 
rala padu kulture u samostanima i svršila izaziva- 
njem reforme. ' 

Mislim da sam možda u pravu, kad sumnjam da su 
mnogo tome doprinjeli Akvinčevi protivnici. Njihova 
škola, premda svladana, egzistirala je i dalje. Strogi 
Augustinovci, oni koji su gledali u kršćanstvu jedino 
usku stazu i nisu niti izdaleka shvaćali entuziazam 
velikog dominikanca za Bitak i slavu Božju u svim 
stvorovima nisu prestajali, a da se grčevito ne hva- 
taju za svaki tekst, za svaku dogmu, odakle su izvla- 
čili sve moguće pesimizme, Ti tamni kršćani utisnuli 
su se u samo srce kršćanstva i očekivali čak kad će 
udariti. Potučeni ostali su skučeni u svojim uvjere- 
njima, a u jednom njihovom sjevernom samostanu 
spremala se eksplozija, 

Toma je bio, doduše, zadao silan udarac Mani- 
heizmu, ali računi s manihejcima nisu još bili potpuno 
uređeni — a možda neće biti nikada. Akvinac nam je 
dao u nasljedstvo svrhunaravno kršćanstvo, ali ne 
protunaravno, i koje nije smjelo biti potamnjeno kri- 
vom spiritualnošću, koja bi učinila da se zaboravi 
Stvoritelj i Bog-Čovjek, Ali ta lijepa predaja uvukla 
se po mišljenju manje liberalnom ili manje stvarala- 
čkom i malo pomalo dok je društvo s raznih uzroka 
opadalo, počeo se u religiji povraćati neki stanoviti 
duh u jednom stanovitom obliku i to na svečan način 
u strogi skolasticizam, No onaj duh vjere morao je 
biti prožet svim onim što naša vpjera ima kao — 
slatko i veleđdušno. Strah Božji, početak mudrosti, 
gospodari na prvim počecima; zora velike naobrazbe 
nad hladnim nekadanjim časovima i nad velikim reli- 
Sijama, kao moćni duh iz pustinje koji lomi drvlje i 
kamenje, t. j. kamene i drvene idole, To je bila sve- 

moćna snaga pred kojom su se prostrli narodi istoka 
da joj se poklone, a koja je potakla i nadahnula prve 
proroke, gole i gladne: strah, koji se nalazi u korijenu 
same biti sviju pravih i krivih religija, strah Božji, 
početak ali ne konac svake mudrosti. 

Često se govorilo o indiferentnom držanju držav- 
nih poglavara pred revolucijama u narodima u svako 
vrijeme i na svakom mjestu, Tu moramo spomenuti 
lakoumnost kojom je jedan papa primio osnutak pre- 
poroda. »Svađa među fratrima«, reče na vijest o pro- 
testantskom gibanju koje je započelo u Njemačkoj. 
Premda su pape bili navikli na česte svađe među 
raznim samostanskim redovima, uza sve to ta zasli- 
jepljenost radi koje se nije shvatila važnost velikoga 
raskola u 16. stoljeću zaista je čudna. 

Ipak u suštini i dubini ovaj je papa imao pravo. 
Raskolnici su posjedovali neku vrst duhovnoga na- 
sljedstva, a to je bila zaista fratarska svađa, 

Ime sv, Augustina, crkvenog oca, kojega je sv. 
Toma štovao i pobijao, pretstavlja jednu misaonu 
školu, čije se korijenje nalazi svuda, jer se svaka ra- 
zlika među katolicima svodi uvijek na čistu razliku 
akcenta. Augustinovci su naglašavali važnost čovjeka 
pred Bogom, sveti strah i poniznost pred ohološću 
razuma, više slobođu nego dostojanstvo čovjeka, lije- 
pih i dobrih djela, 

Možda se zaista počelo priprostom  fratarskom 
svađom, ali Papa nije znao načina, o kojim samostan- 
cima se može prepirati, 

U nekom samostanu koji se nalazi u dubokim 
germanskim šumama ustade neki osobiti samostanac, 

vrlo rječit i kićen naglaskom, da poruši i potrese 
svaku stvar kao potresom, Taj čovjek jakoga glasa 
i odlične osobne sposobnosti, uman, iskren, boležljiv, 
bijaše sin lomioca kamena, Zvao se Martin Luter. On 
je poticao da se opet podigne stara augustinska tra- 
dicija. Izašavši jednog burnog i zlokobnog dana iz 
svoje ćelije njegov se moćni glas podiže do neba. 

Bio je apel za prvobitnu religiju, punu ljubavi i 
slobodnu od svake filozofije. Luter je mrzio grčke 
filozofe i skolastiku, što su je oni osnovali. Njegova 
teorija rušila je sve teorije, a njegova teologija nosila 
je smrt teološkoj znanosti. Čovjek nije trebao moliti 
niti govoriti o Bogu, s pomoću Boga; njemu je bio 
dozvoljen samo neartikulirani krik da bi dobio milo- 
srđe i vrhunaravsku pomoć Kristovu u svijetu, u ko- 
jemu su sve naravske stvari bile bez koristi; bez ko- 
risti vjera, bez koristi volja; čovjek se nije mogao 
maknuti ni za jedan prst kako se ne može ni kamen; 
nije se mogao pouzdati u svoju glavu više nego se 
mogao pouzdati u repu; ništa nije preostajalo niti na 
nebu niti na zemlji osim imena Kristova šaputana u 
samotnom sazivanju, turobni vapaj progonjene živo- 
tinje. 

Moramo ipak pravedno suditi o gigantskim figu- 
rama koje pretstavljaju glave povijesti, 

Kolikogod je čvrsto naše uvjerenje u toj kontro- 
verziji, ipak se ne smijemo sniziti pa vjerovati da bi 
svijet mogao biti popravljen prostim djelovanjem. 
Promotrimo samo nepristrano velikog augustinskog 


monaha koji je predobio asketske augustinovce sred“. 


njega vijeka, i čija su široka ledja bila dosta čvrsta 





139 


da kroz četiri vijeka blokiraju moćnu Akvinčevu 
osobu. 

Ne radi se ni najmanje o teologiji. Današnji pro- 
testanti ne bi htjeli da se ni najmanje ogriješe o teolo- 
ški sistem Martina Lutera. Onaj protestantizam je bio 
sinonim pesimizma, puka tvrdnja kako je sva ljudska 
krijepost nekorisna ako je posmatramo kao sredstvo 
da izbjegnemo pakao. I premda ono luteranstvo nema 
više realnosti ipak Luter nije bio sigurno osoba bez 
realnosti, aki je bio jedan od onih prvih barbara ko- 
jima je bilo dano da prevrnu svijet. 

Bilo bi bez koristi a i nepravedno da usporedimo 
u filozofiji te dvije prevažne historijske figure. Pred 
velikim i moćnim Akvinčevim umom prošao bi neza- 
pažen Luterov um. ' 

Ipak se ne može poreći da nije Luter započen 
novu epohu — modernu epohu, 

On je ponajprije savjesno upotrebio svoju savjest. 
Zapravo ono što je bilo kasnije nazvano osobnošću. 
Zaista odlična osobnost, : 

Sveti Toma, koji je imao daleko veći osobni zna- 
čaj i koji je posjedovao neograničeni um, te izvan- 
rednu spretnost duha u raspravljanju, ne bi nikada 
došao na tu pomisao da se uteče samo svojoj dijalek- 
tici, da obrani istinu ili mišljenje, t. j. da upotrebi 
Akvinca kao oružje u korist Akvinca. Nigdje se ne 
opaža da bi se bio u prepirkama poslužio osobnim 
prednostima, kućom, odgojem, te moralnim ili umnim 
prednostima, On je, naprosto, pripadao epohi inte- 
lektualne svijesii; rekao bih intelektualne nevinosti. 
Velikoj intelektualnosti, 

Luter je, nasuprot, uveo običaj da u raspravu 
uvede nešto moderno tj. da uzima u obzir stvari koje 
ne spadaju u red umovanja, Nije tu pitanje ukora ili 
hvale, jer nije važno da li je prorok inspiriran ili že- 
stoki polemičar, Ali kad je Luter navađao koji citat 
iz Biblije i tu po svojoj volji dodao po koju riječ koje 
nije bilo u Bibliji on je odgovarao svojim bezobzirnim 
kritičarima: »recite im da tako hoće doktor Luter«. 
To je ono što se zove posjedovati svoju osobnost. Ne 
želim govoriti niti o koristi niti o šteti no moram na- 
pomenuti da taj veliki augustinijanski pesimista nije 
samo triumfirao nad Anđelom škole već je započeo 
novu eru. On je razorio um, a mjesto njega postavio 
sugestiju. 

Pripovijeda se da je veliki reformator javno spalio 
»teološku sumu« te sva djela Akvinčeva, S tim pale- 
žom tih važnih djela može da se svrši i ovo moje malo 
djelo. Nije lako spaliti knjigu i moralo je biti vrlo 
teško paliti bregove spisa kojima je dominikanac 
oprovrgavao prigovore kršćanstvu, Prolazi nas ne- 
ugodno apokaliptičko čuvstvo pred sličnim razara- 
njem. Ta, to je bila jedna kompaktna skupnost; ne- 
izmjerna socijalna, moralna i teoretska enciklopedija. 

Ta, to su bile stisnute definicije koje su isključi- 
vale tolike zablude i tolika pretjerivanja. Tu je bio 
široki pravedni sud o dobru i zlu, Velikopotezna 
istraživanja o umjetnosti vladanja i o pravednosti. 
Oštre razlike između dobre i zle upotrebe privatnog 
vlasništva. To su bila pravila i iznimke o velikom rat- 


nom biču, bezbrojna opraštanja ljudskoj slabosti i ve- 


lika briga za spas čovječanstva, ] sva se ta masa sre- 

dovječne naobrazbe savila i digla u spiralama dima 
pred ljudskim očima. Protivnici su se poveselili da su 
zašli dani razuma, Fraze nad frazama, silogizmi nad 
silogizmima i tolika zlatna načela obratila su se u 
plamen pozlaćen zadnjom  umirućom slavom velike 
grčke mudrosti, 

Najdublja sinteza povijesti, djelo naročito odre- 
đeno da skopča stari svijet s modernim, izgubilo se u 
dimu i za polovicu svijeta nije značilo drugo nego 
vrlo tanku paru. 

Dugo se vremena činilo da je ta destrukcija defi- 
nitivna. No polako, tokom vremena izmijenile se 
misli i počelo se opažati vraćanje prošlosti. A danas 
dolazi visoka pojava svetog Tome, veća i uzvišenija 
nego ikada prije, u velikom uskrsnuću philosophiae 
perennis, vječne filozofije. 

